
1. ĮVADAS

Darbo aktualumas. Šiuo metu vykstanti sparti telekomunikacijų rinkos liberalizacija skatina atsirasti vis daugiau naujų paslaugų tiekėjų. Tačiau telekomai, turėję telekomunikacijų rinkos monopolį, vis dar dominuoja vietinių prieigų srityje, sulaukdami nedidelės konkurencijos iš naujų rinkos dalyvių ir tokiu būdu išlaikydami aukštus linijų nuomos tarifus. Naujai į rinką atėję operatoriai, kurie nėra linkę nuomotis ryšio kanalų iš egzistuojančių telekomų, privalo tiestis naujas ryšio linijas. Tačiau tai tinka tik tuo atveju, jei vietovės yra tankiai apgyvendintos, t. y. ten, kur vartotojų skaičius yra didelis, o mažai apgyvendintose vietovėse tai daryti per brangu. Tokiose vietovėse labiau tinka naudoti bevielės kreipties tinklus. Tam tikslui paslaugų tiekėjams buvo sukurta įranga, specialiai skirta fiksuotai bevielei kreipčiai, ir paskirti atitinkami dažnių ruožai. Vis dėlto tokia technologija nėra plačiai paplitusi dėl aukštų diegimo kainų politikos, todėl kaip alternatyva fiksuotai bevielei kreipčiai vis dažniau yra siūloma naudoti bevielius vietinius tinklus, pavyzdžiui, IEEE 802.11 ar ETSI HiperLAN standartų šeimą. Tokių tinklų pagrindu įmanoma kurti alternatyvius telekomunikacinius tinklus.

Iki šiol nėra atlikta detali tokių technologijų, skirtų didelės spartos ryšiui retai apgyvendintose urbanizuotose vietovėse diegti, analizė, nors darbų skaičius šia tema didėja. Todėl šiuo darbu yra bandoma papildyti tokių tyrimų sąrašą bei paskatinti alternatyvius egzistuojančių ryšių technologijų panaudojimo tyrimus Lietuvoje. Ateityje šio darbo pagrindu būtų galima kurti regioninius plėtros planus, skatinti informacinių sistemų plėtrą Lietuvai integravusis į Europos Sąjungą.

Darbo tikslai ir uždaviniai. Šio darbo tikslas – išnagrinėti šiuolaikines radijo ryšio technologijas ir parengti metodiką bei priemones jų įdiegimui vartotojų prieigų tinkluose.

Darbo tikslui įgyvendinti formuluojami šie uždaviniai:

1. išnagrinėti standartizuotus bevielio ryšio įrenginius, sukurti metodiką jų galimybėms netipinėse vartotojų prieigų tinklų sąlygose vertinti; 

2. eksperimentiškai ištirti bevielio radijo ryšio priemones, veikiančias nelicencijuojamame dažnyje, ir nustatyti jų esminius parametrus;

3. išnagrinėti balso kodavimo būdus ir patikslinti balso sukuriamų duomenų srautų modelius;

4. ištirti informacinių technologijų vartotojų sukuriamų duomenų srautus ir parinkti jų modelius;

5. parengti metodiką ir priemones racionaliam bevielio ryšio technologijų naudojimui informacinių technologijų vartotojų prieigų tinkluose.

Mokslinis naujumas. Pasaulyje vystantis informacinei visuomenei, prisijungimas prie viešųjų interneto bei telefonų tinklų iš bet kurios pasaulio vietos tampa vis labiau aktualus. Todėl pasaulyje atlikta daug darbų vartotojų prieigų optimizavimo, naujų technologijų ir protokolų kūrimo srityse, pradedant nuo fundamentalių radijo ryšio moduliacijų tyrimo iki ekonominių vartotojų prieigų aspektų. Dėl uždavinio kompleksiškumo dauguma duomenų perdavimo tyrimų buvo atliekama esant tipinėms sąlygoms, o šiame darbe nagrinėjamas netipinis standartizuotų LAN ir WLAN tinklų įrenginių pagrindu sukurtas vietinis tinklas, toliau vadinamas vartotojų prieigų tinklu (VPT). VPT būtini prieigų prie bendrųjų tinklų resursų punktai (infrastruktūros požymiai), o vartotojų įranga veikia ir kaip terminalai, ir kaip retransliatoriai (ad hoc mazgų funkcijos). Tokia mišri tinklo architektūra yra nauja, šia tema atlikta mažai tyrimų. 

Esminiai šio darbo naujumo elementai: 

1. Lietuvos sąlygomis eksperimentiškai ištirti IEEE 802.11b standartų įrenginiai;

2. pasiūlyti vartotojų prieigų tinklai, jų vertinimo kriterijai;

3. nustatytos balso kalbos/tylos intervalų tarpusavio koreliacinės savybės;

4. riboto laidumo radijo ryšio kanalo panaudojimo efektyvumui didinti pasiūlytas balso ir duomenų bendro grupavimo protokolas, atlikti jo tyrimai;

5. grupavimo protokole pasiūlyta adaptyvi išsiuntimo schema, atlikti jos tyrimai. Naujas paketų grupavimo protokolas taikytinas tiek Lietuvoje, tiek kitose šalyse kuriant vartotojų tinklus.

Disertaciniame darbe autorius gina:

1. Radijo technologijų vertinimo bei jų taikymo vartotojų prieigų tinkluose metodiką.

2. Eksperimentinių IEEE 802.11b protokolo įrenginių tyrimų rezultatus.

3. Koreguotą balso kalbos/tylos intervalų modelį.

4. Balso ir duomenų paketų bendro grupavimo algoritmą.

Darbo aprobavimas. Pagrindiniai autoriniai darbo rezultatai pristatyti šiose mokslinėse konferencijose:

1. „Vaizdo ir garso perdavimo technologijų apžvalga“. Jaunųjų mokslininkų konferencijoje "Lietuva be mokslo – Lietuva be ateities”, Vilnius, 2000 m.

2. „Interneto srauto duomenų analizė“. Jaunųjų mokslininkų konferencijoje "Lietuva be mokslo – Lietuva be ateities", Vilnius, 2001 m.

3. „Apie informacinių technologijų vertinimą ir parinkimą“. Konferencijoje „Elektronika’2001”, Kaunas, 2001 m.

4. „Bevielio ryšio tyrimas“. Jaunųjų mokslininkų konferencijoje "Lietuva be mokslo – Lietuva be ateities", Vilnius, 2002 m.

5. „Customer Premises Local Area Network: concept and problems”. Konferencijoje „Elektronika’2002”, Kaunas, 2002 m.
6. „Balso perdavimo IEEE 802.XX protokolo tinklais ypatumų analizė“. Konferencijoje „Elektronika’2002”, Kaunas, 2002 m.
7. „IEEE 802.11 tinklų tyrimas“. Konferencijoje „Elektronika’2002“. Kaunas, 2002 m.
8. „EMC Aspects and Analysis of Hierarchical Wireless Local Area Networks”. Konferencijoje “16th International Wroclaw Symposium on EMC”, Vroclavas, Lenkija, 2002 m.

9. „Paketinio radijo ryšio 2,4 GHz dažniu ruože eksperimentiniai tyrimai“. Konferencijoje „Elektronika’2003”, Vilnius, 2003 m.
10. „Balso perdavimo IEEE802.xx protokolo tinklais ypatumų analizė“. Konferencijoje „Elektronika’2003”, Vilnius, 2003 m.
11. „Balso signalų aktyvumo ir tylos intervalų tyrimai“. Konferencijoje „Elektronika’2003”, Vilnius, 2003 m.
12. „Balso ir duomenų paketų grupavimai ir jų įtaka ryšio kanalo panaudojimo efektyvumui“. Konferencijoje „Elektronika’2004”, Vilnius, 2004 m.
13. „One radio channel packet implementation interference analysis”. Konferencijoje “17th International Wroclaw Symposium on EMC”, Vroclavas, Lenkija, 2004 m.

Praktinis darbo rezultatų taikymas. Disertacijoje gauti rezultatai gali būti tiesiogiai taikomi kuriant ir diegiant vartotojų ar kitokius tinklus, kuriuose kaip informacijos transportavimo priemonė naudojami IEEE 802.11 standarto įrenginiai. Balso ir duomenų paketų bendro grupavimo – multipleksavimo algoritmas gali būti panaudotas ir kitų tinklų „butelio kaklelio“ susidarymo vietose.

Disertacijos struktūra ir apimtis. Disertaciją sudaro 6 skyriai ir vienas priedas. Įvadiname skyriuje aprašomas disertacijos temos aktualumas, darbo tikslai ir uždaviniai, metodiniai darbo principai, mokslinis naujumas ir rezultatų panaudojimas, darbo aprobacijos ir publikacijos, formuluojami ginami teiginiai, nurodoma darbo struktūra ir apimtis. Antrame skyriuje pateikiama radijo prieigų technologijų apžvalga. Prieinama išvada, kad radijo ryšio priemonės vartotojų prieigų tinkluose – tai alternatyva laidinio ryšio priemonėms. Šiuo metu paplitusi IEEE 802.11a, b bei g technologija nėra skirta paslaugoms, orientuotoms į sujungimus, teikti, todėl taikant ją vartotojų prieigų tinkluose reikia ieškoti būdų, kaip išlaikyti priimtiną paslaugos kokybę ir racionaliai išnaudoti radijo kanalo galimybes. Trečiame skyriuje formuluojama vartotojų prieigų tinklų sąvoka bei požymiai. Aprašomi bevielio vietinio tinklo parametrai bei charakteristikos. Pateikiami eksperimentinių tyrimų apie IEEE 802.11b standarto įrangą Lietuvoje rezultatai. Ketvirtame skyriuje nagrinėjami duomenų ir balso šaltiniai bei jų modeliai. Pateikiami eksperimentiniai balso ir duomenų srauto tyrimų rezultatai. Penktame skyriuje aprašomi duomenų multipleksavimo metodai. Pateikiamas sukurto kompleksinio multipleksavimo algoritmo aprašymas bei sukurto algoritmo modeliavimo rezultatai. Visi tyrimo metu gauti rezultatai apibendrinami šeštame skyriuje. Disertacijos pabaigoje pateikiamas literatūros sąrašas, kuriame yra 182 kitų autorių ir 9 disertacijos autoriaus publikacijų bibliografijos šaltiniai.

Disertacijoje yra 147 teksto puslapiai, 16 lentelių, 107 paveikslai, 191 bibliografijos šaltinių sąrašas. Disertacijos priedas yra kompaktinė plokštelė su programų išeities tekstais.

Padėka. Autorius nuoširdžia dėkoja darbo vadovui prof. habil. dr. A. Kajackui, taip pat prof. habil. dr. R. Martavičiui, prof. habil. dr. S. Štarui, doc. dr. R. Pociui, prof. habil. dr. P. Balaišiui, doc. dr. D. Navakauskui bei kitiems, kurie prisidėjo prie šio darbo vertingomis pastabomis ir pasiūlymais.

2. BEVIELIAI VIETINĖS KREIPTIES TINKLAI IR JŲ TIPINIS TAIKYMAS

2.1 Įvadas

Ilgus dešimtmečius telekomunikacijų kūrimo procesai apsiribojo vien tik globalių tinklų plėtojimu, todėl akivaizdu, kad vartotojų prieigoms nebuvo skiriama reikiamo dėmesio. Vartotojai prie bendrųjų tinklo resursų buvo jungiami paprastomis linijomis, dažniausia laidinėmis. Kuriant naujas paslaugas, didėjant duomenų srautams iki galinių vartotojų, pradėta daugiau dėmesio skirti vartotojų prieigoms prie tinklų. Susiformavo skaitmeninių linijų (angl. Digital Subscriber Line  DSL) bei jų modifikacijų: asimetrinės (angl. Asymmetric Digital Subscriber Line – ADSL) ir didelės spartos skaitmeninės linijos (angl. Very High Speed Digital Subscriber Line – VDSL), sąvokos, sukurtos jas realizuojančios priemonės.

Kita ryšių technologija, pradėjusi vystytis kartu su kompiuteriais, yra vietiniai tinklai (angl. Local Area Network – LAN). Vėliau buvo sukurti ir bevieliai vietiniai tinklai (angl. Wireless Local Area Network – WLAN), kurie, naudodami radijo bangas arba infraraudonuosius spindulius, perduoda ir priiminėja duomenis eteriu, taip minimizuodami laidinių sujungimų poreikį. Pirminė LAN bei WLAN paskirtis buvo perduoti duomenis tarp sujungtų kompiuterių. Šiuo metu šių tinklų taikymo sritys plečiasi, t. y. jie pradedami taikyti vartotojų prieigų prie bendrųjų telekomunikacinių tinklų kūrimui.

Bevielio ryšio priemonės vartotojų prieigų tinkluose – tai alternatyva laidinio ryšio priemonėms, kurių realiais monopolistiniais savininkais išlieka telekomai. LAN bei WLAN tinklų taikymo plėtra pozityviai prisideda prie telekomunikacijų rinkos liberalizavimo.

Tyrimų būklė Lietuvoje ir pasaulyje. Mokslinių darbų, skirtų įvairių standartų WLAN tinklų analizei, kiekis pasaulyje labai didelis, skaičiuojamas tūkstančiais. Tai lėmė šie faktoriai: pirmųjų gaminių sėkmė ir greitas plitimas rinkoje, taikymo sričių plėtimas, reguliari gaminių modernizacija. Bendrą publikacijų turinio evoliucijos logiką galima išdėstyti taip:

1.
standartą kurianti organizacija parengia naujos x versijos standarto juodraštį, kurio pagrindas – konkrečios firmos parengtas gaminys, t. y. prototipas;
2.
universitetai ir kitos organizacijos x versiją analizuoja, modeliuoja, bando taikyti konkrečiose srityse;
3.
universitetai ir kitos organizacijos nustato pagrindinius x versijos parametrus, jos savybes ribojančius bei bloginančius faktorius;
4.
universitetai ir kitos organizacijos parengia pasiūlymus standarto tobulinimui;
5.
standartą kurianti organizacija, išnagrinėjusi tyrimų rezultatus ir sukurtų gaminių bandymų bei taikymo duomenis, parengia galutinę standarto x versiją;
6.
firmos – gamintojai gamina naujo x versijos standarto įrangą;
7.
universitetai ir kitos organizacijos patvirtintą x versiją analizuoja, modeliuoja ir t. t., tai yra po to, kai ciklo pabaigoje sukuriama nauja x+1 standarto versija, jis prasideda iš naujo.

IEEE 802.11 standarto kūrimo etape tokių ciklų buvo tiek, kiek sukurta standarto versijų: a, b ir g.

Dauguma publikacijų, skirtų WLAN tyrimams, vertina potencialias jų galimybes, pavyzdžiui, laidumą, talpą, išnaudojimą. Tuose darbuose tokie baziniai rodikliai, kaip laidumas ar talpa, priklauso nuo tinklo topologijos, sąveikos protokolo ir nuo perduodamų duomenų paketo dydžio. Tuo tarpu šiame darbe nagrinėjamų vartotojų tinklų tipinės sąlygos skiriasi nuo aukščiau pateiktų.

Susisteminti ir pakomentuoti visas publikacijas fiziškai tiesiog neįmanoma, todėl darbe pateikiamos ir cituojamos tik tos publikacijos, kurių tyrimų objektas artimas suformuluotiems uždaviniams, o gauti rezultatai svarbūs nustatant pagrindines WLAN įrangos savybes. 

Lietuvoje bevielių tinklų įranga naudojama palyginti plačiai. Yra nemažai interneto paslaugų tiekėjų, tame tarpe ir LITNET, kurie vartotojus jungia prie interneto, naudodami bevielės prieigos technologijas. Lietuvoje šios srities tyrimai vykdomi VGTU bei KTU universitetuose. 

2.2 Tipinės bevielio ryšio priemonės ir jų taikymas

Tipinės paplitusių bevielio ryšio priemonių taikymo sritys ir jų galimybės vaizduojamos 2.1 pav., o paplitusių WLAN tinklų standartų pagrindinės charakteristikos pateikiamos 2.1 lentelėje. Numatoma, kad ateityje WLAN tinklai glaudžiai integruosis kartu su trečios - ketvirtos kartos korinio ryšio tinklais [1–3]. Suderinamumas tarp ateities WLAN (pvz. HiperLAN/2) ir plačiajuostės kolektyviosios kodinio atskyrimo kreipties (angl. Wide Code Division Multiple Access – WCDMA) numatomas šių technologijų kūrimo stadijoje [4].

WLAN įranga naudojama verslo įmonių, asmeniniuose bei viešuose tinkluose informacijai tarp tinklo įrenginių perduoti. Tipinės WLAN taikymo vietos bei sąlygos:

1. vietos, kuriose sudėtinga įrengti laidinį ryšį (istoriniai pastatai, laikini statiniai);

2. laikini tinklai (avarijų likviduotojų tinklai, laikini intarpai vietoj sugedusių nuolatinių tinklų);

3. mobilios darbo vietos – biurai;

4. nuolatiniai kompiuterių tinklai, kuriuose WLAN įrenginiai suteikia tam tikrų papildomų paslaugų;

5. bevielio interneto zonų ryšio taškai (angl. hot spot), kur yra daug vartotojų ir kurie nuolat kinta (oro uostai, viešbučiai, parodos, konferencijų salės, universitetai). Bevielio interneto zonos tinklo topologija pateikiama 2.2 paveiksle.

Atskirą bevielio interneto ryšio zonų rūšį sudaro viešos interneto ryšio zonos (angl. Public Wireless Network), kurias kuria entuziastai kaip alternatyvą komerciniams tinklams. Jau yra tokių duomenų bazių [5], kuriose nemokamai galima gauti informacijos apie tai, ar dominančioje šalyje ar vietovėje yra viešieji bevieliai tinklai ir kaip prie jų prisijungti. Tokią galimybę iliustruoja 2.3 pav., kuriame pateikiama Niujorko miesto plano dalis su pažymėtais viešų bevielių tinklų kreipties taškais.

2.2 pav. Bevielio interneto zonos struktūra

2.3 pav. Viešo bevielio tinklo kreipties taškai Niujorko mieste. Apskritimais pažymėti bevielio tinklo kreipties taškai

2.1 lentelė. Pagrindinės WLAN standartų charakteristikos
	Technologija
	802.11a
	802.11b
	802.11g
	Hiperlan/2
	HomeRF
	Hiperaccess
	IEEE 802.16

	Standarto kūrėjas/būsena
	IEEE / patvirtintas
	IEEE / patvirtintas
	IEEE / patvirtintas
	ETSI BRAN / patvirtintas
	HomeRF Working Group, nutraukė egzistavimą 2003 m. sausio mėn. / standartas patvirtintas
	ETSI BRAN / standartas kuriamas
	IEEE / standartas kuriamas

	Kreipties protokolas
	CDMA/CA
	CDMA/CA
	CDMA/CA
	TDMA/TDD
	SWAP (CSMA/CA TDMA)
	TDD/FDD/TDMA
	TDMA/FDD

	QoS
	PCF
	PCF
	PCF
	ATM/802.1p/RSVP
	TDMA
	TDD/FDD/TDMA
	TDD/FDD/TDMA

	Dažnis
	5.15 GHz
	2.4 GHz (ISM)
	2,4 GHz (ISM)
	ES – 5,15–5,30 5,470–5,725 GHz; JAV – 5,15–5,35 5,725–5,825 GHz; Japonijoje 5,15–5,25 GHz
	2,4 GHz (ISM)
	40.5 / 43.5 GHz
	10,6–60 GHz

	Kanalo plotis
	22 MHz
	22 MHz
	22 MHz
	22 MHz
	versija 1 – 1MHz; versija 2 – 5MHz
	28 MHz x 2 (dvipusiam ryšiui)
	28 MHz x 2 (dvipusiam ryšiui)

	Kanalų skaičius
	12 JAV, 8 ES, 4 Japonijoje
	13; iš jų tik 3 nepersidengiantys
	3
	12 JAV, 8 ES, 4 Japonijoje
	–
	–
	–

	Moduliacija
	žiūrėti į 2.2 lentelę
	1 Mb/s – DBPSK; 2Mb/s – DQPSK; 5,5Mb/s – DBPSK (CCK kodas), 11Mb/s – DQPSK (CCK kodas)
	OFDM 64+CCK
	žiūrėti į 2.2 lentelę
	1 Mb/s  2FSK; 2 Mb/s – 4FSK; 10 Mb/s WBFH
	QPSK, 16–QAM, 64–QAM viršutiniam srautui; TFM/QPSK, 16–QAM apatiniam srautui
	QPSK, 16 QAM, 64 QAM, adaptyvus moduliacijos parinkimas

	Skleidimas
	OFDM
	CCK
	OFDM
	OFDM su dinaminiu kanalo parinkimu
	versija 1 – FHSS; versija 2 – WBFH
	–
	OFDM

	Galia
	ES: 5,15–5,25 GHz – 200mW (tik patalpose); 5,25–5,35 GHZ 250mW (tik patalpose); 5,47– 5,725 GHz 1W (lauke ir patalpose) JAV: 5,15–5,25 GHz – 50mW (tik patalpose); 5,25–5,35 GHZ 250mW (lauke ir patalpose); 5,47– 5,725 GHz 1W (neleidžiama); Japonija: 5,15–5,25 GHz – 200mW
	JAV – 30 dBm; ES – 20 dBm; JAV – 10 dBm
	JAV – 30 dBm; ES – 20 dBm; JAV – 10 dBm
	ES: 5,15–5,25 GHz – 200mW (tik patalpose); 5,25–5,35 GHZ 250mW (tik patalpose); 5,47– 5,725 GHz 1W (lauke ir patalpose) JAV: 5,15–5,25 GHz – 50mW (tik patalpose); 5,25–5,35 GHZ 250mW (lauke ir patalpose); 5,47– 5,725 GHz 1W (neleidžiama); Japonija: 5,15–5,25 GHz – 200mW
	100mW
	–
	–

	Duomenų perdavimo sparta
	54 Mb/s
	11 Mb/s
	54 Mb/s
	54 Mb/s
	versija 1 – 2 Mb/s; versija 2 – 10 Mb/s
	25 Mb/s
	134 Mb/s

	Nuotolis
	50 m
	150 m
	100 m
	50 m
	150 m
	5 km
	35 km

	Tipinis taikymas
	WLAN
	WLAN
	WLAN
	WLAN, ATM
	Namų įrenginiams
	IP / ATM / WMAN
	WMAN


2.3 WLAN technologijos

2.3.1 WLAN topologijos
Pagal topologiją WLAN tinklai skirstomi į centralizuotus (angl. managed) ir paskirstytus (angl. ad–hoc).

Centralizuoti WLAN. Centralizuotuose tinkluose yra dviejų tipų įrenginiai: kreipties taškai (angl. Access Point – AP) ir mobiliosios stotys (angl. Mobile Station – MS). Visi duomenų apsikeitimai tarp mobiliųjų stočių yra vykdomi tik per kreipties taškus, kurie vykdo komutacinės stoties bei tinklo administravimo funkcijas. Centralizuoto WLAN tinklo topologija pateikiama 2.4 paveiksle. Čia matyti, kad centralizuotų WLAN tinklų struktūra gimininga tradicinių vietinių telefono tinklų struktūrai.

2.4 pav. Centralizuotų WLAN tinklų topologija

Paskirstyti WLAN. Kadangi paskirstyti tinklai dažniausiai vadinami ad hoc, šiuo pavadinimu jie vartojami ir darbe. Bazinių stočių ar kreipties taškų tokiame tinkle nėra. Esminis ad hoc tinklo skirtumas nuo centralizuoto tinklo yra tas, kad čia stotys ne tik siunčia savo ir priima joms skirtus duomenis, bet ir retransliuoja kitų stočių signalus, kai tos stotys tiesiogiai negali sąveikauti. Tipinė ad hoc tinklo topologija pateikiama 2.5 paveiksle.

Ad hoc topologijos tinklams būdingi šie privalumai: aukštas patikimumas, galimybė stochastiškai organizuotis. Esminės šio tipo tinklų technologinės problemos buvo išspręstos kuriant tinklus kariniams tikslams.

2.5 pav. Ad hoc WLAN tinklo topologija

2.3.2 WLAN tinklo standartai

Šiuo metu pasaulyje yra keletas plačiai paplitusių WLAN tinklo standartų. Didžiausia rinkos dalį užima IEEE 802.11x protokolų šeima (2.6 paveikslas) [6]. Tai sąlygojo didelė duomenų perdavimo sparta, maža kaina bei lengvas diegimo procesas lyginant su kitais konkuruojančiais WLAN tinklo standartais. Be to, ši standartų šeima viena pirmųjų atėjo į WLAN rinką.

2.6 pav. WLAN tinklo standartų pasiskirstymas rinkoje

Buvo tikimasi, kad kuriami HiperLAN2 tinklai sudarys rimtą konkurenciją IEEE 802.11x tinklams, ypač, kai pradės populiarėti trečios kartos mobilieji tinklai, tačiau šiuo metu HiperLAN/2 standarto įrenginių rinkoje vis dar nėra, o trečios kartos mobiliųjų tinklų diegimas vyksta vangiai.

2.3.3 IEEE 802.11 standarto WLAN tinklai

IEEE 802.11 standartas pradėtas kurti 1990 metais. Pirmoji specifikacija išleista 1997 metais. Ji aprašė kreipties valdymo į perdavimo terpę lygmenį (angl. Media Access Control – MAC), jo protokolus ir paslaugas (angl. services) bei tris fizinius lygmenis (angl. Physical Layer – PHY): du plėsto spektro (2,4 GHZ dažnių diapazono radijo prieigos plėsto spektro (angl. Direct Sequence Spread Spectrum – DSSS) ir 2,4 GHz dažnių diapazono radijo prieigos šokinėjančio dažnio (angl. Frequency Hopping Spread Spectrum – FHSS) [7 – 9]) bei vieną infraraudonųjų spindulių (angl. Infrared Ray – IR). Visi šie PHY lygmenys gali perdavinėti duomenis 1 Mb/s ir 2 Mb/s sparta. Pagal savo veikimo principus šis standartas yra panašus į IEEE 802.3 standartą. 
1999 metais buvo išleisti du šio standarto papildymai, aprašantys naujus fizinius lygmenis: 

IEEE 802.11a, veikiantis 5 GHz dažnių ruože, perdavimo sparta iki 54 Mb/s [10];

IEEE 802.11b, veikiantis 2,4 GHz dažnių ruože, perdavimo sparta iki 11 Mb/s [11].

2003 metais išėjo dar vienas standarto PHY papildymas – IEEE 802.11g, veikiantis 2,4 GHz dažnių ruože, kurio perdavimo sparta siekia iki 54 Mb/s [12]. Visiems šiems naujiems standartams MAC lygmuo išlieka nepakitęs. IEEE 802.11a, b bei g standarto naudojami lygmenys pagal ISO/OSI tinklo modelį pateikiami 2.7 paveiksle.

2.7 pav. IEEE 802.11 standartas ISO/OSI tinklo lygmenų modelyje

Ruošiami nauji IEEE 802.11 standarto papildymai, kurie aprašys perdavimo galios valdymo 5 GHz ruože (IEEE 802.11h), paslaugų kokybės (IEEE 802.11e) ir papildomo saugumo (IEEE 802.11i) algoritmus. Jau pradėta formuoti nauja darbo grupė (IEEE 802.11n), kurios tikslas – aprašyti virš 100 Mb/s perdavimo spartos siekiantį standartą.

2.3.3.1 IEEE 802.11 fizinis lygmuo

IEEE 802.11 standarto fizinis lygmuo pateikiamas 2.8 paveiksle. Jis jungia MAC lygmenį su radijo eteriu, kuriuo kaip bendru radijo kanalu perdavinėjami ir priiminėjami duomenys. Fizinis lygmuo atlieka tris funkcijas:

1. kadrų apsikeitimo tarp MAC ir PHY lygmenų naudojant fizinio lygmens konvergencijos procedūras (angl. Physical Layer Convergence Procedure – PLCP);

2. duomenų kadrų perdavimo naudojant priklausomąjį fizinį lygmenį (angl. Physical Medium Dependent – PMD);

3. nešančiosios registravimo bei eterio būsenos perdavimo MAC lygmeniui.

Visos PHY versijos turi individualius PLCP ir PMD lygmenis. Trijų IEEE 802.11 fizinių lygmenų spartų palyginimai pateikiami [13] darbe.

[image: image7.emf]PLCP lygmuo

PMD lygmuo

MAC lygmuo

Fizinis lygmuo


2.8 pav. IEEE 802.11 standarto fizinis lygmuo

IEEE 802.11 DSSS. IEEE 802.11 plėsto spektro fizinis lygmuo veikia 2,4 GHz dažnių ruože. Šio fizinio lygmens kadro (angl. PLCP Protocol Data Unit – PPDU) struktūra pateikiama 2.9 paveiksle. Iš čia matyti, kad kadras susideda iš PLCP preambulės, antraštės ir MAC protokolo duomenų konteinerio (angl. MAC Protocol Data Unit – MPDU).

DSSS tipo fizinis lygmuo 1 ir 2 Mb/s perdavimo spartai naudoja diferencinę binarinę fazės poslinkio moduliaciją (angl. Differential Binary Phase Shift Keying – DBPSK) bei diferencinę kvadratūrinę fazės poslinkio moduliaciją (angl. Differential Quadrature Phase Shift Keying – DQPSK). Spektras skleidžiamas naudojant Barkerio kodą (BK). Kiekvienas DSSS PHY kanalas užima 22 MHz dažnių ruožą. Kanalų centriniai dažniai yra atskirti vienas nuo kito 5 MHz tarpais. Kai toje pačioje vietovėje veikia keletas nepriklausomų WLAN tinklų, siekiant išvengti interferencijos, rekomenduojama naudoti ne daugiau kaip tris (1, 6, 11) kanalus. Tokiu atveju tarp gretimų kanalų susidaro 25 MHz pločio juosta (2.10 paveikslas).

2.9 pav. IEEE 802.11 DSSS standarto kadro struktūra

IEEE 802.11 FHSS. Šokinėjančio dažnio fizinio lygmens versija taip pat veikia 2,4 GHz spektro srityje. Šio fizinio lygmens kadro struktūra pateikiama 2.11 paveiksle.

FHSS tipo fizinis lygmuo naudoja dviejų lygių Gauso postūmio dažninę moduliaciją (angl. Gaussian Frequency Shift Key – GFSK) 1 Mb/s perdavimo sparta, tuo tarpu keturių lygių GFSK yra naudojama PLCP paslaugos duomenų vienetui (angl. PLCP Service Data Unit – PSDU) perduoti 2 Mb/s sparta. Šiame fiziniame lygmenyje dažnio deviacija yra 110 kHz, kanalai išdėstyti vienodais tarpais 83,5 MHz dažnių ruože, o kanalo plotis 1 MHz. Standarte numatyta atlikti mažiausiai 2,5 dažnio šuolių per sekundę, kai minimalus šuolio atstumas yra lygus 6 MHz. IEEE 802.11 standarte yra apibrėžtos trijų šuolių sekos, kurios atskirose geografinėse vietovėse yra skirtingos. Šuolių sekos buvo sukurtos tam, kad tarp kaimyninių tinklų būtų minimizuoti interferenciniai trukdžiai.

IEEE 802.11 IR. Infraraudonųjų spindulių fizinis lygmuo skiriasi nuo DSSS ir FHSS tuo, kad informacijos perdavimui naudojama šviesos, kurios bangos ilgis yra nuo 850 nm iki 950 nm, energija bei impulsinė pozicinė moduliacija (angl. Pulse Position Modulation – PPM). Perduodamų duomenų sparta priklauso nuo moduliacijos: 1 Mb/s naudojamas 16 PPM, o 2 Mb/s naudojamas 4 PPM tipas. IEEE 802.11 infraraudonųjų spindulių fizinio lygmens kadrų struktūra pateikiama 2.12 paveiksle.

IR PHY taikytinas tik patalpose ir negali perdavinėti duomenų, jei nėra tiesioginio matomumo tarp stočių.

IEEE 802.11a. IEEE 802.11a standarto fizinis lygmuo naudoja ortogonaliojo dažnių sutankinimo (angl. Orthogonal Frequency Division Multiplexing – OFDM) metodą. Šis PHY veikia 5 GHz dažnių ruože, kuriame yra 8 kanalai, o jų centriniai dažniai vienas nuo kito atskirti 20 MHz. Duomenų perdavimo sparta gali būti nuo 6 iki 54 Mb/s [10]. PLCP preambulė ir antraštė siunčiamos 6 Mb/s sparta naudojant binarinę fazės poslinkio moduliaciją (angl. Binary Phase Shift Keying – BPSK). Moduliacijos rūšys ir perdavimo spartos pateikiamos 2.2 lentelėje. Verta pažymėti, kad IEEE 802.11a fizinis lygmuo yra labai panašus į Europos telekomunikacinių standartų instituto (angl. European Telecommunications Standards Institute – ETSI) sukurtą HiperLAN/2 fizinį lygmenį. IEEE 802.11a fizinio lygmens kadrų struktūra pateikiama 2.13 paveiksle.

2.13 pav. IEEE 802.11a OFDM fizinio lygmens kadrų struktūra

2.2 lentelė. OFDM moduliacijos
	Perdavimo sparta
	Moduliacija
	Kodo santykis
	Baitų skaičius simbolyje

	6 Mb/s
	BPSK
	1/2
	3

	9 Mb/s
	BPSK
	3/4
	4,5

	12 Mb/s
	QPSK
	1/2
	6

	18 Mb/s
	QPSK
	3/4
	9

	36 Mb/s
	16 QAM
	3/4
	18

	48 Mb/s
	64 QAM
	2/3
	24

	54 Mb/s
	64 QAM
	3/4
	27

	Tik HiperLAN 2

	27 Mb/s
	16 QAM
	9/16
	13,5

	Tik IEEE 802.11a

	24 Mb/s
	16 QAM
	1/2
	12


IEEE 802.11b. IEEE 802.11b fizinis lygmuo skirtas duomenų perdavimui 5,5 ir 11 Mb/s sparta, tačiau šio standarto įrenginiai gali perdavinėti duomenis ir 1 bei 2 Mb/s. Tai leidžia IEEE 802.11b standarto įrenginiams sąveikauti su IEEE 802.11 DSSS įrenginiais. Standarte numatytos dvi skirtingos PLCP preambulės: ilgoji (2.9 pav.) ir trumpoji (2.14 paveikslas). Ilgoji PLCP preambulė ir antraštė yra identiškos IEEE 802.11 DSSS preambulei bei antraštei ir todėl yra suderintos su pastaruoju standartu. Trumpoje preambulėje yra tik 56 bitų SYNC laukas, kuris perduodamas 1 Mb/s sparta naudojant DBPSK moduliaciją. Šiuo atveju PLCP antraštė yra perduodama 2 Mb/s sparta naudojant DQPSK moduliaciją. Šis režimas nėra suderintas su IEEE 802.11 standartu, be to, jo palaikymas nėra privalomas IEEE 802.11b įrenginiuose. Aukštesnė duomenų perdavimo sparta pasiekiama naudojant atvirkštinio kodo manipuliavimo (angl. Complementary Code Keying – CCK) moduliaciją. Tam, kad IEEE 802.11b standartas, perduodantis duomenis 11 Mb/s sparta, taptų suderinamas su FHSS standartu, perduodančiu duomenis 1 Mb/s sparta, papildomai yra įvedamas dažninis judrumas. IEEE 802.11b standarto moduliacijos tipai pateikiami 2.3 lentelėje.

2.14 pav. IEEE 802.11b standarto fizinio lygmens kadro struktūra su trumpa preambule

2.3 lentelė. IEEE 802.11b standarto moduliacijos tipai
	Duomenų sparta
	Kodo ilgis
	Moduliacija
	Simbolių sparta

	1 Mb/s
	11 (BK)
	DBPSK
	1 Ms/s

	2 Mb/s
	11 (BK)
	DQPSK
	1 Ms/s

	5,5 Mb/s
	8 (CCK)
	DBPSK
	1,375 Ms/s

	11 Mb/s
	8 (CCK)
	DQPSK
	1,375 Ms/s


IEEE 802.11g. Šio standarto fizinis lygmuo skirtas 2,4 GHz dažnių ruožui ir įgalina perduoti duomenis įvairiomis spartomis iki 54 Mb/s. Standarte numatytos keturios moduliacijų schemos [12], [14], pirmosios dvi iš jų yra privalomos, o likusios papildomos (2.15 paveikslas):

1. DSSS/CCK moduliacija (dar vadinama ne ERP) – tai tikslus IEEE 802.11b PHY lygmens atitikmuo (numatytos DSSS 1 ir 2 Mb/s bei CCK 5,5 ir 11 Mb/s duomenų perdavimo spartos). Ši standarto versija leidžia IEEE 802.11g standarto įrenginiams sąveikauti su IEEE 802.11b standarto įrenginiais;

2. ERP ( OFDM moduliacija (angl. Extend Rate PHY – Orthogonal Frequency Division Multiplexing) – tai IEEE 802.11a PHY lygmens versija, veikianti 2,4 GHz dažnių ruože bei leidžianti perdavinėti duomenis sparta iki 54 Mb/s; 

3. išplėstos perdavimo spartos paketų dvejetainio konvoliucinio kodavimo (angl. Packet Binary Convolutional Coding – PBCC) moduliacija, papildomai leidžianti perdavinėti duomenis 22 ir 33 Mb/s sparta. Preambulė, antraštė ir kadro formatas yra identiški IEEE 802.11b versijai;

4. CCK ( OFDM – tai hibridinė moduliacija, kuri naudoja DSSS preambulės bei antraštės, o OFDM – duomenų perdavimui. Galima duomenų perdavimo sparta yra nuo 6 iki 54 Mb/s. Kadro formatas pateikiamas 2.16 paveiksle.

2.15 pav. IEEE 802.11g standarto kadrų moduliacijos tipai

2.16 pav. IEEE 802.11g standarto kadro struktūra naudojant hibridinę moduliaciją

Toje pačioje aplinkoje dirbant IEEE 802.11g ir IEEE 802.11b tinklams, susidaro interferenciniai reiškiniai dėl to, kad IEEE 802.11b standarto įrenginiai nesugeba atpažinti OFDM moduliuoto signalo. Siekiant išvengti šios problemos, standarto specifikacijoje rekomenduojama prieš išsiunčiant paketą apsikeisti užklausos (angl. Request to Transmit – RTS) ir patvirtinimo (angl. Clear to Send – CTS) paketais, tačiau tai sumažina maksimalų kanalo laidumą. Kitas [15] darbe nagrinėjamas problemos sprendimo būdas siūlo modernizuoti centralizuotos koordinavimo funkcijos (angl. Point Coordination Function – PCF) režimą, siekiant sumažinti galimas kolizijas tarp IEEE 802.11b ir IEEE 802.11g įrenginių.

2.3.3.2 IEEE 802.11 MAC lygmuo

Paskirstytų WLAN tinklų MAC protokolai [9] remiasi signalo ( nešlio stebėjimu (angl. carrier sensing) ir kolizijų vengimo (angl. collision avoidance) arba kolizijų tikimybės mažinimo principais. Pagrindinė operacijų seka yra tokia: stotis, kuri turi paruoštų perdavimui duomenų, prieš bandydama juos perduoti, „klauso” kanalo būklę, t. y. matuoja iš kitų stočių gaunamų signalų galią. Jeigu kanalas tuo metu užimtas, tada stotis laukia atsitiktinės trukmės laikotarpį ir pakartotinai analizuoja kanalo būklę. Jeigu tada kanalas laisvas, tai stotis bando jį užimti. Sėkmingas kanalo užėmimas baigiasi duomenų paketo perdavimu. Visose IEEE 802.11 specifikacijos modifikacijose naudojamas tas pat MAC protokolas. 

Kanalo kreipties mechanizmas (angl. channel access mechanism). Pagrindinis MAC lygmens tikslas – kontroliuoti perdavimo terpę. Šio lygmens dėka kiekviena stotis gali perdavinėti duomenis ir tikėtis, kad jai bus pasiųsti duomenys. Kanalo kreipties mechanizmas yra viso MAC lygmens stuburas. Yra žinoma keletas pagrindinių kreipties būdų, iš kurių IEEE 802.11 MAC lygmuo naudoja du: kolektyviąją nešlio jutimo kreiptį vengiant kolizijų (angl. Carrier Sense Multiple Access/Collision Avoidance – CSMA/CA) ir apklausos (angl. pooling). Kolektyvinės kreipties laiko dalijimo būdo (angl. Time Division Multiple Access – TDMA) IEEE 802.11 standartas nenaudoja.

CSMA/CA protokolas. CSMA/CA kanalo kreipties mechanizmas dažniausiai naudojamas bevielių LAN tinklų, veikiančių pramonės, mokslo ir medicinos (angl. Industrial, Scientific, Medical – ISM) dažnių ruože. Pagrindiniai šios kreipties principai yra: „klausyti prieš šnekant“ ir varžytinės. CSMA/CA mechanizmas – tai asinchroninis pranešimų perdavimas, neorientuotas sujungimui, duodantis maksimalaus panaudojimo (angl. best effort) paslaugą, be jokio laidumo ar vėlinimo garantijų. 

CSMA/CA prototipas yra kolektyvioji nešlio jutimo kreiptis aptinkant kolizijas (angl. Carrier Sense Multiple Access/Collision Detection – CSMA/CD), realizuota Ethernet standarto tinkluose. CSMA/CD kreipties įrenginiuose siuntėjo imtuvas veikia ir tuo metu, kai įjungtas siųstuvas, todėl gali aptikti kolizijas, nes visoje terpėje signalo stiprumas yra maždaug vienodas. Tuo tarpu bevielio ryšio atveju vienos stoties siųstuvas ir imtuvas veikia tik pakaitomis, todėl kolizijų aptikti negali.

CSMA/CA standarto įrenginiai nustato tai, kad kanalas laisvas, kai priimamo signalo galia yra žemiau nustatytos ribos. Kadangi WLAN įrenginiai kolizijų radijo eteryje aptikti negali, tai papildomai įvesta tam tikra valdymo priemonė – tinklo užėmimo vektorius (angl. Network Allocation Vector – NAV), kuris parodo, po kiek laiko atsilaisvins perdavimo terpė. Siunčianti stotis nustato NAV vektorių, o jį išanalizavusi priimanti stotis nesiunčia duomenų NAV nurodytą laiką, net jei galios matavimai rodytų, kad kanalas laisvas, ir taip gali išvengti kolizijos. NAV dažnai vadinamas virtualiuoju nešlio jutimo mechanizmu. Taigi IEEE 802.11 MAC protokole siekiant užtikrinti patikimą kolizijų vengimą, numatyti virtualusis ir fizinis nešlio jutimo mechanizmai.

Antrasis MAC uždavinys – bevielės terpės valdymas. Tai atliekama naudojant šias funkcijas:

1. pagrindinę, vadinamą paskirstytąja, koordinavimo funkciją (angl. Distribution Coordination Function – DCF);

2. centralizuotą arba sutelktąją koordinavimo funkciją;

3. duomenų apsaugą naudojant bevielę šifravimo sistemą (angl. Wireless Equivalent Privacy – WEP) [9] bei duomenų kadrų fragmentavimą.

Kadrų apsikeitimo protokolas. Kadangi duomenų perdavimo terpė dėl triukšmo yra nepatikima, IEEE 802.11 standarte yra numatyti kadrų apsikeitimo mechanizmai, leidžiantys siuntėjui nustatyti, ar gavėjas tikrai gavo išsiųstą kadrą. Tačiau lyginant su IEEE 802.3 [16], toks mechanizmas įveda tam tikrą pertekliškumą.

Minimalus MAC kadrų apsikeitimo protokolas sudarytas iš dviejų dalių:

1. duomenų kadro, kurį siuntėjas išsiunčia gavėjui;

2. patvirtinimo kadro, kurį siunčia gavėjas, kai priima neiškraipytą kadrą. 

Duomenų ir patvirtinimo kadrų apsikeitimo mechanizmai yra nedalomas MAC protokolo vienetas, kitos stotys šio proceso pertraukti negali. Kai siuntėjas negauna patvirtinimo kadro, jis pakartotinai išsiunčia tą patį kadrą (2.17 paveikslas). Didėjant klaidų kiekiui, toks mechanizmas kanalo laidumą išnaudoja neefektyviai. MAC protokolas veikia „stok ir eik“ principu, t. y. jis perduoda kitą kadrą tik tada, kai gaunamas patvirtinimas, jog išsiųstas kadras pasiekė gavėją.

2.17 pav. IEEE 802.11 MAC protokolo persiuntimo mechanizmas

RTS/CTS – kanalo rezervavimo mechanizmas. Kai dėl per didelio nuotolio ar signalo slopinimo ne visos stotys gali „išgirsti“ viena kitą, atsiranda paslėptų stočių problema. Viena kitos „negirdinčioms“ stotims perduodant duomenis tuo pačiu metu, o priimančioje pusėje siunčiančiųjų stočių signalų galioms esant panašioms, susidaro kolizinė situacija ir išsiųsti kadrai dingsta. Šios problemos priežastis yra pats nešlio jutimo mechanizmas, pagal kurį tik siuntėjas, naudodamasis vietine informacija, nustato, ar kanalas yra laisvas. Tuo tarpu situacija gavėjo aplinkoje tuo metu gali būti skirtinga.

IEEE 802.11 standarte yra numatytas paslėptų stočių problemos sprendimo būdas – ryšio kanalo rezervavimas. Šiam tikslui stotis, kuri perdavinėja duomenis, siunčia papildomą RTS kadrą. Gavėjas atsako į RTS patvirtinimo CTS kadru. Jo gavimas rodo, kad gavėjas priėmė išsiustą RTS, taigi kanalas yra laisvas. Šis mechanizmas pirmą kartą buvo pasiūlytas X.25 standarte. RTS/CTS dar vadinamas „rankų paspaudimu“ (2.18 paveikslas).

[image: image14.emf]Kolizija

1-a stotis

3-a stotis

2-a stotis (paslėptoji stotis)

Ap

r

ė

p

ti

s

A

p

r

ė

p

t

i

s

1 stotis 1-as kadras 2-ai stočiai

Nėra ACK 2 stotis

3 stotis 1-as paketas 2-ai stočiai

Kolizija

1-as kadras 2-ai stočiai

ACK

1 stotis persiunčia 

paskuitinį kadrą

RTS

CTS

Virtualusis nešlio jutimas

3-a stotis sustabdo 

duomenų siuntimą

a)

b)

Kadro perdavimas


2.18 pav. RTS/CTS mechanizmas: a) kolizijos susidarymas, b) RTC/CTS mechanizmo veikimo principas

Visos kitos stotys, gavusios RTS ar CTS kadrą, sustabdo duomenų siuntimą. Šiuose kadruose esanti informacija apie duomenų paketo dydį nustato NAV vektorių.

Kolizija, įvykusi siunčiant RTC/CTS kadrus, sukelia žymiai trumpesnius laiko trukdžius nei kolizija, įvykusi perduodant duomenis, kadangi RTC/CTS kadrų dydžiai yra mažesni už atitinkamus duomenų kadrus. Visgi RTC/CTS kadrai užima tam tikrą kanalo resurso dalį, todėl IEEE 802.11 standarte yra įvesta duomenų kadro dydžio riba. RTS/CTS mechanizmas naudojamas tik duomenų kadro dydžiui viršijus tą ribą. Taip išvengiama spartos mažėjimo perdavinėjant mažus kadrus. Keturių kadrų (RTS, CTS, duomenų bei ACK) apsikeitimo procesas taip pat yra nedalomas ir kitos stotys jo nutraukti negali.

Laiko intervalai. WLAN įrenginiuose siųstuvas ir imtuvas perjungiami atsižvelgiant į tam tikrus laiko intervalus. IEEE 802.11 MAC standarte yra 5 laiko intervalai. Du iš jų nusako fizinis lygmuo: trumpas tarpkadrinis tarpas (angl. Short Interframe Space – SIFS) ir tarpsnio laikas ttl (angl. slot time). Trys papildomi intervalai priklauso nuo ankstesnių dviejų: paskirstytas tarpkadrinis tarpas tDIFS (angl. Distributed Interframe Space – DIFS), prioriteto tarpkadrinis tarpas tPIFS (angl. Priority Interframe Space – PIFS) ir išplėstas tarpkadrinis laiko tarpas tEIFS (angl. Extended Interframe Space – EIFS), kuris naudojamas NAV sinchronizavimui, kai gaunamas sugadintas kadras. Naudojantis šiais laiko intervalais, yra valdomas duomenų perdavimo procesas, todėl siuntimas gali prasidėti tik šių intervalų pradžioje. Laiko intervalų tarpusavio santykiai pateikiami 2.19 pav., o jų skaitinės reikšmės 2.4 lentelėje.

[image: image15.emf]SIFS

PIFS

DIFS

DIFS

Terpė užimta

Tarpsnio laikas

Kreiptis atidėta

Varžymosi langas

Kitas kadras

Tarpsnio pasirinkimas ir atgalinės atskaitos mažinimas tol, 

kol kanalas laisvas

Tiesioginė kreiptis, jei 

kanalas laisvas >= DIFS

DIFS = SIFS + 2 t

tl

PIFS = SIFS + t

tl

EIFS = SIFS + 8 ACK laikas + PLCP preambulės laikas + PLCP antraštės laikas + DIFS


2.19 pav. IEEE 802.11 tarpkadriniai laikai

2.4 lentelė. Laiko intervalų reikšmės
	Standartas
	tSIFS, s
	tDIFS, s
	ttl, s
	CWmin
	CWmax

	IEEE 802.11a
	16
	34
	9
	15
	1023

	IEEE 802.11b
	10
	50
	20
	31
	1023

	IEEE 802.11g
	10
	50
	20
	15
	1023

	IEEE 802.11 DSSS
	10
	50
	20
	31
	1023

	IEEE 802.11 FHSS
	28
	128
	50
	15
	1023

	IEEE 802.11 IR
	7
	23
	8
	63
	1023

Paskirstyta koordinavimo funkcija. DCF yra pagrindinė CSMA/CA funkcija, kuri koordinuoja bet kokį duomenų perdavimą. Prieš išsiųsdamas duomenų kadrą, MAC lygmuo pirmiausia tikrina kanalo būklę naudodamas virtualųjį ir fizinį nešlio jutimo mechanizmus. Jei abu mechanizmai rodo, kad kanalas po DIFS (ar EIFS, jei prieš tai gautas kadras buvo sugadintas) intervalo yra laisvas, tada pradedamas duomenų perdavimas. Jei bent vienas iš mechanizmų rodo, kad kanalas DIFS intervalo laikotarpiu yra naudojamas, tai stotis laukia siuntimo pabaigos, ir tada, naudodama pakartotinio siuntimo algoritmą (angl. exponential backoff algorithm), pradeda varžytis dėl terpės laukdama atsitiktinį laiko tarpą (2.20 paveikslas, 2.21 paveikslas). Pakartotinio siuntimo laikmačio reikšmė sumažėja vienetu, kai virtualiojo ir fizinio nešlio jutimo mechanizmai rodo, kad kanalas neužimtas. Stotis, pasirinkusi trumpiausią varžymosi delsą, laimi ir turi teisę perduoti kadrą. Kitos stotys turi laukti kito varžymosi laikotarpio. Varžymasis, kaip procesas, yra atsitiktinis, vykstantis po kiekvieno perduoto kadro, todėl kiekviena stotis turi vienodas galimybes perduoti savo duomenis. DCF funkcijos veikimo algoritmas pateikiamas 2.22 paveiksle.

2.21 pav. IEEE 802.11 DCF veikimo principas naudojant RTS/CTS

2.22 pav. IEEE 802.11 DCF veikimo algoritmas

Kai išsiuntus kadrą patvirtinimo kadras negaunamas, stotis fiksuoja koliziją. Varžymosi langas padvigubinamas, parenkamas naujas atgalinio pakartotinio siutimo laikas, ir procesas kartojasi tol, kol kadras išsiunčiamas arba kol pasibaigia šio kadro galiojimo laikas. 

Naudojant DCF funkciją yra sukuriamas ad hoc tinklas, kitaip dar vadinamas nepriklausomas bazinis paslaugos vienetas (angl. Independent Basic Service Set – IBSS). Tokiu atveju stotys keičiasi informacija tiesiogiai, be jokių papildomų kreipties taškų.

Straipsnyje [17] yra siūloma modernizuoti DCF funkciją taip, kad mažesnės spartos įrenginiai nešuntuotų viso duomenų srauto.

Pakartotinio siuntimo algoritmas. Šis algoritmas pasirenka atsitiktinį skaičių, kuris nusako laiko tarpsnį, po kurio, nesant duomenų siuntimo, perdavimo terpė turi būti laisva (2.23 paveikslas). IEEE 802.11 MAC protokole numatyta, kad tarp dviejų sėkmingai perduotų kadrų yra bent vienas tarpsnio trukmės laiko tarpas. Pakartotinio siuntimo laikmačio trukmė tCW apskaičiuojama pagal du parametrus: fizinio lygmens parametrą, vadinamą tarpsnio laiką ttl, ir varžymosi langą (angl. Contention Window – CW), t. y. aibę, iš kurios pakartotinio siuntimo laikmačiui išrenkamas atsitiktinis skaičius nuo 0 iki CW. Varžymosi langas kiekvieną kartą padvigubėja, jei dėl kolizijos nepavyksta išsiųsti duomenų. Pirminę CW reikšmę nusako standarto CWmin parametras, kuris didinamas tol, kol pasiekiama maksimali CWmax reikšmė. Kiekvienam fizinio lygmens standartui yra numatytos individualios minimali CWmin ir maksimali CWmax vertės (2.4 lentelė). Pakartotinio siuntimo laikas yra apskaičiuojamas pagal (2.1) išraišką: 

čia i – bandymo numeris, random ( atsitiktinė funkcija.

Sėkmingai nusiuntus kadrą, varžymosi langas sumažinamas iki minimalios CWmin reikšmės. Pagal IEEE 802.11b standartą, kai perdavimas pavyksta po pirmo varžymosi karto, vidutinis atgalinės atskaitos laikas 

Mažinant CWmin reikšmę, galima padidinti maksimalų kanalo laidumą, nes sumažėja vidutinė 

reikšmė. Tokie siūlymai yra pateikti darbuose: [18–21].

Jei tinkle yra daug stočių, tada yra didelė tikimybė, kad dvi ar daugiau stočių gali pasirinkti tą patį varžymosi lango laiko tarpsnį. Tai sukelia koliziją, kurios metu prarandami duomenys bei mažėja bendras tinklo laidumas. Tačiau situaciją galima pagerinti naudojant RTC/CTS funkciją. Kai IEEE 802.11 tinkle veikia RTC/CTS mechanizmas, tai jame gali dirbti daugiau stočių, tačiau maksimali tinklo perdavimo sparta mažėja [22, 23].

2.23 pav. Pakartotinio siuntimo algoritmas

Kadrų struktūra. IEEE 802.11a, b bei g kadrų struktūra pateikiama 2.24 paveiksle. Čia matyti, kad kadras MPDU sudarytas iš MAC antraštės, kadro kūno (angl. MAC Service Data Unit – MSDU) ir kontrolinės sumos (angl. Frame Check Sequence – FSC). Yra keturi skirtingų tipų kadrai:

1. duomenų kadras, skirtas perduoti duomenis iš aukštesnių lygmenų;

2. valdymo kadras, skirtas švyturio (angl. beacon – B) kadro perdavimui;

3. WEP šifravimo mechanizmo kadras;

4. tarnybiniai kadrai RTS, CTS ir ACK.

2.24 pav. IEEE 802.11 a, b ar g kadrų struktūra

Įvairių fizinio lygmens standartų kadrų dydžiai pateikiami 2.5 lentelėje.
Nagrinėjant paskelbtus darbus pastebėta, kad kai kuriuose šaltiniuose [24] yra pateikti kitokie IEEE 802.11a standarto kadrų laikai. Analizė parodė, kad juose yra kitaip interpretuojama OFDM antraštė.

2.5 lentelė. IEEE 802.11 a/b/g kadrų intervalų trukmės

	Standartas

Parametras
	802.11 DSSS
	802.11 FHSS
	802.11 IR
	802.11a
	802.11b
	802.11g

	tPLCP_preambulė – PCLP preambulės trukmė, s
	144
	104
	15,25 – 19,25
	16
	1441
722
	1441
722
163

	tPLCP_antraštė – PCLP antraštės trukmė, s
	48
	24
	–
	4
	482
241
	481
242
43

	tpreamb= tPLCP_preambulė + tPLCP_antraštė – visos preambulės trukmė, s
	192
	128
	15,25 – 19,25
	20
	1922

961
	1921
962

203

	nMAC_antraštė – MAC antraštės dydis4 baitais
	34 baitai

	nservice – service lauko dydis bitais
	(
	(
	(
	16
	(
	16

	npaveldas – paveldo lauko dydis bitais
	(
	(
	(
	6
	(
	6

	nACK  – ACK kadro dydis baitais
	14

	nCTS – CTS kadro dydis baitais
	14

	nRTS – RTS kadro dydis baitais
	20


1 kai yra naudojama ilga preambulė;

2 kai yra naudojama trumpa preambulė;

3 kai yra naudojama OFDM preambulė;

4 kartu su FSC kontroline suma, užimančia 4 baitus.

Aukštesnių lygmenų inkapsuliavimas į IEEE 802.12. Priešingai nei Ethernet, IEEE 802.11 standartas aukštesnių lygmenų protokolų perdavimui naudoja IEEE 802.2 loginio kanalo valdymo (angl. Logical Link Control – LLC) protokolą. IP paketų perdavimo IEEE 802.11 tinkle naudojant IEEE 802.2 LLC inkapsuliacijos mechanizmą, pavyzdys pateikiamas 2.25 pav., iš kurio matyti, kad prieš kiekvieną perduodamą IP paketą yra pridedama 8 baitų ilgio antraštė [25, 26]. Šiuo metu egzistuoja du skirtingi LLC inkapsuliavimo metodai, skirti duomenų perdavimui IEEE 802 tinkluose. Vienas iš jų yra aprašytas RFC 1042 [27], o kitas IEEE 802.1h [28] standarte. Abu šie protokolai labai panašūs, nes yra vienodo ilgio bei kilę iš tarptinklinės kreipties protokolo (angl. Subnetwork Access Protocol – SNAP), tačiau dažniausia naudojamas RFC 1042 protokolas. Abiejų protokolų „tipo“ lauke yra nurodomas aukštesnio lygmens, kuriuo transportuojami duomenų paketai, protokolo numeris iš Interneto inžinierių darbo grupės (angl. The Internet Engineering Task Force – IETF) nustatyto sąrašo [29].

Centralizuota valdymo funkcija. Apklausos MAC protokolas IEEE 802.11 naudojamas PCF funkcijoje kaip kanalo kreipties mechanizmas, veikiantis virš DCF funkcijos (2.7 paveikslas). Šis mechanizmas yra tarpinis variantas tarp CSMA/CA ir TDMA, nes kreipties taškas turi pilną kanalo kontrolę, tačiau kadro dydis nėra fiksuojamas. Prieš siųsdama duomenis per AP, stotis turi užsiregistruoti kreipties taške. Kiekvienai tokiai stočiai AP reguliariai siunčia specifinį apklausos kadrą (angl. pool). Su šiuo kadru stotis gauna jai adresuotus duomenis ir leidimą užimti kanalą duomenų perdavimui. Registravimosi procedūra atliekama varžymosi periodo (angl. Contention Period – CP) metu, kadangi dalindamosi kanalą laike PCF ir DCF funkcijos gali veikti tame pačiame tinkle (2.26 paveikslas). Po CP fazės kreipties taškas, siekdamas užimti kanalą, turi laukti PIFS laiko tarpą, trumpesnį nei DIFS (2.19 pav.), po kurio išsiunčiamas švyturio kadras, kuris signalizuoja kitoms stotims, kad AP perjungia kanalą į nesivaržymo būseną (angl. Contention Free Period – CFP). Švyturio kadre nurodoma CFP periodo trukmė, pagal kurią stotys nustato NAV vektorių ir tuo laikotarpiu nebando užimti kanalo (2.27 paveikslas). 

PCF funkcija leidžia tarp IEEE 802.11 standarto įrenginių organizuoti centralizuotą bevielį tinklą. Vienas kreipties taškas ir jo aprėpties zonoje asocijuotos stotys sudaro bazinį (angl. Basic Service Set – BSS), o keletas sujungtų AP sudaro išplėstą (angl. Exteanded Service Set – ESS) paslaugos vienetą (2.4 paveikslas). Pastarieji, sujungti bet kokia (laidine ar beviele) terpe, vadinami WLAN tinklo kamienu arba paskirstyta sistema (angl. Distributed System – DS) (2.28 paveikslas). Visos ESS tinklo stotys virtualiai priklauso tam pačiam MAC tinklui. Kai iš vienos AP aprėpties zonos stotis pereina į kitą, AP perduoda vienas kitam duomenis per DS.

2.28 pav. IEEE 802.11 centralizuoto tinklo struktūra

Kadangi PCF organizuoja izochroninį duomenų perdavimą [8], tai sudaro būtinas prielaidas minimalioms teikiamų paslaugų kokybės garantijoms. Siekiant teikti garantuotos kokybės paslaugas, sukurtas IEEE 802.11e standartas [30].

Fragmentacija. Fragmentacija naudojama tada, kai reikia išsiųsti kadrą, kurio dydis viršija maksimalų perdavimo vienetą (angl. Maximum Transfer Unit – MTU) arba kai dėl padidinto triukšmo ar per mažo signalo lygio perduodamą kadrą tenka skaidyti į mažesnius kadro fragmentus, kurių iškraipymo tikimybė mažesnė, todėl kadrui dingus pakartotinai siunčiami trumpesni kadrai. Tačiau iš kitos pusės toks mechanizmas įneša papildomą pertekliškumą. Fragmentacijos metu po to, kai gaunamas patvirtinimas apie nusiųstą kadrą, po SIFS laiko intervalo yra siunčiamas kitas kadro fragmentas, nes tarp gretimų perduodamų fragmentuotų kadrų dėl kanalo iš naujo nėra varžomasi (2.29 paveikslas).

2.4 WLAN tyrimų santrauka

Darbų apie IEEE 802.11 parašyta labai daug. Vien tik IEEE ryšių grupė nuo 2000 metų šia tematika išspausdino virš šešių tūkstančių darbų. Pagal nagrinėjamą problematiką visus šiuos darbus galima suskirstyti į keletą grupių:

1. darbai, aprašantys standartus, tarp jų ir naujai kuriamus, jų galimybes, veikimo principus. Dažniausiai šie darbai publikuojami po to, kai yra išleidžiama nauja standarto specifikacija, pavyzdžiui, darbas [31], kuriame aprašytas IEEE 802.11 standartas bei jo jungimo schemos, detalizuojami fiziniai ir kanaliniai lygmenys. Tai yra vienas pirmųjų straipsnių apie IEEE 802.11 standartą;

2. darbai bei eksperimentiniai tyrimai, analizuojantys WLAN tinklų pralaidumo problematiką. Juose dažnai pateikiamos rekomendacijos, kaip tobulinti IEEE 802.11 standartą tam, kad būtų pasiektas didesnis laidumas. Tokie darbai yra pateikiami [19], [21], [22], [32–37];
3. darbai, kuriuose tyrinėjamas nestandartinis WLAN tinklų taikymas:

a) darbai, nagrinėjantys balso perdavimą, [38–42],

b) darbai, nagrinėjantys vaizdų perdavimą, [43–45];

4. darbai, analizuojantys paslaugų kokybės (angl. Quality of Service – QoS) galimybes, [18], [30], [46–49];

5. darbai, nagrinėjantys WLAN tinklų integraciją į WAN tinklus [50–52].

2.5 Skyriaus išvados 

Šioje darbo dalyje nagrinėjamos WLAN tinklų radijo technologijos, išsamiai gilinamasi į šiuo metu populiariausius standartus, formuluojami spręstini uždaviniai. Surinkta ir susisteminta medžiaga sudaro bazinių postulatų rinkinį, kuris reikalingas taikomiesiems projektams kurti.

Pažymėtina tai, kad:

5. radijo ryšio priemonės vartotojų prieigų tinkluose – tai alternatyva laidinio ryšio priemonėms, kurių realiais savininkais išlieka telekomų monopoliai;

6. realiai įvertinus padėtį, šiuo metu fiksuotų tinklų prieigų sferoje labiausiai taikytina yra IEEE 802.11b standarto įranga, tačiau artimiausioje ateityje turėtų būti taikoma ir IEEE 802.11a bei g standartų įranga;

7. IEEE 802.11b standarto įranga nėra skirta teikti paslaugas, orientuotas į sujungimus, todėl, siekiant taikyti ją vartotojų prieigų tinkluose efektyviai, reikia ieškoti būdų, kaip palaikyti priimtiną ryšio kokybę ir racionaliai panaudoti radijo kanalo galimybes.

3. WLAN PAGRINDU VEIKIANČIŲ VARTOTOJŲ PRIEIGŲ TINKLŲ TYRIMAS 

Šiame skyriuje aptariamas disertacijos tyrimų objektas, sukuriama WLAN charakteristikų bei parametrų skaičiavimo metodika, pateikiami atliktų eksperimentų, tiriant IEEE 802.11b standarto tinklus, rezultatai. Šio skyriaus rezultatai skelbiami [A1–A5], [A9].

3.1 Vartotojų prieigos ir tinklai

Prijungus vartotoją prie bendrųjų telekomunikacijų tinklų bet kokia prieigos linija, iš esmės jis gali gauti visas reikalingas paslaugas. Tačiau nuo konkretaus prieigos linijos tipo pasirinkimo priklauso tai, kokia yra paslaugos kokybė, kiek kainuoja prieigos linijos įrengimas ir ar racionaliai naudojami tinklo resursai bei apskritai bendra vartotojo investicija. 

Ilgus dešimtmečius vartotojai prie bendrųjų telefono tinklo resursų buvo jungiami paprastomis linijomis, dažniausia laidinėmis. Šiais laikais, sukūrus naujas paslaugų rūšis, informaciniai srautai iki galinių vartotojų nuolatos didėja, todėl paprastų linijų informacijos perdavimui nebeužtenka. Taigi tenka daugiau dėmesio skirti vartotojų prieigoms ir jų tobulinimui.

Vartotojų prieigų modernizavimo krypčių yra nemažai, viena iš jų yra skaitmeninių linijų DSL bei jų modifikacijų: asimetrinės ADSL ir didelės spartos skaitmeninės linijos VDSL – taikymas.

Kita ryšių technologija, kuri neseniai pradėta taikyti vartotojų prieigose, yra LAN bei WLAN tinklai. Mokslinėje bei techninėje literatūroje dažniausia nagrinėjami įvairių standartų LAN ir WLAN. Jų nagrinėjimo tikslai – nustatyti bendrąsias sukurtų tinklų savybes bei jas tobulinti. 

Šio darbo tyrimo objektas – vartotojų prieigų tinklai (VPT), kuriuose prieigų tinklus kuria patys vartotojai. VPT išsiskiria tokiais požymiais:

1. VPT – paskutinė grandis tarp bendrųjų (telefono, interneto bei kitų) tinklų ir vartotojų;

2. VPT teikia integruotas telefono ir interneto paslaugas;

3. VPT architektūra yra mišri, jų topologija yra ad hoc (stotys gali veikti kaip retransliatoriai), turinti tokius infrastruktūros požymius kaip išėjimai į bendruosius telefono ir interneto tinklus (3.1 paveikslas) [53];

4. VPT įranga mišri, tačiau dominuojanti ryšio priemonė yra radijo ryšys. Naudotini standartai: IEEE 802.3 (10, 100, 1000 Mb/s), IEEE 802.11 a/b/g, IEEE 802.15 bei IEEE 802.16;

5. VPT tinkluose duomenims ir balsui transportuoti rekomenduotinas TCP/IP protokolų stekas, nes tai populiariausia ir paprasčiausia transportavimo forma, leidžianti lengvai sujungti VPT su internetu [54];

6. VPT kuriami prisilaikant teritorinio arba bendrumo-traukos principo;

7. vartotojai kuria ir eksploatuoja VPT nedalyvaujant operatoriui.

3.1 pav. Vartotojų prieigų tinklų topologija

Siekiant apsibrėžti tyrimo objektą pasirenkamos tokios sąlygos: 

8. bazinė VPT technologija – tai IEEE 802.11 a, b arba g standartų įrangos pagrindu veikiantys WLAN, kadangi yra sukurti nebrangūs ir kokybiški radijo ryšio įrenginiai bei laisvas 2,4 ir 5 GHz radijo spektras, kuriuo gali naudotis bet kas ir bet kur. Ši technologija išsamiai nagrinėjama moksliniuose darbuose, ji nuolat modifikuojama;

9. charakteringa VPT taikymo vieta – tai priemiesčiai, atskiros gyvenvietės bei nutolusių vienkiemių grupės.

VPT tinklas susideda iš stočių, prieigos taškų bei vartotojų techninės įrangos. Vartotojų įranga, skirta darbui tinkle (asmeniniai kompiuteriai (AK) ir/arba balso per IP (angl. Voice over IP – VoIP) telefonai), prijungiama prie bevielio ryšio stoties naudojant laidinį arba bevielį ryšį. Tarpusavyje stotys yra sujungtos per bevielį ryšį. Su kitais tinklais VPT jungiasi per prieigos tašką, į kurį ateina ryšio kanalai ir iš paslaugų tiekėjų. Savo ruožtu per pastarųjų tinklus vartotojai gali prisijungti prie interneto bei bendrųjų telefono tinklų. Tipinio vartotojų prieigos tinklo bei stočių jungimo schemos pateikiamos 3.2 paveiksle.

Diskusijose ir moksliniuose darbuose apie būsimas telekomunikacijų technologijas, nagrinėjant ateities – 3G ir 4G tinklus [55, 56], neretai išsakomos mintys, kad ilgainiui į bendrą tinklo struktūrą turėtų būti įjungiami ir įvairūs vietiniai tinklai, tarp jų įvairios WLAN versijos, todėl galima tikėtis, kad ateities telekomunikacijų plėtroje VPT suvaidins svarbų vaidmenį.

3.2 pav. Vartotojų tinklo schema: a) VPT schema, b) prieigos taško struktūrinė schema, c) vartotojo tinklo struktūrinė schema

3.2 WLAN parametrai ir charakteristikos 

CSMA pagrindu veikiančių tinklų analizė buvo vykdoma daugelyje darbų [19], [21], [22], [32–37], [57, 58]. Buvo sudarinėjami teoriniai modeliai bei kuriami specialūs moduliai, skirti WLAN modeliavimui programiniame pakete ns2 [59]. Daugumoje darbų, tiriančių WLAN tinklus, tyrimai buvo atliekami tinkle esant dideliam stočių kiekiui. Tuo tarpu apibrėžiant šio darbo tyrimo objektą VPT, pasirenkama tokia sąlyga, kad stočių skaičius nebūtų didelis.

Šioje darbo dalyje išskiriamos ir aprašomos tik tos WLAN tinklo savybės, nuo kurių priklauso galimybė taikyti WLAN įrangą vartotojų tinkluose. Tai kanalo laidumas (angl. throughput) ir tinklo kaip sistemos talpa (angl. capacity).

Pagal informacijos teoriją ryšių kanalo laidumas nusakomas didžiausia duomenų šaltinio sparta, kuriai esant duomenys perduodami be iškraipymų. Priklausomai nuo to, kokia kadro (–ų) duomenų dalis yra skaičiuojama, galima išskirti fizinio kanalo spartą arba kanalo laidumą, kai yra perduodami vartotojų duomenys. Abiem atvejais parametras priklauso nuo perduodamų bitų trukmės. IEEE 802.11 standarto WLAN laidumo tyrimai pateikiami [20], [60, 61] darbuose.

3.2.1 Fizinio kanalo sparta

Fizinio kanalo sparta vf  – tai bitų perdavimo greitis vienos krypties linijoje, kuri nustatoma paketo perdavimo metu ir išreiškiama formule:

čia tb – vieno bito perdavimo laikas.

Parametras vf  – tai svarbus WLAN kanalo rodiklis. Jis priklauso nuo ryšio nuotolio bei kitų sąlygų (trukdžių, signalo tipo). Fizinė duomenų perdavimo sparta skiriasi nuo fizinio kanalo laidumo, nes faktinę vartotojo duomenų perdavimo spartą mažina kolizijos bei kanalo apkrova.

Fizinio kanalo kokybės įtaka. Kanalo kokybės įtaką aiškiai parodo klaidingų bitų perdavimo tankis (angl. Bit Error Rate – BER). Ruošiant šį darbą atlikta [54] straipsnyje skelbtų modeliavimo duomenų analizė leidžia suformuluoti gana svarbią išvadą: perduotuose duomenų paketuose j klaidingų bitų pasitaikymo dažnis nuo realios kanalo perdavimo spartos priklauso nežymiai (3.3 paveikslas). Apytikrė šios priklausomybės išraiška yra p0/j (3.3 pav.) kreivė, pavadinta “modeliu”, čia p0 – klaidingų bitų perdavimo tankis.
3.2.2 WLAN kanalo laidumas

Išnagrinėjus WLAN technologijas, manoma, kad vartotojams svarbias tinklo savybes išreiškia:

1. WLAN vienakrypčio (angl. simplex) kanalo laidumas;

2. WLAN dvikrypčio (angl duplex) kanalo laidumas;

3. WLAN tinklo laidumas. Pastarasis įvairioms taikymų schemoms skirtingas. 

WLAN laidumo skaičiavimui būtina išnagrinėti IEEE 802.11 standarto perduodamų duomenų ir tarnybinių laiko tarpų trukmes.

Perdavimo laikai. Žinant fizinio radijo kanalo laidumo vf reikšmę, paketo ar jo dalių perdavimo laikai tdata skaičiuojami pagal (3.2) išraišką. Pagal šią formulę konkrečiomis sąlygomis analogiškai skaičiuojami RTS, CTS ir ACK paketų, MAC, LLC ir TCP/IP antraščių bei CRC lauko perdavimo laikai, atitinkamai žymimi: tRTS , tCTS , tACK  , tMAC , tLLC , tTCP/IP , tCRC.

čia N – duomenų kiekis bitais.

Bendra vartotojo duomenų paketo papildomų laukų perdavimo trukmė pažymima ts. Ji išreiškiama preambulės, MAC, LLC, TCP/IP protokolo steko antraščių ir CRC perdavimo trukmių suma:

čia tpreamb – preambulės perdavimo laikas (2.5 lentelė).

Skaičiuojant tinklo ribinį laidumą dar reikia įvertinti ir tarp perduodamų paketų būtinus papildomus intervalus t. Priklausomai nuo to, ar kanalo rezervavimas naudojamas ar ne, intervalo tarp tinklo paketų trukmė yra skirtinga. Jei kanalo rezervavimas naudojamas, tada minimali papildomų intervalų tarp perduodamų paketų trukmė, neįvertinant varžytinių dėl teisės perduoti trukmių, išreiškiama taip:

čia tR – minimali trukmė tarp tinklo paketų, indeksu R pažymėta tai, kad naudojamas kanalo rezervavimas.

Jei kanalas nėra rezervuojamas, tada ši išraiška paprastesnė:

Apibendrintai vienam paketui perduoti būtino laiko intervalo trukmė tp išreiškiama formule:

čia tdata – laiko intervalo trukmė, būtina vienam vartotojo duomenų paketui perduoti, tkadr – vieno kadro perdavimo trukmė. Tai parametras, rodantis, kiek laiko užtrunka perduoti bet kokio tipo kadrą su preambule, visomis antraštėmis bei vartotojo duomenimis, be jokių papildomų laiko intervalų. Atvirkštinė šio parametro reikšmė apibūdintų kanalo apkrovą, t. y. kiek apkraunamas kanalas perduodant vieną paketą.

IEEE 802.11b standarto kadrų trukmė tkadr skaičiuojama pagal (3.7) išraišką, o IEEE 802.11a ir g – pagal (3.8) išraišką [35], [37]:

	(3.7)

	(3.8)


čia vf – perdavimo sparta Mb/s, nMPDU – duomenų paketo su tinklo ir aukštesnių lygmenų antraštėmis dydis baitais (3.9), kitų dydžių aprašas pateikiamas 2.5 lentelėje. Skaičiuojant RTS, CTS bei ACK kadrų trukmes, dydis nMAC_antraštė  yra atitinkamai lygus nRTS, nCTS, nACK, o nMPDU yra lygus nuliui.

čia ndata – vartotojo duomenų dydis baitais, nLLC – LLC, nTCP/IP – TCP/IP protokolo steko antraščių dydis baitais.

Pagal (3.8) ir (3.9) išraiškas apskaičiuotos IEEE 802.11a, b bei g standarto kadrų trukmės pateikiamos 3.1 lentelėje.

3.1 lentelė. IEEE 802.11a, b bei g standarto kadrų trukmės

	Sparta
	tCTS, tACK, (s
	tRTS, (s
	Duomenų kadras
 tdmax, (s
	Valdymo kadras, (s

	IEEE 802.11a

	6 Mb/s
	42,33
	50,33
	3151,67
	3141,00

	9 Mb/s
	34,89
	40,22
	2107,78
	2100,67

	12 Mb/s
	31,17
	35,17
	1585,83
	1580,50

	18 Mb/s
	27,44
	30,11
	1063,89
	1060,33

	24 Mb/s
	25,58
	27,58
	802,92
	800,25

	36 Mb/s
	23,72
	25,06
	541,94
	540,17

	48 Mb/s
	22,79
	23,79
	411,46
	410,13

	54 Mb/s
	22,48
	23,37
	367,96
	366,78

	IEEE 802.11b su ilga preambule

	1 Mb/s
	308,00
	356,00
	18932,00
	18900,00

	2 Mb/s
	252,00
	276,00
	9564,00
	9548,00

	5,5 Mb/s
	216,36
	225,09
	3602,55
	3596,73

	11 Mb/s
	206,18
	210,55
	1899,27
	1896,36

	IEEE 802.11b su trumpa preambule

	1 Mb/s
	208,00
	256,00
	18832,00
	18800,00

	2 Mb/s
	152,00
	176,00
	9464,00
	9448,00

	5,5 Mb/s
	116,36
	125,09
	3502,55
	3496,73

	11 Mb/s
	106,18
	110,55
	1799,27
	1796,36

	IEEE 802.11g su OFDM preambule

	6 Mb/s
	42,33
	50,33
	3151,67
	3141,00

	9 Mb/s
	34,89
	40,22
	2107,78
	2100,67

	12 Mb/s
	31,17
	35,17
	1585,83
	1580,50

	18 Mb/s
	27,44
	30,11
	1063,89
	1060,33

	24 Mb/s
	25,58
	27,58
	802,92
	800,25

	36 Mb/s
	23,72
	25,06
	541,94
	540,17

	48 Mb/s
	22,79
	23,79
	411,46
	410,13

	54 Mb/s
	22,48
	23,37
	367,96
	366,78

	IEEE 802.11g su PLCP ilga preambule

	6 Mb/s
	228,67
	236,67
	3338,00
	3327,33

	9 Mb/s
	222,44
	227,78
	2295,33
	2288,22

	12 Mb/s
	219,33
	223,33
	1774,00
	1768,67

	18 Mb/s
	216,22
	218,89
	1252,67
	1249,11

	24 Mb/s
	214,67
	216,67
	992,00
	989,33

	36 Mb/s
	213,11
	214,44
	731,33
	729,56


3.1 lentelės tęsinys

	Sparta
	tCTS, tACK, (s
	tRTS, (s
	Duomenų kadras
 tdmax, (s
	Valdymo kadras, (s

	48 Mb/s
	212,33
	213,33
	601,00
	599,67

	54 Mb/s
	212,07
	212,96
	557,56
	556,37

	IEEE 802.11g su PLCP trumpa preambule

	6 Mb/s
	132,67
	140,67
	3242,00
	3231,33

	9 Mb/s
	126,44
	131,78
	2199,33
	2192,22

	12 Mb/s
	123,33
	127,33
	1678,00
	1672,67

	18 Mb/s
	120,22
	122,89
	1156,67
	1153,11

	24 Mb/s
	118,67
	120,67
	896,00
	893,33

	36 Mb/s
	117,11
	118,44
	635,33
	633,56

	48 Mb/s
	116,33
	117,33
	505,00
	503,67

	54 Mb/s
	116,07
	116,96
	461,56
	460,37


WLAN vienakrypčio duomenų kanalo laidumas. Šis rodiklis išreiškiamas didžiausia šaltinio duomenų perdavimo sparta, perduodant duomenis vienakrypčiu kanalu:

čia td – duomenų kadro laiko trukmė, priklausanti nuo duomenų šaltinio, t( – bendra visų papildomų kadro laukų trukmė:

čia ( – signalo sklidimo trukmė, vartotojų tinkluose ( ( 1s, 

– vidutinis atgalinės atskaitos laikas (2.2).

Nustatant WLAN kanalo duomenų laidumą, analizuojamas vieno paketo perdavimo vienos krypties linija laikotarpis. Šiam rodikliui akivaizdžiai turi įtakos specifiniai CSMA/CA procesai: laukimo laikai SIFS, DIFS, CW ir ACK perdavimo laikas. Šiuos laiko intervalus būtina įvertinti, nes IEEE 802.11 standarte nenumatyta galimybė minėtus intervalus pašalinti arba kitaip keisti. Tuo tarpu nagrinėjant tokias linijas nėra atsižvelgiama į RTS/CTS paketų perdavimo laikus, nes šiame režime juos naudoti netikslinga. Skaitinė WLAN kanalo laidumo vs vertė priklauso ne tik nuo naudojamos įrangos, bet ir nuo aukštesnių lygmenų protokolų (TCP ar UDP) bei perduodamų duomenų paketų dydžių. Vienakrypčio kanalo duomenų perdavimo spartos priklausomybė nuo perduodamų duomenų dydžio, kai IP ir UDP protokolai naudojami tinklo ir transportavimo lygmenyse, pateikiama 3.3 paveiksle. Akivaizdu, kad vs < vf. Kuo trumpesni perduodami duomenų paketai, tuo nelygybė vs < vf  „didesnė“.

3.3 pav. Vienakrypčio kanalo duomenų perdavimo spartos priklausomybė nuo perduodamų duomenų dydžio: a) IEEE 802.11b, b) IEEE 802.11a, g

Nominali WLAN vienakrypčio kanalo perdavimų sparta išreiškiama taip pat (3.10) formule, įrašant į ją tdmax vietoj td. Čia tdmax – kadro duomenų laiko trukmė, perduodant didžiausio 2312 baitų ilgio paketą.
WLAN dvikrypčio kanalo laidumas. Jis skaičiuojamas padalinus laidumą į perdavimus aukštyn va ir žemyn vž: 

Paprastai paketų perdavimo linijų apkrova skirtingomis kryptimis nebūna vienoda, todėl va

vž.
WLAN tinklo laidumas. Kai tinkle veikia n stočių, tai jos visos naudoja tą patį radijo kanalą, todėl joms tenka dalintis bendrą kanalo laidumą. Darbe [62], remiantis protokolo IEEE 802.11 modeliu, teoriškai nustatyta, kad bendras tinklo laidumas, didėjant stočių kiekiui, turėtų mažėti pagal dėsnį vs/

. Tuo tarpu realus laidumas priklauso nuo panaudojimo sąlygų: eksperimentiniu būdu [63], dirbtinai sukūrus didelį perduodamų duomenų srautą, gaunama kitokia bendro tinklo laidumo išraiška – vs/n1,68. Šias dvi priklausomybes iliustruoja 3.4 paveiksle. 

3.4 pav. WLAN laidumo priklausomybė nuo tinklo stočių kiekio

Teoriniai ir eksperimentiniai bendro kanalo laidumo dalinimosi tyrimai [62, 63] atlikti tipinėmis ryšio sąlygomis, teigiant, kad stotys yra arti viena kitos, bei neįvertinant bangų sklidimo laikų ir klaidų perdavimo terpėje.

3.2.3 WLAN – masinio aptarnavimo sistema

Perdavimo procesas nagrinėjamas pradedant nuo sąlyginio laiko, kai t0 = 0. Interpretuojant vietinį tinklą, kaip masinio aptarnavimo sistemą, dydis 

	Tu = tf1– t0 = +d
	(3.13)


atitinka paketo (paraiškos) aptarnavimo laiką. Čia tf1 – paketo pristatymo stočiai laikas. Perduotinų paketų srauto intensyvumą pažymėjus  (paketų per sekundę), sandauga 

	 Tu = 
	(3.14)


išreiškiamas dydis, kuris pagal analogiją su telefono ryšio teorija vadinamas apkrovos intensyvumu.

Analizuojant WLAN tipo tinklus, kuriuose naudojamas bendras kanalas, dydis ( atspindi kanalo santykinį užimtumą arba, kitaip sakant, tinklo resurso išnaudojimą. Reikia atkreipti dėmesį į tai, kad WLAN atveju kadro aptarnavimo laikas didesnis už duomenų paketo trukmę dydžiu Pagal analogiją su išraiška (3.14) apkrovos intensyvumą galima taip pat išreikšti dviem komponentėmis:

	= DATA.
	(3.15)


IEEE 802.11 standarto tinklai be specifinių perkrovoms būdingų problemų veikia, kai Ši sąlyga, įvertinant (3.15) formulę, užrašoma taip: (DATA < 1 - (( 
Kai paketą priėmusi stotis S1 turi persiųsti jį tolimesnei stočiai S2, tai ji gali daryti tik pilnai užbaigusi priėmimo ciklą, tai yra laiko momentu tf. Manant, kad kanalas vėl laisvas, tai paketo retransliavimo ciklas užtrunka tiek pat, kiek užtrunka jo perdavimas artimiausiai stočiai. Vadinasi į antrąją (pagal maršruto kryptį) stotį paketas patenka laiko momentu:

	tf2= tf1  d2.
	(3.16)


Įvertinus tai, kad stotys gali perdavinėti signalus skirtinga sparta, (3.16) formulėje duomenų trukmė pažymėta d2. Sujungus (3.13) ir (3.16) formules, gaunama:

	tf2= t0 + 2d1+d2.
	(3.17)


Kai paketas grandine retransliuojamas dar toliau – iki n–osios stoties, tai jis tą stotį geriausiu atveju (kai visų retransliavimų metu kanalas buvo laisvas) pasiekia laiko momentu:

Perduodant paketą per n stočių grandinę, vėlinimo laikas išreiškiamas taip pat (3.18) formule, kurioje t0 belieka prilyginti 0. Taip nustatomas minimalus paketo vėlinimo laikas, kai kanalas visais persiuntimo momentais laisvas. Jeigu bet kurioje retransliavimų grandyje kanalas būna užimtas, tai perdavimo laikas atitinkamai didėja tiek, kiek paketui tenka papildomai laukti.

Pritaikius neribotos aptarnavimo sistemos modelį (vienu metu bandančių siųsti stočių kiekio k tikimybės aprašomos Puasono skirstiniu), tikimybė, kad duotuoju momentu duomenis ketina siųsti daugiau negu viena stotis, išreiškiama formule:

	p = 1– p0– p1 = 1– (1+e
	(3.19)


Leistinos apkrovos intensyvumo reikšmės nėra didelės. Pavyzdžiui, kai < 0,67, tai p < 0,14. Perduodant duomenis per stočių grandinę, tikimybė, kad bent vienoje stotyje teks laukti (praleisti kitą paketą, kitą seką), skaičiuojama kaip laukimo atskirose stotyse tikimybių suma. 

3.3 Eksperimentiniai IEEE 802.11b įrenginių tyrimai

Siekiant nustatyti IEEE 802.11 standarto įrangos stabilumą, kokybės rodiklius įvairiose Lietuvos vietovėse ir apskritai tinkamumą realių vartotojų tinklų kūrimui, buvo atlikta eksperimentų serija. Eksperimentų tikslai: 

10. ištirti įrenginių duomenų perdavimo spartos charakteristikas: perdavimo spartą, jos priklausomybę nuo naudojamo dažnių diapazono bei stočių skaičiaus; 

11. išsiaiškinti WLAN radijo kanalų savitarpio efektus, jų įtaką įrangos darbui;

12. išnagrinėti klaidų priklausomybę nuo paketų dydžių, signalo/triukšmo.

3.3.1 Eksperimentų metodika

Eksperimentams pasirinktos keturios tinklo struktūros, geriausiai atspindinčios realias vartotojų tinklų situacijas. Pirmoji schema, pavaizduota 3.5. pav., a) – tai labiausiai tikėtina vartotojų tinklo struktūra, kai stotys tarpusavyje sujungtos radijo kanalais, veikiančiais tame pačiame radijo dažnio ruože. Šios schemos pagrindu ištirta perdavimo sparta tarp dviejų (MS1 ir MS4) tinklo stočių ir spartos priklausomybė nuo tarpinių stočių skaičiaus. 

Kanalų tarpusavio įtakai nustatyti pasirinktos dviejų vienas nuo kito nepriklausomų tinklų „taškas – taškas“ (angl. point to point) kanalų sistemos (3.5 paveikslas, b). Tokia situacija būdinga ne vien vartotojų tinkluose, bet ir standartiniuose IEEE 802.11b WLAN tinkluose. Šiuo eksperimentu norėta išsiaiškinti, kokiam minimaliam dažnių skirtumui tarp dviejų gretimų radijo dažnio kanalų esant yra pastebimas perdavimo spartos mažėjimas.

Trečioji eksperimentuose naudota schema sudaryta siekiant išsiaiškinti spartos priklausomybę nuo radijo dažnio kanalo. Tam tikslui panaudotos dvi tinklo stotys, sujungtos „taškas – taškas“ topologija (3.5 paveikslas, c). Remiantis ta pačia schema, bet skaičiuojant didesniais (>1000m) atstumais (3.5 paveikslas, d), buvo tiriama paketų praradimo priklausomybė nuo paketo dydžio, signalo/triukšmo santykio bei stebimi signalo ir triukšmo lygio pokyčiai ilgu laiko periodu.

3.5 pav. Eksperimentuose naudoti stočių jungimų variantai

Eksperimentams naudoti Orinoco WLAN PCMCIA radijo modemai PC24E–H–ET, atitinkantys 802.11b standartą. Jie per sąsają PCI–PCMCIA buvo prijungti prie personalinių kompiuterių su 600MHz spartos Intel Celeron procesoriumi, 64MB operatyviąja atmintimi bei CompactFlash tipo 32 MB standžiuoju disku. Modemuose buvo išjungtos WEP ir RTS/CTS funkcijos. Tinklo stotyse naudota Linux operacinė sistema su 2.4.17 branduoliu bei orinoco_cs WLAN GPL ORINOCO radijo modemų tvarkyklėmis [64]. Radijo modemų charakteristikos pateikiamos 3.2 lentelėje.

Spartos matavimui naudota ttcp programa [65], skirta nustatyti UDP ir TCP paketų laidumą tarp dviejų tinklo įrenginių [66]. Patikrai laidumas buvo išmatuotas Netperf programa [67]. Rezultatų skirtumas buvo nežymus ir sudarė vos 5%. Paketų dingimai užfiksuoti siunčiant ICMP Echo–request ir ICMP Echo–replay paketus, kuriuos generuoja standartinė komanda ping.

Signalo ir triukšmo įverčiams bei radijo modemų konfigūracijai nustatyti panaudotos paketo Wireless Tools WLAN tvarkyklių programos [68].

3.2 lentelė. ORINOCO PC Card Silver (PC24E–H–ET) specifikacija
	Parametras
	Reikšmė

	Suderinamumas
	IEEE 802.11b, WiFi 

	Susijungimo protokolas
	CSMA/CA su ACK 

	Naudojamų dažnių juosta
	2,4 GHz (2400–2500 MHz)

	Galimų kanalų skaičius
	13

	Moduliacijos
	DSSS

	Spektro skleidimas
	11 bitų Barkerio kodu

	Siųstuvo nominali galia
	15 dBm

	Klaidingų bitų tankis (BER)
	Geriau nei 10–5


3.3.2 Perdavimo sparta

Analizuojant spartos priklausomybę nuo dažnio pagal 3.5 pav. c) schemą, buvo keičiamas darbinis dažnis ir su ttcp programa fiksuojama kanalo sparta.

Nustatyta, kad perdavimo sparta tiesiogiai nepriklauso nuo naudojamo radijo dažnio kanalo. Dėl 802.11b standarto ypatybės paketo preambulę ir antraštę visuomet siųsti mažesne sparta (2.14 pav.) bei dėl šio standarto didelės paketo perteklinės informacijos perdavimo sparta yra mažesnė nei reglamentuojama. Taip teigia ir įrangos gamintojai [69]. Gautame grafike (3.6 pav.) 2412 MHz dažnio ruože 11 Mb/s režime matomas spartos sumažėjimas atsirado dėl eksperimentams pasirinktos vietovės, kurioje tuo pačiu metu tuo pačiu dažniu dirbo ir kita įranga. Gauti rezultatai yra panašūs į publikuotus [70 – 73], kurie yra gauti taikant kitokią įrangą.

3.6 pav. Perdavimo spartos priklausomybė nuo dažnio f

Vartotojų tinkluose dažnai susidaro situacija, kai tarp dviejų tinklo stočių atsiradusios tarpinės stotys pradeda dirbti kaip retransliatoriai, todėl svarbu išsiaiškinti realią perdavimo spartos priklausomybę nuo didėjančio nuosekliai sujungtų stočių skaičiaus (3.5 paveikslas, b.).

Pagal literatūroje [A3], [62, 63] pateiktus teorinius laidumo skaičiavimus buvo atlikti praktiniai tyrimai, kurių metu ne didesniu kaip 100 metrų atstumu stočių skaičius grandinėje buvo didinamas nuo 2 iki 4. Kaip ir buvo galima tikėtis, perdavimo sparta mažėja dėsniu, artimu 1/(n–1), kur n – stočių skaičius (3.7 paveikslas). Taip atsitinka todėl, kad duomenų siuntimas ir priėmimas vyksta tuo pačiu kanalu. Dėl to stotis pirma turi priimti visą tinklo paketą, tik po to jį išsiųsti kitai stočiai.

3.7 pav. Perdavimo spartos priklausomybė nuo stočių skaičiaus n

3.3.3 WLAN radijo kanalų savitarpio efektai

Trečiuoju eksperimentu siekta išsiaiškinti laidumo priklausomybę nuo minimalaus atstumo tarp kanalų. IEEE 802.11b standarte rekomenduojama vienoje WLAN tinklo veikimo zonoje naudoti ne daugiau kaip tris skirtingus kanalus, tarp kurių centrinių dažnių būtų ne mažesnė kaip 25 MHz dažnių juosta [11].

Atlikus eksperimentą pagal 3.5 pav., b schemą, kurio metu keistas veikiančių stočių porų dažnių skirtumas ir matuojamas laidumas, nustatyta, kad, esant mažiems atstumams tarp stočių, naudojamų kanalų centriniai dažniai gali būti nutolę mažiau nei 15 MHz (3.8 ir 3.9 paveikslai). Kaip ir reikėjo tikėtis, rezultatų kreivių pobūdis vienodas atlikus eksperimentus ir su TCP, ir su UDP protokolų paketais. Tai reiškia, kad, kai centrinių dažnių skirtumas yra mažesnis nei reglamentuojama standarte, naudojamo protokolo specifika nedaro įtakos perdavimo spartai.

Kai kanalų skirtumas mažesnis nei 10 MHz, tačiau nėra lygus nuliui, viena iš porų triukšmo negali išskirti iš šalia dirbančios poros signalo. Tai sukuria papildomus trukdžius, kurie sąlygoja signalo/triukšmo santykio sumažėjimą ir atitinkamai kanalo spartos mažėjimą. 

Abiem poroms dirbant tuo pačiu dažniu, toks ryškus perdavimo spartos sumažėjimas nepastebimas, nes kiekviena iš stočių „girdi“ kitas stotis, kurios bendrai dalijasi tinklo resursais (žr. į 2.3.3.2 skyrių). Šį teiginį patvirtina 3.10 paveikslas, kuriame pavaizduotos signalo ir triukšmo matavimų kreivės, kai dažnių skirtumas lygus 5 MHz. Apibrauktose grafiko dalyse (a) pastebimas ryškus triukšmo padidėjimas, nes tuo metu kitos dvi stotys pradeda perdavinėti informaciją. Triukšmo įverčių šuolius (ne ištisinės linijos) lėmė triukšmo matavimo metodikos diskretiškumas.

3.8 pav. Informacijos, perduodamos TCP protokolu, spartos priklausomybė nuo kanalų dažnio skirtumo f2 – f1: 1, 2 – 11 Mb/s; 3, 4 – 5,5 Mb/s; 5, 6 – 2 Mb/s; 7, 8 – 1 Mb/s poros

3.9 pav. Informacijos, perduodamos UDP protokolu, spartos priklausomybė nuo kanalų dažnio skirtumo f2 – f1: 1, 2 – 11 Mb/s; 3, 4 – 5,5 Mb/s; 5, 6 – 2 Mb/s; 7, 8 – 1 Mb/s poros

3.10 pav. Signalo ir triukšmo pokyčiai; a – triukšmo padidėjimas

3.11 pav. Paketų praradimo priklausomybė nuo paketo dydžio

3.3.4 Klaidų pasirodymo priklausomybė

Balso perdavimui WLAN tinklais reikalinga mažai kintanti perdavimo sparta bei mažas prarandamų paketų skaičius. Šio darbo metu atlikta keletas eksperimentų, kurių tikslas – nustatyti paketų dingimą, esant dideliems perdavimo atstumams. Eksperimentai buvo atlikti LITNET tinklo radijo ryšio kanaluose pagal 3.5 pav., d schemą skirtingose Lietuvos Respublikos vietovėse.

Iš 3.11 pav. matyti, kad prarandamų paketų skaičius nepriklauso nuo paketų dydžio, nors kitų tyrinėtojų darbuose ši priklausomybė yra akcentuojama. Tai galima paaiškinti tuo, kad šio darbo matavimuose dalyvavo nedaug stočių, o atstumas buvo keičiamas pasirenkant kitą vietovę. Matavimuose, kuriuose ši priklausomybė egzistuoja, atstumas buvo keičiamas dirbtinai, t. y. priartinat arba nutolinat vieną stotį nuo kitos. Matomi šuoliai atsirado dėl kanalų apkrovimo bei todėl, kad kanalo rezervavimo funkcija modemuose buvo išjungta. Tokiu atveju dėl iš kitų stočių į tą pačią anteną ateinančių signalų, keliančių aukštą triukšmo lygį, veikimo didesni nei 1000 baitų paketai gali būti prarandami, nes prarandamų paketų skaičius priklauso nuo signalo/triukšmo santykio (3.12 paveikslas). Kai signalo/triukšmo santykis yra mažesnis nei 10 dBm, dėl labai didelio paketų praradimo ryšys praktiškai negalimas.

3.12 pav. Paketo praradimo priklausomybė nuo signalo ir triukšmo santykio
3.3.5 Signalo ir triukšmo lygio matavimas per ilgą laiko periodą

IEEE 802.11b naudojamų kanalų stabilumui nustatyti įvairiuose Lietuvos vietovėse buvo atlikti ekspermentai, kurių metu 2001 - 2002 metų žiemą daugiau nei du mėnesius buvo matuojami signalo ir triukšmo lygiai. Eksperimentai atlikti naudojant LITNET radijo ryšio kanalais jungiančiais rajonuose esančias viešąsias bibliotekas su internet tinklu. Trumpiausias duomenų kanalo ilgis Alytuje neviršija 1 km, ilgiausias Gargžduose siekia apie 32 km. Matavimo rezultatai pateikiami 3.13 paveiksle. Iš šio grafiko matyti, kad signalo ir triukšmo lygiai, laikui bėgant, vidutiniškai kinta nežymiai. Dėl šios priežasties paketų praradimai bei ryšio kokybė gali kisti taip pat nežymiai. Gautame grafike matomi staigūs signalo lygio sumažėjimai bei triukšmo padidėjimai siejami su tinklo konfigūravimo arba įrangos gedimo atvejais. Panašūs rezultatai yra gauti vokiečių mokslininkų [73], kurie industrinėje aplinkoje tyrinėjo 802.11 standartą. Iš gautų rezultatų matyti, kad kuriant VPT mieste gali kilti sunkumų, bet tai nėra neįmanoma.

3.13 pav. Signalo ir triukšmo lygiai ilgame laiko periode
3.4 Skyriaus išvados

13. Šiame skyriuje formuluojami išskirtiniai vartotojų prieigų tinklų požymiai;
14. išanalizavus kitų šalių patirtį bei vietinius precedentus, apibrėžiamos Lietuvos telekomunikacijų raidai aktualios WLAN taikymo sritys;
15. šiuo metu aktuali tema – radijo ryšio įrenginių savybių tyrimas ir jų potencialių galimybių taikant vartotojų tinkluose nustatymas;
16. atlikus WLAN charakteristikų analizę, galima daryti tokias išvadas:

a) dauguma paplitusių vertinimo metodikų tiria potencialias galimybes. Pavyzdžiui, tinklo laidumas parodo, kiek bitų galima perduoti priklausomai nuo tinklo topologijos ar stočių skaičiaus,

b) baziniai rodikliai: laidumas bei talpa priklauso nuo tinklo topologijos, sąveikos protokolo ir perduodamų duomenų paketo dydžio. Minėtos sąlygos neatitinka šiame darbe nagrinėjamų tipinių vartotojų tinklų sąlygų,

c) perduodant duomenis per stočių grandines, kokybiško ryšio galima tikėtis tik tuo atveju, kai bendra tinklo apkrova santykinai maža, t. y. žymiai mažesnė už naudojamo kanalo laidumą.
17. atlikus eksperimentinius IEEE 802.11b tinklo tyrimus, galima teigti, kad:

a) perdavimo sparta priklauso ne nuo pasirinkto dažnio, o nuo atstumo tarp gretimų kanalų,

b) esant mažiems atstumams ir kai naudojamų dažnių skirtumas sumažėja iki 15 MHz, potinkliai sukuria pastebimus tarpusavio trukdžius,

c) esant dideliems atstumams tarpusavio trukdžiai atsiranda, kai dažnių skirtumas tampa mažesnis nei 25 MHz,

d) paketų praradimo dažnis nepriklauso nuo kadro dydžio, o priklauso nuo signalo/triukšmo santykio,

e) esant dideliems atstumams, signalo ir triukšmo lygiai Lietuvos sąlygomis vidutiniškai yra pastovūs. Vadinasi, vartotojų tinklai WLAN IEEE 802.11b pagrindu turėtų veikti stabiliai.

4. BALSO IR DUOMENŲ PERDAVIMAS VARTOTOJŲ PRIEIGŲ TINKLAIS 

Vartotojų prieigų tinkluose naudojant TCP/IP protokolų šeimą perduodami duomenys ir balso signalai. Siekiant nustatyti vartotojų tinklų potencialias galimybes, šiame skyriuje nagrinėjami balso ir duomenų šaltinių modeliai. Šio skyriaus svarbiausi rezultatai skelbiami [A6–A8].

4.1 Duomenų perdavimo vartotojų tinklais ypatumai

4.1.1 Eksperimentiniai duomenų perdavimo tyrimai

Tiriant bet kokio tinklo charakteristikas ar imituojant tinklą matematiniais metodais, būtina turėti tinklu perduodamų duomenų srautų modelius. Tuo tikslu vykdomi eksperimentiniai duomenų perdavimo tinklų tyrimai, sudaromi jų teoriniai modeliai. Pirmieji eksperimentai atlikti dar 7–tojo dešimtmečio pabaigoje [74]. Internetu perduodamų duomenų srautų analizė, metodika bei rezultatai yra pateikiami darbuose [75 – 81], tačiau visuose minėtuose darbuose tyrimai atlikti analizuojant kamieninių (angl. backbone) kanalų srautus. Mažų vartotojų grupių srautų tyrimų nėra daug [82], o Lietuvos interneto srauto tyrimų rezultatų moksliniuose straipsniuose apskirtai nepavyko aptikti. Todėl šiame darbe eksperimentiškai tiriami VPT būdingų mažų vartotojų grupių sukurti interneto duomenų srautai, adaptuojamas teorinis modelis ir nustatomi modelio parametrai.

Matavimai buvo vykdomi pagal pasyvią matavimo schemą [A6], [83]:

1. 2000 metais sausio mėnesį Litnet tinklo punkte (vartotojų skaičius apie 50, surinktų paketų skaičius ~ 0,5(106.),

2. 2003 lapkričio – 2004 sausio mėnesiais vienoje Lietuvos interneto paslaugų teikimo (IPT) firmos tinkle (vartotojų skaičius apie 250, paketų skaičius ~ 198(106). 

Eksperimentams (4.1 pav.) naudotas asmeninis kompiuteris (AK), su įdiegta Linux operacijų sistema. Šis AK vykdė ir pagrindinio kelvedžio funkciją. Kiekvienos valandos pradžioje pirmieji 250000 paketų, keliaujančių per tinklines sąsajas, šiame kompiuteryje buvo registruojami su ethereal [84] programa ir įrašomi į kompiuterio standųjį diską. Taip buvo gautas pradinis 17 GB duomenų masyvas, pagal kurį buvo apskaičiuojamos laiko intervalų tarp gretimų paketų trukmės, išrenkami perduodamų paketų dydžiai bei naudojami prievadų (angl. port) numeriai. Šią informaciją išanalizuoja specialiai šiam tikslui sukurta statistinio apdorojimo programa traffstat, kurios išeities tekstas pateikiamas 1 priede. Vykdant eksperimentus buvo tiriami visi kanalu perduodami paketai: vartotojų sukurti naudojant elektroninį paštą, naršant žiniatinklyje (angl. WWW) ir t.t. bei sisteminiai, tinklą aptarnaujančios programinės įrangos generuojami (ICMP, SNMP) paketai.

4.1 pav. Eksperimento schema

Eksperimentais buvo siekiama nustatyti:

1. informacinių duomenų ir programų sukurtų paketų dydžių pasiskirstymus;

2. intervalų tarp paketų trukmių pasiskirstymus laiko ašyje;

3. duomenų masyvų pasiskirstymus pagal taikomąsias programas.

Pagrindinių interneto naudojamų programų sukuriamų srautų pasiskirstymas IPT tinkle pateikiamas 4.2 paveiksle. Programų srautai konkrečiai kategorijai buvo priskiriami pagal prievado numerį (4.1 lentelė).

4.1 lentelė. Konkrečios programų kategorijos prievadų numerių sąrašas

	Srautas
	Prievadų numeriai


	Žiniatinklis
	80, 443

	p2p
	1214, 2234, 3531, 3662, 4660 – 4672, 4682, 4762, 5662, 6257, 6662, 6699, 6881 – 6889, 6346

	Žaidimai
	3783, 6112, 27005, 27015, 27016, 27025, 27030, 27900, 27901, 27910, 28900, 29900, 47624

	Microsoft Windows OS
	135, 137, 139, 445

	Interneto pokalbiai
	4000, 5190, 6667

	Virusai, „Trojos arkliai“ ir „kirmėlės“
	1033, 1054, 1863, 4242, 5555, 5556, 7000, 7777, 8301, 8888

	Elektroninis paštas
	25, 110, 143, 993, 994

	Rinkmenų persiuntimas
	20, 21


Iš grafiko matyti, kad pagrindinę srauto dalį užima lygus - lygiam (angl. peer-to-peer – p2p) srautas. p2p – tai technologija, leidžianti vartotojams ieškoti bei apsikeisti duomenimis tarpusavyje be jokios papildomos infrastruktūros, t. y. p2p yra autonomiškas decentralizuotas tinklas. Kaip rodo praktika, šiuo metu pasaulyje p2p srautas sudaro iki 70 % visų IPT kamieniniais kanalais perduodamo duomenų srauto [85]. Pagrindinės p2p programos yra „gnutella” [86], „kazaa” [87] ir „eDonkey“ [88]. Iš 3.2 pav. lentelės matyti, kad pagal baitų kiekį santykis yra šiek tiek kitoks, kai kurių programų kategorijų (Microsoft Windows OS, žaidimai, interneto pokalbiai) generuojamų baitų skaičius santykinai mažesnis nei generuojamų paketų skaičius. Tai rodo, kad šios programos generuoja daug mažų paketų. Verta atkreipti dėmesį į didelį virusų ir kitų nepageidaujamų programų generuojamo srauto dydį. Tai leidžia teigti, kad šiuo metu saugumo problematika internete yra ypač aktuali.

4.2 pav. Tirto tinklo programų sukuriamų srautų pasiskirstymas: a) pagal paketų kiekį, b) pagal baitų kiekį

Paketų dydžių dažnio tikimybių funkcija pateikiama 4.3 paveiksle. Iš paveikslo matyti, kad paketai, kurių dydis buvo iki 97 baitų, sudaro 50 % viso paketų srauto, tuo tarpu 50 % visų perduodamų duomenų kiekio perduoda paketai, kurių dydis yra nuo 1434 iki 1514 baitų. Tuo tarpu literatūroje [75], [81] pateikiamų paketų dydžių struktūra skiriasi nuo pateiktų 4.3 pav. tuo, kad sraute paketų nėra daug, kurių dydis yra apie 500–600 baitų. Šis skirtumas yra paaiškinamas tuo, kad darbai buvo atlikti 1994–1997 metais, kai pagrindinius duomenų srautus sudarė žiniatinklio, pašto bei naujienų grupių programos, o p2p, žaidimų, inertnetinių virusų tipo technologijos buvo nepaplitusios arba tik kūrimo stadijoje. Šią hipotezę įrodo 4.4 pav., kuriame yra pateikiami visų programų (pagal 4.1 lentelę) paketų dydžių pasiskirstymo grafikai, iš kurių matosi, kad duomenų srauto daugumą sudaro maži ir-arba dideli paketai, tuo tarpu vidutinio dydžio paketai ženklūs tik žiniatinklio sraute. 

4.3 pav. Paketų dydžių pasiskirstymas

4.1.2 Duomenų šaltiniai ir jų modeliai

Šiuo metu yra žinoma keletas duomenų srautų modelių. Dažniausia taikomi šie: Puasono, „paketų traukinio“ (angl. packet train) ir automodelis (angl. self similar) modeliai. 

Puasono modelis. Šis modelis nuolat naudojamas telefono tinklų srautams aprašyti. Pagal Puasono dėsnį paketai sukuriami nepriklausomais laiko intervalais. Paketų pasirodymo tikimybių tankio funkcija yra:

čia  – vidutinis paketų srauto intensyvumas. 

4.4 pav. Įvairių programų generuojamų srautų paketų dydžių pasiskirstymai

Be to, paketų kiekio per užduotą laiko tarpą priklausomybė nuo laiko logaritminiame mastelyje išreiškiama tiese. Ši savybė naudojama tikrinant modelio tinkamumą konkretiems taikymams.

Puasono modelis ilgą laiką buvo populiariausias [89, 90]. Vėliau darbuose [78], [91, 92] prieita išvados, kad Puasono modelis tinkluose perduodamų duomenų srautus aprašo netiksliai, nes neįvertina šiems tinklams būdingų pliūpsnių. Puasono modelis paketais operuoja kaip nepriklausomais objektais. Jis negali įvertinti paketų siuntėjo ir gavėjo adresų įtakos, tai yra tos aplinkybės, kad internete neretai tarp tų pačių mazgų perduodamos paketų serijos. Interneto srauto sproginėjančiam pobūdžiui įvertinti sukurtas jungtinis Puasono (angl. Compound Poisson Arrivals) modelis [93], pagal kurį srautas dalinamas į mažesnes vienodo dydžio tiriamas grupes. Tačiau net ir tokiu atveju, kaip rodo tyrimai [92], Interneto srautas tik iš dalies paklūsta Puasono skirstiniui. 

4.5 pav. Laiko tarp paketų pasiskirstymas: a) IPT tinklas 11, dienų stebėjimo rezultatai, b) IPT tinklas, 44 dienų stebėjimo rezultatai, c) Litnet mazgas, 1 dienos stebėjimo rezultatas. Brūkšninės linijos – atskirus grafiko intervalus aproksimuojančios tiesės
Šiame darbe atliktų eksperimentinių tyrimų rezultatai vaizduojantys laiko tarp paketų pasiskirstymą, pateikiami 4.5 paveiksle. Kaip matyti, grafike atskirus pateiktų kreivių intervalus tenka aproksimuoti keliomis tiesėmis. Tiesa, galima pastebėti, kad kuo daugiau laiko yra stebimas srautas (4.5 pav. b), tuo mažiau matyti kreivės netolydumų, tačiau ir šiuo atveju gautas grafikas aproksimuojamas keliomis kreivėmis.

„Paketų traukinio“ modelis. Iki pradedant taikyti automodelį, „paketų traukinio“ (angl. packet train) modelis [78] buvo naudojamas kaip alternatyva Puasono modeliui. Šis modelis tarp siuntėjo ir gavėjo „nutiesia“ savotišką geležinkelį. Kai siuntėjas siunčia gavėjui paketus vieną paskui kitą, sudaromas savotiškas „paketų traukinys“ (4.6 paveikslas). Jei tolesnio paketo pasirodymo laikas viršija tam tikrą nustatytą laiką, sukuriamas naujas „traukinys“.

Laiko intervalai tarp paketų formuoja laiko seką, pagal kurią galima nustatyti tokius parametrus kaip deviacija ir variacijos koeficientas bei autokoreliacinės funkcijos reikšmės. Tuo tarpu duomenų srautui aprašomam Puasono dėsniu, autokoreliacinės funkcijos reikšmė lygi nuliui esant bet kokiam laiko postūmiui [78].

Šiuo darbo metu tirto IPT tinklo autokoreliacinių funkcijų reikšmės yra pateikiamas 4.2 lentelėje, iš kurių matyti, kad nors autokoreliacinės funkcijos reikšmės nėra didelės, tačiau kartu nėra lygios ir nuliui. Remiantis tuo, galima teigti, kad tinkle perduodamas srautas nepaklūsta Puasono dėsniui. Kitų autorių atliktuose matavimuose [78], [92] nustatytos panašios autokoreliacijos reikšmės.

4.6 pav. „Paketų traukinio“ modelis

4.2 lentelė. Tirtų srautų statistinės analizės rezultatai

	Intervalų skaičius
	Vidurkis, ms
	Autokoreliacija
	Standartinė deviacija

	
	
	1
	2
	3
	4
	

	248714
	1321,4227
	0,0889
	0,0634
	0,0687
	0,0549
	1638,0452

	248709
	1389,0642
	0,0895
	0,0558
	0,0453
	0,0425
	2108,1244

	247954
	1222,3291
	0,0618
	0,0381
	0,0227
	0,0247
	1369,7519

	248224
	1456,2249
	0,1097
	0,0948
	0,0868
	0,0832
	2013,998

	248775
	2107,8428
	0,0754
	0,0547
	0,0641
	0,0688
	2326,7859


Automodelis. Automodelio savybės, kurios reiškia, kad stebimo objekto pagrindinė struktūra gali būti surasta įvairiuose masteliuose, dažnai aptinkamos gamtoje, pavyzdžiui, paparčio lapas, medžio šakos bei tokiose mokslo srityse kaip astronomija, chemija, ekonomika, fizika ir t.t.. Terminą automodelis 1968 metais pasiūlė B. B. Mandelbrotas [94]. Pirmasis automodelio savybes duomenų perdavimo tinkluose 1993 metais tyrinėdamas Ethernet tinklo duomenų srautą aptiko W. E. Lelandas [91]. Po to daugelis mokslininkų ėmėsi srauto tyrinėjimo darbų, kurių metu buvo aptikta, kad žiniatinklio srautas turi automodelio savybių [95] dėl tam tikrų rinkmenų dydžių, jų paskirstymo ypatumų serveriuose, taip pat dėl tipinio vartotojų elgesio. Po to automodelio bruožai buvo aptikti LAN ir globaliuose (angl. Wide Are Network – WAN) tinklų [92], daugialypės terpės [96] bei vaizdo perdavimo sistemų [97] srautuose. Nustatyta, kad netgi telefono tinklų signalizacijos duomenų srautuose pasireiškia automodelio savybės [98, 99].

Automodelio aprašymas. Automodelio aprašymas parengtas remiantis [100, 101] darbais.

Nagrinėjamas stacionarus diskretinis stochastinis laiko procesas arba laiko serija X(t), kai visiems t ( 0, kuris nusako srauto intensyvumą – sumą paketų, baitų ar bitų laiko intervale t, t+1:

čia Y(t) tolydus (angl. cumulative) procesas.

Agreguotas procesas 

 (angl. aggregated process) su bendrumo lygiu m užrašomas:

Formuojant agreguotą procesą
[image: image66.wmf](

, pradinis procesas X(t) dalinamas į m žingsnių trukmės nepersidengiančius blokus ir iš tų blokų formuojamas vidurkis. Formulėje (4.4) s –bloko indeksas. Tada stacionarusis stochastinis procesas X(t), kurio vidurkis , yra tikslus antros eilės automodelio procesas su Hersto parametru H (½<H<1), jei tenkinama tokia sąlyga: 

čia 
[image: image68.wmf](

 – autokoreliacinė X(m) funkcija, 

 – dispersija. Pagrindinis automodelio privalumas naudojant laiko serijų matavimams yra tas, kad proceso panašumo laipsnis automodeliui yra nusakomas vienu parametru – Hersto parametru, kuris apibūdina autokoreliacinės funkcijos mažėjimo greitį. Jei Hersto parametras yra intervale nuo 0,5 iki 1, tada procesas turi automodeliui būdingų savybių. Tuo tarpu X(t) yra asimptotiškas antros eilės autoprocesas, jei:

Automodelio sąlyga dar gali būti užrašoma ir tokia išraiška:

Automodelio variacinis koeficientas skaičiuojamas pagal išraišką:

čia 0 < < 1.

Hersto koeficientas randamas pagal:

Autokoreliacinė funkcija, jei 0 < H < 1, H ( ½, randama pagal išraišką:

Esant Hersto parametrui ½ < H < 1 ribose, autokoreliacinė funkcija randama:

čia c – konstanta, c>0, = 2 – 2H. 

Stacionarus procesas X(t), kurio autokoreliacinės funkcijos verčių suma diverguoja ( 
[image: image77.wmf](

), vadinamas procesu su tolima priklausomybe (angl. long range depend). Šis procesas nėra tapatus automodelio procesui, tačiau, jei tenkinama sąlyga ½ < H < 1, tai toks procesas priskirtinas ir automodelio, ir su tolima priklausomybe procesams. Darbuose [102 – 104] įrodyta, kad duomenų perdavimo srautas turi ir tolimąją priklausomybę. 

Grafiškas automodelio ir Puasono srautų palyginimas pateikiamas 4.7 paveiksle.

4.7 pav. Automodelio a) ir Puasono b) srautų palyginimas.

Iš paveikslo matyti, kad automodelio atveju, keičiant laiko mastelį, srautų pliūpsniškumas išlieka, o Puasono srauto atveju, turint didelį imčių skaičių, srauto intensyvumas darosi tolydus.

Automodelio nustatymo būdai. Kaip buvo minėta, Hersto parametras yra naudojamas kaip automodelio savybių matas. Tiriamo proceso Hersto parametras nustatomas būdais, kurie priskiriami laiko srities arba dažnio/vilnelės srities analizei [105, 106]:

1. Laiko srities (angl. domain) analizė: 

a) R/S metodas, kuris nustato log(R/S) priklausomybę nuo log(m). Hersto parametrą šiame metode charakterizuoja linijos nuolydis (angl. slope). Čia R – koreliacija, S – variacijos koeficientas,

b) absoliučios vertės metodas (angl. Absolute value method), pagal kurį yra brėžiama logaritminė pirmo laipsnio X(m) momento priklausomybė nuo logaritminio bendrumo lygio m. Per gautus taškus nubrėžtos tiesės nuolydis lygus H–1, jei tiriamas procesas turi tolimą priklausomybę,

c) variacijos metodas, pagal kurį yra brėžiamas logaritminis bloko variacijos priklausomybės nuo bloko dydžio kiekvienam bendrumo lygiui m grafikas. Jei procesas turi tolimą priklausomybę, tada per gautus taškus nubrėžtos tiesės nuolydis yra , > –1. Hersto koeficientas šiuo atveju skaičiuojamas pagal (4.10) išraišką,

d) liekanų variacijos metodas (angl. Variance of residuals), pagal kurį brėžiamas logaritminis bloko liekanos variacijos vidurkio priklausomybės nuo bendrumo lygio m grafikas. Jei procesas turi tolimą priklausomybę, tada gauta tiesė turi nuolydį H/2.

2. Dažnio/vilnelės srities analizė:

a) Periodogramos grafinis metodas, kurio pagrindas – spektro tankio priklausomybė nuo dažnio logaritminiame mastelyje. Šios priklausomybės aproksimuojančios tiesės nuolydis nusako Hersto koeficientą,

b) Sumažinimo analizė (angl. Whittle estimator), paremta tikimybės funkcijos, kuri taikoma laiko serijos periodogramai, mažinimu. Šis metodas nėra grafinis,

c) Abry–Veitch (AV) metodas. Hersto koeficiento įvertinimui naudoja vilnelės transformaciją. Šis metodas taip pat nėra grafinis.

Kiekvienas iš šių metodų įvertina tik tam tikrą autoproceso savybę (variaciją, galios spektrą), todėl analizuojant tą patį procesą ir taikant skirtingus metodus gaunami skirtingi rezultatai. Naudojant keletą Hersto koeficiento nustatymo metodų, tiksliau apibūdinamos proceso automodelio savybės.

Planuojama, kad vartotojų tinkluose balsas ir duomenys perduodami tais pačiais bevielio ryšio kanalais, todėl svarbu nustatyti srauto pobūdį tiek ilguoju laiko periodu, kai yra perduodami tik duomenys, tiek trumpuoju laiko periodu, kada duomenys perduodami lygiagrečiai su balsu. Todėl IPT tinkle buvo tiriamos trumpos paketų serijos (iki 10 min; bendrumo lygis – 1 ms, srautas vidurkintas sumuojant perduodamą baitų kiekį per bendrumo lygio trukmę) ir ilgos paketų serijos (iki 15 valandų, bendrumo lygis – 1 s, srautas vidurkintas sumuojant perduodamą baitų kiekį per bendrumo lygio trukmę) tikrinat, ar srautas turi automodeliui būdingų savybių
. Tyrimai buvo vykdomi naudojant Selfis programinę įrangą [107, 106] atsitiktinai parinktuose duomenų blokuose
. Trumpų paketų tyrimų rezultatai pateikiami 4.8 – 4.10 pav., ilgų – 4.11 paveiksle. Gautos Hersto parametro vertės pateikiamos 4.3 lentelėje, iš kurios matyti, kad trumpų paketų serijų atveju daugiausia nuo vidurkio nukrypę – absoliučios vertės ir liekanų variacijos metodų rezultatai, o ilgų paketų serijų atveju – liekanų variacijos ir periodogramų rezultatai.
4.3 lentelė. Tirto IPT tinklo srauto Hersto koeficiento reikšmės

	Trumpos paketų serijos, iki 10 min

	Metodas
	Tirto bloko numeris
	Standartinė deviacija

	
	2003.12.08 08:00
	2003.12.08 12:00
	2003.12.08 20:00
	

	R/S
	0,5630
	0,5740
	0,5710
	0,0057

	Absoliučios vertės
	0,3550
	0,4100
	0,4310
	0,0392

	Variacijos
	0,5390
	0,5940
	0,6120
	0,0380

	Liekanų variacijos
	0,6260
	0,6290
	0,6770
	0,0286

	Periodograma
	0,5470
	0,5490
	0,5360
	0,0070

	Sumažinimo analizė
	0,5330
	0,5570
	0,5570
	0,0139

	Abry–Veitch
	0,5130
	0,5010
	0,5000
	0,0072

	Vidurkiai
	0,5251
	0,5449
	0,5549

	Standartinė deviacija
	0,0831
	0,0714
	0,0787

	Ilgos paketų serijos, iki 15 val.

	

	Metodas
	Tirto bloko numeris
	Standartinė deviacija

	
	2004.04.26

00:00
	2004.04.30

18:00
	2004.05.06

11:00
	

	R/S
	0,712
	0,689
	0,691
	0,013

	Absoliučios vertės
	0,564
	0,527
	0,537
	0,019

	Variacijos
	0,944
	0,910
	0,918
	0,018

	Liekanų variacijos
	0,901
	0,994
	0,920
	0,049

	Periodograma
	0,995
	0,995
	0,934
	0,035

	Sumažinimo analizė
	0,865
	0,877
	0,870
	0,006

	Abry–Veitch
	0,909
	0,934
	0,932
	0,014

	Vidurkiai
	0,841
	0,847
	0,829

	Standartinė deviacija
	0,151
	0,175
	0,155

4.8 pav. Tirto IPT srauto automodelio tikrinimo rezultatai: a) variacijos metodas, b) R/S metodas, c) periodogramų metodas, d) absoliučios vertės metodas, e) variacijos liekanos metodas. Srautas matuotas 2003.12.06 08:00 val., trukmė 6 min

4.9 pav. Tirto IPT srauto automodelio tikrinimo rezultatai: a) variacijos metodas, b) R/S metodas, c) periodogramų metodas, d) absoliučios vertės metodas, e) – variacijos liekanos metodas. Srautas matuotas 2003.12.06 12:00 val., trukmė 7 min

4.10 pav. Tirto IPT srauto automodelio tikrinimo rezultatai: a) variacijos metodas, b) R/S metodas, c) periodogramų metodas, d) absoliučios vertės metodas, e) variacijos liekanos metodas. Srautas matuotas 2003.12.06 20:00 val., trukmė 10 min

4.11 pav. Tirto IPT srauto automodelio tikrinimo rezultatai: a) variacijos metodas, b) R/S metodas, c) periodogramų metodas, d) absoliučios vertės metodas, e) variacijos liekanos metodas. Srautas matuotas 2004.04.26 00:00 val. trukmė 15 val
Iš 4.3 lentelės matyti, kad gauta mažuose laiko intervaluose Hersto parametro vertė yra mažesnė nei pateikiama literatūroje [91], [95], [101], [108]. Tai galima paaiškinama tuo, kad matavimai vykdyti iš trumpos paketų serijos, kuri nebuvo procesas su stipria tolimąją priklausomybe, bei tai, kad didelę srauto dalį tirtame tinkle sudaro p2p srautas, kuris neturi labai ryškių automodelio bruožų [85], nes H<0,6. Tuo tarpu ilgų paketų serijų rezultatai panašus į literatūroje pateikiamus Hersto parametro vertes.

Gautų rezultatai rodo, kad tinkluose, savo struktūra ir vartotojų kiekiu panašiuose į numatomus vartotojų tinklus, srautas nėra pasiskirstęs pagal Puasono dėsnį, tačiau Hersto rodiklis, kuris charakterizuoja srauto automodeliškumą trumpose paketų serijose, nėra didelis. Tuo tarpu ilgose paketų serijose Hersto parametro reikšmė padidėja, o tai rodo, kad vartotojų tinklų srautas yra procesas su tolima priklausomybe. 

Taigi modeliuojant bei projektuojant tokius tinklus būtina atsižvelgti į tai, kad srautas turės automodeliui būdingų savybių, įtakojančių QoS parametrus bei buferių dydžius.

4.1.3 Duomenų srautų generavimas

Eksperimentiniais tyrimais nustatyta, kad duomenų srautai tinkluose, savo struktūra panašiuose į vartotojų tinklus, paklūsta automodeliui. Todėl modeliavimo uždaviniams spręsti būtina turėti duomenų šaltinį, generuojantį automodelio srautą. Šiame darbe duomenų generavimui naudojama G. Kramerio sukurta programinė įranga „self–similar traffic generator ver. III“ SSTG [109], generuojanti pagal automodelį duomenų srautą pasirinktam šaltinių skaičiui ir kanalo apkrovai naudojant Pareto tinklą [110]. Šios programinės įrangos išeities kodas sukurtas Windows OS terpei, todėl duomenų srautų generavimui naudojamos Windows OS, arba Unix OS, kur ji veikia Wine [111] programinės įrangos aplinkoje, emuliuojančioje Windows OS. Tokį pasirinkimą lėmė programos išeities kodo prieinamumas bei galimybė keisti paketų dydžių dažnio tikimybių funkcijos pobūdį.

SSTG tyrimo metu generatorius generavo 30 duomenų šaltinių po 8500 paketų, esant kanalo intensyvumui 0,5 bei Hersto koeficientui 0,6. Paketų dydžių dažnio tikimybės funkcija panaudota iš 4.3 paveikslo. Duomenų srauto tyrimo rezultatai, panaudojant Selfis programinę įrangą, pateikiami 4.12 pav. bei 4.4 lentelėje. Toks srautas gali susidaryti vartotojų tinkle trumpuoju laiko periodu, kada duomenų srautas perduodamas lygiagrečiai su balsu. Iš pateikto grafiko bei lentelės matyti, kad pagal duomenų srauto generavimo programos rezultatus apskaičiuoto Hersto parametro vertė yra artima nustatytai. Todėl šią programą ateityje galima naudoti kaip duomenų srauto generatorių. Hersto parametro deviacijos reikšmės skirtingiems sugeneruoto srauto pavyzdžiams yra tos pačios eilės kaip ir eksperimentiškai tirtų duomenų.

4.12 pav. Modeliuoto srauto automodelio tikrinimo rezultatai: a) variacijos metodas, b) R/S metodas, c) periodogramų metodas, d) absoliučios vertės metodas, e) variacijos liekanos metodas. Generavimo pavyzdžio nr. 1.

4.4 lentelė. Sugeneruoto duomenų srauto Hersto koeficiento reikšmės

	Metodas
	Generuoto srauto pavyzdžio numeris
	Standartinė deviacija

	
	1
	2
	3
	

	R/S
	0,632
	0,602
	0,577
	0,028

	Absoliučios vertės
	0,459
	0,506
	0,581
	0,062

	Variacijos
	0,699
	0,636
	0,695
	0,035

	Liekanų variacijos
	0,666
	0,604
	0,674
	0,038

	Periodograma
	0,538
	0,518
	0,528
	0,010

	Sumažinimo analizė
	0,520
	0.514
	0,577
	0,040

	Abry–Veitch
	0,501
	0,500
	0,517
	0,010

	Vidurkiai
	0,574
	0,554
	0,593

	Standartinė deviacija
	0,091
	0,057
	0,068


4.2 Balso perdavimo paketais ypatumai

Kalbos kodavimo būdai. Seniai pastebėta, kad balsas, kaip duomenų šaltinis, yra nereguliarus procesas. Tokį procesą tikslinga išskaidyti į tam tikros trukmės laiko atkarpas, o tas atkarpas atvaizduoti duomenų paketais (4.13 paveikslas). Siekiant sumažinti duomenų kiekį pakete, duomenis dar tikslinga ir glaudinti. Atliekant duomenų kompresiją, įvertinama balso signalų vidinė struktūra, koreliacija bei išmetami tylos intervalai. Taip sukuriami įvairūs balso kodavimo algoritmai, kurie skirtingais būdais „suspaudžia” balso signalą. Tarp jų reikšmingiausi tie, kuriuos standartizuoja ITU. Tai gerai žinomi būdai:

1. G.711 ( klasikinis balso kodavimo būdas – impulsinė kodinė moduliacija (angl. Pusle Code Modulation – PCM);

2. G.726 ( adaptyvioji diferencinė impulsinė kodinė moduliacija (angl. Adaptive Differential Pulse Code Modulation – ADPCM); 

3. G.728 ( balso kompresija tiesinio prognozavimo būdu sužadinama mažo vėlinimo kodais (angl. Low Delay–Code Excited Linear Prediction – LD–CELP) [112]; 

4. G.729 ( balso kompresija tiesinio prognozavimo būdu sužadinama suporintos struktūros algebriniais kodais (angl. Conjugate Structure–Algebraic Code Excited Linear Prediction – CS–ACELP) [113];

5. G.723.1 ( balso kompresija, atliekama daugiaimpulsiu didžiausio tikėtinumo kvantavimo būdu (angl. Multi–Pulse Maximum Likelihood Quantization – MP(MLQ) [114].

4.13 pav. Koduoto kalbos signalo struktūra

Kokybės vertinimas. ITU yra priėmusi dvi kalbos kokybės vertinimo metodikas. Viena iš jų, žinoma kaip suvidurkinta nuomonės vertė (angl. Mean Opinion Score – MOS), yra pateikta ITU P.800 rekomendacijoje [115]. Ši vertinimo metodika pagrįsta subjektyviais vertinimais, gautais apklausos būdu. MOS vertinimų skalę sudaro balai nuo 5 iki 1. Balas 5 reiškia, kad kokybė yra puiki, 4 – gera, 3 – aiški, 2 – nepakankama, 1 – bloga. Pagal šią metodiką vartotojus tenkinančią bendravimo kokybę atitinka balai 4 – 3. Kai kokybė vertinama žemesniu balu nei 3, tai reiškia, kad kokybė nepakankama žmonių kalbai perduoti.
Kita metodika – suvokiamos kalbos kokybės matavimas (angl. Perceptual Speech Quality Measurements – PSQM) – aprašyta ITU P.861 rekomendacijoje [116]. Šioje metodikoje remiamasi originalaus ir atkurto balso realiomis sąlygomis, įskaitant įvairius išorinius triukšmus, palyginimu. Šioje metodikoje numatyta tokia vertinimų skalė: nuo 0 iki 6,5. Čia “0” yra aukščiausias kokybės rodiklis, t. y., kai atkurtas balsas nežymiai skiriasi nuo originalo.

4.4 lentelėje pateikiamos pagrindinės išvardintų kalbos kodavimo būdų charakteristikos.

4.4 lentelė. Pagrindinės kalbos kodavimo būdų charakteristikos

	ITU rekomendacija
	vb, kb/s
	t0, ms
	nb, baitais
	Kokybė MOS
	Kokybė PSQM

	G.711
	64
	0,75
	80
	4,3 – 4,4
	0,23

	G.723
	6,4;
5,3
	30
	24;
20
	3,65 – 4,0;
3,5 – 3,65
	2,97 ( 3,25

	G.726
	32

16
	1
	(
	3,85;
4,0 – 4,2
	(

	G.728
	16
	3…5
	(
	3,61;
4,0 – 4,2
	1,53

	G.729
	8
	10
	10
	3,92 – 4,2
	3,07


Čia: vb ( sukuriamo duomenų srauto sparta, t0 ( paketo formavimo laikas, lygus koduojamo signalo atkarpos trukmei, nb ( paketo dydis, MOS ir PSQM – balso kokybės rodikliai.

Šioje lentelėje kalbos kokybės vertinimų išvados surinktos iš įvairių šaltinių [117, 118], todėl nėra vienodos. Visi ITU rekomenduojami kalbos kodavimo algoritmai, vertinant pagal MOS rodiklį, tenkina bendravimo kokybės lygio reikalavimus, nepaisant to, kad jų realizavimui reikalinga skirtinga bitų perdavimo sparta. VPT tikslams detaliau nagrinėti pasirenkamos rekomendacijos G.711, G.729 ir G.723.1 (6,4 kb/s), kurios pagal perduotinų duomenų spartą skiriasi žymiai, tačiau pagal MOS rodiklį užtikrina priimtiną kokybę.

Šiuo metu viešuosiuose telefono tinkluose balsas koduojamas G.711 protokolu. Taigi sąsajose su viešaisiais tinklais koduoto balso nereikia papildomai perkoduoti tik tuo atveju, jei jis koduotas G.711 protokolu. Visais kitais atvejais, jungiant VPT tinklą su viešuoju telefono tinklu, tenka pakeisti balso signalo kodavimo algoritmą. Kaip matyti iš 4.2 lentelės, balso kompresija kokybės nepagerina, apskritai bet koks papildomas balso perkodavimas jo kokybės negerina. Tai svarbus faktorius parenkant kalbos kodavimo protokolą.

4.2.1 Kalbos modelis

Tobulinant esamas ir kuriant naujas telekomunikacines sistemas, svarbu turėti pakankamai tikslų kalbos sukuriamo duomenų srauto modelį. Nors pirmųjų balso aktyvumo – tylos intervalų tyrimų rezultatai paskelbti jau 1965–68 m. [119, 120], tačiau šios krypties balso signalų tyrimai vis dar tęsiami. Viena iš priežasčių yra tai, kad iki šiol sukurti modeliai gerokai skiriasi vieni nuo kitų. Be to, priklausomai nuo naudojimo sričių gaunami rezultatai yra interpretuojami skirtingai.

Kalbos modelis. Ieškant būdų, kuriais galima mažinti balsui perduoti reikalingų duomenų kiekį, nustatyta, kad žmonėms kalbant pakaitomis kartojasi trumpi kalbos ir tylos intervalai. Tokią kalbos signalo struktūrą lemia žmogaus kalbos aparato savybės. Žmogus paprastai kalba iškvėpdamas orą ir tyli įkvėpdamas. Telefonu pašnekovai paprastai kalba pakaitomis – vienas kalba, kitas klauso. Tai kita priežastis, kodėl susidaro tylos intervalai. Visų – kalbos ir tylos – intervalų trukmės, be abejo, yra atsitiktinės.

Šiuolaikiniuose balso kodavimo – kompresijos algoritmuose, tokiuose kaip G.729, G.723.1, kartu su kitomis skaitmeniniu apdorojimu pagrįstomis priemonėmis duomenų kiekiui mažinti taikoma ir balso specifika paremta priemonė – balso aktyvumo detektorius. Šis detektorius išskiria kalbos laikotarpius (angl. talkspurt), kurių metu žmogus tikrai kalba, ir tylos laikotarpius (angl. silence), kada kalbantysis net trumpam laikotarpiui nutyla.

Pirmasis balso kompresijos telefono ryšių sistemose algoritmas, kuriame panaudotas balso aktyvumo detektorius, buvo laikinio paskirstymo naudojant kalbos interpoliaciją metodas (angl. Time Assignment Speech Interpolation – TASI). TASI–A (1959 m.), TASI–B (1976 m.) metodas sukurtas specialiai tolimajam ryšiui ir taikomas perduodant telefono pokalbių signalus tarpžemyniniais kabeliais.

Balso aktyvumo detektoriai taikomi ir moderniose paketinio perdavimo priemonėse. Neperduodant kalbos duomenų, tylos laikotarpiais lieka laisva dalis ryšio kanalo laidumo. Ją galima panaudoti kitų pokalbių signalams bei su balso signalais nesusijusiems duomenims perduoti. Mobiliojo ryšio sistemoje tylos laikotarpiais galima išjungti siųstuvus. Tokiu būdu galima taupyti energiją ir mažinti trukdžius kitoms ryšio priemonėms. 
Balso aktyvumo tyrimų analitinė apžvalga. Vieni pirmųjų balso signalo struktūros tyrimai aprašyti darbe [120]. Šiame darbe kalbos intervalų vidutinė trukmė k0 lygi 352 ms, o tylos intervalų vidutinė trukmėt0 lygi 650 ms. Dešimtmečiu vėlesniame darbe [121] gauti visiškai kitokie duomenys: k0 = 2360 ms, t0 = 606 ms. Tokio akivaizdaus tyrimų rezultatų skirtumo priežastis – skirtingos matavimų metodikos bei skirtingi balso aktyvumo detektoriai, kurie tiriamą intervalą priskiria balsui ar tylai.

Taikant paprastus balso aktyvumo detektorius, priskyrimo balsui ar tylai požymis yra artimas energiniam kriterijui, kuris pirmą kartą buvo panaudotas [120] darbe. Pagal kitą šaltinį, kuriame naudojamas toks pat kriterijus (ITU rekomendacija P.59 [122]), k0 lygi 227 ms ir t0 lygi 596 ms. Energinis balso aktyvumo detektorius turi esminį trūkumą – kartais jis dirbtinai iškarpo kalbos intervalus ir dėl to blogėja atkurto balso kokybė. Be to, šie detektoriai neefektyvūs triukšmingoje aplinkoje.
Kita rezultatų grupė, kurioje balso intervalai žymiai ilgesni už tylos intervalus, gaunama taikant sudėtingesnius balso aktyvumo detektorius, kurie kalbai nuo tylos atskirti naudoja inertiškus, nuo signalo atkarpos priklausančius algoritmus. Šie detektoriai apdoroja tam tikros trukmės signalo atkarpą, atsižvelgdami į prieš tai buvusią, ir tik tada pateikia išvadą, kaip tą atkarpą traktuoti: kaip tylą, ar kaip kalbą. Šis procesas apibūdinamas kaip „paveldo funkcija“ (angl. hangover – HF). Dažniausiai HF funkcija realizuojamas tada, kai trumpi tylos intervalai, kurių trukmė trumpesnė už tam tikrą reikšmę h, priskiriami balsui [121]. Pavyzdžiui, balso kodavimo protokole G.729 h trukmė yra 200 ms. Tais laikotarpiais, kai tylos intervalo trukmė trumpesnė už h, HF kiekvieną kalbos intervalą pailgina dydžiu h. Tyrimai, kuriuose kalbos bei tylos intervalai nustatomi taikant HF, aprašyti [121], [123] bei ITU rekomendacijoje P.59 [122]. Kompresijos algoritmų su HF balso kokybė yra aukštesnė nei energetinį kriterijų naudojančių kalbos kompresijos algoritmų, tačiau tai sukuria didesnę kanalo apkrovą, nes yra „išmetama“ mažiau tylos intervalų.

Susisteminti kalbos ir tylos intervalų vidutinių trukmių duomenys pateikiami 4.5 lentelėje. Pirmųjų dviejų skilčių duomenys gauti naudojant paprastus – energinius balso aktyvumo detektorius, o kitų – naudojant skirtingus balso aktyvumo detektorius, atliekančius HF funkciją.

4.5 lentelė. Kalbos ir tylos intervalų vidutinių trukmių duomenys
	Šaltinis
	[122]
	[120]
	[122]
	[123]
	[121]

	t0, ms
	596
	650
	1587
	1800
	606

	k0, ms
	227
	352
	1004
	1200
	2360

	Periodas, ms
	823
	1002
	2591
	3000
	2966

	q
	0,2758
	0,3513
	0,3875
	0,4000
	0,7957


Lentelėje taip pat pateikiamas balso aktyvumo rodiklis q, išreikštas kalbos intervalo vidutinės trukmės ir vidutinės periodo trukmės santykiu:

Pagal lentelę priklausomai nuo tyrimų priemonių bei metodikos vidutinė kalbos ir tylos periodo trukmė (t0 + k0) kinta nuo 823 ms iki 3000 ms. Balso aktyvumo rodiklis kinta nuo 0,2758 iki 0,7957, tai yra maždaug tris kartus.

Paprasčiausias ir dažniausiai taikomas balso signalo struktūros modelis pagrįstas prielaida, kad kalbos ir tylos intervalų trukmių tikimybių skirstiniai yra eksponentiniai:

	(4.14)

	(4.15)


Čia k0 – vidutinė  kalbos intervalo trukmė, o t0 – vidutinė tylos intervalo trukmė.

Remiantis šiuo modeliu, kalbos ir tylos proceso kaita modeliuojama Markovo grandine. Pagal Markovo grandinės modelį straipsnyje [124] parodyta, kad esant n balso šaltinių (n kalbančiųjų), tikimybė, jog vienu metu susigrupuos k kalbos intervalų, išreiškiama binomo formule:

čia q – balso aktyvumo rodiklis (4.13).

Tačiau jau balso signalų tyrimų pradininko P. T. Brady darbe [120] pažymima, kad kalbos ir tylos intervalų tikimybių pasiskirstymo funkcijų aproksimacija eksponentėmis (4.14) ir (4.15) nėra tiksli. Eksponentinio modelio netikslumai nurodomi ir kituose darbuose, pavyzdžiui [121] bei [122]. Remiantis eksperimentiniais duomenimis patikslinti balso kalbos ir tylos trukmių pasiskirstymo modeliai aprašyti darbuose [125, 126]. Naudojami šie modeliai: dviejų eksponenčių [126] bei logaritminių – normalinių kreivių suma [125]. Analizuojant šiuos darbus, aiškėja, kad skirtingų autorių sukurti modeliai pateikia skirtingus rezultatus. Pagal [125] darbe pateiktas matematines išraiškas bei nurodytus jų parametrus negalima atkurti tame pačiame straipsnyje atvaizduotų grafikų.
Anksčiau pateikti duomenys ir nuorodos apie kalbos ir tylos intervalų statistiką buvo gauti analizuojant monologus. Dialogo atveju gauta empirinė tylos intervalų pasiskirstymo funkcija pateikiama 4.14 pav. [125], iš kurio matyti, kad šiuo atveju tylos intervalų trukmė gali siekti 50–100 s. ir dar daugiau. Todėl telefonijos tikslams tylos intervalų modelį turi sudaryti dvi dalys – mikro ir makro intervalai.

4.14 pav. Tylos intervalų pasiskirstymo funkcija dialogų metu

Literatūros šaltiniuose dėl duomenų įvairovės vis dar nėra aprašyti bendri balso aktyvumą apibūdinantys modeliai. Šią įvairovę lemia tokie veiksniai: skirtingi kalbos ir tylos atskyrimo kriterijai, skirtingi kalbantieji, skirtinga jų emocinė būsena. Tikslesnių rezultatų galima tikėtis tik atlikus išsamią specifinių balso savybių analizę. Tokios analizės pavyzdys pateiktas darbe [127].

4.2.2 Eksperimentiniai balso signalų tyrimai

Šio darbo metu buvo atlikti eksperimentiniai kalbos ir tylos procesų tyrimai. 3GPP AMR algoritmas [128] buvo naudotas kaip balso aktyvumo detektorius, kuriame kadro dydis 20 ms.

Tyrimų metu buvo analizuojami trumpi (apie 200 kalbos ir tylos periodų) monologai. 4.15 pav., a ir b, pateikiami skirtingų autorių kalbos intervalų pasiskirstymai, o 4.16 pav., a ir b, tų pačių autorių tylos intervalų pasiskirstymai. Tuose pat paveiksluose pateikiami aproksimacijų, apskaičiuotų pagal (4.14) ir (4.15) išraiškas, grafikai, kurie sudaryti apdorojant atskiro monologo 200 kalbos ir tylos periodų trukmės įrašus. Atliktų eksperimentų metu gauti kalbos ir tylos intervalų trukmių vidurkiai žymiai skiriasi nuo pateikiamų 4.5 lentelėje.

4.15 pav. Kalbos intervalų pasiskirstymai

4.16 pav. Tylos intervalų pasiskirstymai

4.17 pav. Dviejų autorių kalbos intervalų pasiskirstymas (a) ir tų pačių autorių tylos intervalų pasiskirstymas (b)
Tų pačių diktorių ir tų pačių monologų kalbos ir tylos intervalų, kaip vieno duomenų masyvo, pasiskirstymai pateikiami 4.17 pav., a ir b., iš kurių matyti, kad padidėjus duomenų kiekiui, abu pasiskirstymai tiksliau aproksimuojami eksponentiniais dėsniais. Sudarant balso signalų kalbos ir tylos modelius, atlikto tyrimo sąlygomis tokia aproksimacija visiškai priimtina.

4.2.3 Balso modelio patikslinimai

Kalbos ir tylos intervalai laike dėstosi pakaitomis: kalba, tyla, kalba, tyla ir pan. Visų kalbos ir tylos intervalų trukmės atsitiktinės.

Šiame darbe j–ojo balso šaltinio kalbos intervalo pradžios laikas žymimas 

kurioje lyginiais skaičiais pažymėtos kalbos intervalų pradžios, o nelyginiais - kalbos intervalų pabaigos, kurios kartu yra ir tylos intervalų pradžios.

Kadangi kalboje išskiriami balso ir tylos intervalai, prasminga nagrinėti balso - tylos poras. Pirmą porą apibūdina žymės 

. Šios poros kalbos intervalo trukmė išreiškiama:

Apibendrinant j – ojo balso šaltinio k – osios poros kalbos intervalo trukmė išreiškiama:

o k – osios poros tylos intervalo trukmė atitinkamai:

Kalbos ir tylos intervalų pora 

, – dvimatis atsitiktinis dydis, kurio statistinės savybės sietinos su perdavimo sistemos kokybės charakteristikomis. Per laikotarpį 

 sukuriamas balso duomenų srautas yra proporcingas 

, o vidutinė per šį laikotarpį kalbos duomenų sparta yra proporcinga momentiniam balso aktyvumo rodikliui:

Užimta ryšio kanalo dalis yra proporcinga dydžiui 

sudarymas bei formavimas priklauso nuo balso kodavimo algoritmo. Visi balso kompresiją atliekantys algoritmai siejami su tam tikra balso apdorojimo intervalo trukme, arba kitaip – laiko skalės žingsniu. Tipiška apdorojimo trukmė T yra lygi 5, 10, 20 ar 30 ms. Kalbos intervalo laikotarpiu per kiekvieną žingsnį suformuojamas vienas duomenų paketas (4.12 paveikslas). 

Koreliacija. Kalbos ir tylos intervalų trukmių 

 modeliai buvo sudaromi manant, kad šie dydžiai yra nepriklausomi. Šiame darbe bandoma išsiaiškinti, ar balso ir tylos intervalai yra statistiškai priklausomi dydžiai. Siekiant šio tikslo, buvo atlikti eksperimentiniai balso signalų tyrimai.

Eksperimentų duomenų rezultatų, kurie pateikiami 4.2 skyriuje, analizė leidžia teigti, kad koreliacija tarp gretimų balso ir tylos intervalų yra. Tačiau ji nėra didelė, dažniausios pasitaikančios koreliacijos koeficiento vertės yra nuo –0,05 iki –0,2 (4.6 lentelė).

4.6 lentelė. Eksperimentinių balso tyrimų rezultatai
	Autorius
	Duomenų dydis, kadrais
	Balso intervalo vidurkis
	Tylos intervalo vidurkis
	Balso aktyvumo rodiklis
	Koreliacija

	1
	1400
	2812,86
	52,86
	0,98
	–0,23

	2
	7390
	354,48
	112,95
	0,76
	–0,13

	3
	1185
	290,36
	114,29
	0,72
	–0,08

	4
	1361
	119,40
	145,11
	0,45
	–0,05


Balso ir tylos pasiskirstymo dėsnis. Patikslintas kalbos modelis gaunamas sukuriant statistinį ryšį tarp atsitiktinių dydžių 

. Daroma prielaida, kad k–ojo tylos intervalo trukmė k yra susijusi su prieš jį buvusio k–ojo kalbos intervalo trukme k pagal tokią išraišką:

	i –t0 = (i –t0)+ r(i –k0),
	(4.21)


čia r – koreliacijos koeficientas, i ir i yra nepriklausomi atsitiktiniai dydžiai. Šią išraišką galima lengvai pertvarkyti į tokio pavidalo lygtį:

	i = i + r(i –k0).
	(4.22)


Tada bendra balso ir tylos intervalo trukmė yra:

	k+k = k + (1+ r)k –rk0.
	(4.23)


Dviejų atsitiktinių dydžių sumos tikimybių tankio funkcija W(y), kaip žinoma, išreiškiama atskirų dydžių dvimate funkcija w2(x,y):

Norint šią formulę pritaikyti balso ir tylos intervalo trukmei, apskaičiuotai pagal išraišką (4.12), išreikšti, reikia atlikti tam tikrą korekciją, t. y. atmesti vidurkio pataisą (– rk0). Modifikuota balso ir tylos ciklo išraiška atrodo taip:

	k = k + (1+ r)k.
	(4.25)


Manant, kad dydžių  ir  tikimybių tankio funkcijos atitinkamai yra (4.14) ir (4.15) išraiškos (kalbos intervalo trukmės vidurkis yra k0 = 1/, o tylos  vidurkis yra t0=1/ tada atsitiktinio dydžio  tikimybių tankio funkcija išreiškiama šia formule:

Šios funkcijos grafikai, kuriuose t0 = 650 ms ir k0 = 352 ms, pateikiami 4.18 paveiksle. Čia matyti, kad šiuose grafikuose vaizduojamos kreivės yra panašios į ilgalaikių tylos intervalų pasiskirstymo grafikus (4.13 paveikslas). Keičiant koreliacijos indeksą, gaunamos tokios standartinės deviacijos reikšmės: ( = 1,5069 s, kai r = 0, ( = 1,643 s, kai r = 0,2,  = 1,3896 s, kai r = – 0,2. Matyti, kad neigiama balso ir tylos intervalų tarpusavio koreliacija mažina periodo trukmės sklaidą.

4.18 pav. Balso – tylos periodų pasiskirstymo funkcija

Dydžio vidurkis skaičiuojamas pagal išraišką:

Tylos ir balso intervalų vidutinės trukmės, kaip minėta, nagrinėtos daugelyje šaltinių ir šiame darbe pažymėtos atitinkamai t0 = 1/ ir k0 = 1/. Atsitiktinio dydžio vidurkis, išreiškiamas per t0 ir k0 vertes, yra lygus:

Įvertinus formulės (4.26) korekciją (– rk0), balso ir tylos periodo vidutinė trukmė yra:

Tai akivaizdus rezultatas, nes atsitiktinių dydžių vidurkiai nepriklauso nuo koreliacijos. 

4.2.4 Balso srautų generavimas

Balso paketų srautų generavimui šio darbo metu sukurta programinė įranga voicesim, kurios išeities tekstas, bei naudojimosi instrukcija pateikiama 1 priede. Programa parašyta C programavimo kalba Unix operacinės sistemos terpei. Programą sudaro virš 2000 išeities teksto eilučių
Programa generuoja balso paketų srautą nustatytam kanalų skaičiui bei įvairiems balso kodavimo algoritmams. Balso srautas generuojamas naudojant kalbos aktyvumo detektorių su užsiduotu kalbos aktyvumo rodikliu bei koreliacija. Generuojant balso srautą su VAD detektoriumi, kalbos ir tylos intervalų trukmės yra pasiskirsčiusios pagal eksponentinį dėsnį. Atsitiktinis eksponentinis pasiskirstymas yra generuojamas naudojantis atvirkštinės transformacijos (angl. inverse transoformation) metodu. Tokį pasirinkimą lėmė metodo paprastumas, nes yra žinoma pasiskirstymo matematinė išraiška. Kiti atsitiktinių skaičiaus generavimo pagal tam tikrą dėsnį metodai, tokie kaip: atmetimo (angl. rejection), skaldymo (angl. decomposition) ir t. t., yra arba sudėtingi, arba naudojami tada, kai matematinė pasiskirstymo funkcijos išraiška nežinoma [129].

Su voicesim sugeneruoti kalbos srautų balso ir tylos pasiskirstymai pateikiami 4.17 pav. Modeliavimo pradiniai parametrai yra tokie: kalbos trukmė 5 min, balso šaltinių skaičius 30, visos kalbos prasideda 5 s laiko tarpe, atsitiktine tvarka ir atsitiktiniu vėlavimu, balso kodavimo algoritmas G.723.1 6,3 kb/s, balso ir tylos vidutinės trukmės paimtos iš 4.3 lentelės 2–6 stulpelio, koreliacija tarp balso ir tylos –0,05, modeliavimo rezultatai pagal šiuos duomenis atitinkamai pateikiami 4.19 pav. a–e grafikuose.

Kaip matyti iš pateiktų histogramų, voicesim programos generuojamų balso paketų srauto balso ir tylos intervalai pasiskirstę pagal eksponentinį dėsnį, o pasiskirstymo trukmės priklauso nuo pasirinkto kalbos aktyvumo rodiklio. Šią programą tinka naudoti kaip kalbos paketų generatorių sprendžiant tolimesnius modeliavimo uždavinius. Siaurinant tyrimų objektą, duomenų kiekis buvo sumažintas iki 4.19 pav. c) variante aprašyto balso duomenų srauto, nes jo kalbos aktyvumo rodiklis atitinka P.59 rekomendacijoje pateikiamą vertę, kurią taip pat rekomenduoja straipsniai [130 – 132].

4.19 pav. Balso paketų trukmių pasiskirstymas: a) atveju k0 = 0,2554, t0 = 0,6381, q = 0,2859; b) atveju k0  = 0,3897, t0 = 0,6995, q = 0,3578, c) atveju k0 =1,1235, t0 = 1,7855, q = 0,3862; d) atveju k0 =1,3725, t0 = 2,0339, q =0,4029; e) atveju k0 =2,6629, t0 = 0,6903, q = 0,7941

4.2.5 Balso perdavimo WLAN tinklu efektyvumo tyrimai

Balso paketai po vieną ar po kelis įterpiami į konkretaus tinklo protokolais nustatytus rėmus, t. y. į tinklo paketus. Į tuos pačius rėmus dar įterpiami ir kiti duomenys, reikalingi ryšio seansui sukurti bei valdyti. Kadangi perduodant balsą toleruojamas tam tikras prarastų paketų kiekis, tai perduodant balsą IP tinklais kaip transportinis protokolas yra naudojamas UDP [133]. 

Apibendrinta balso paketo, perduodamo IEEE 802.3x ar 802.11x tinklais, struktūra pateikiama 4.20 paveiksle. Prie kalbos duomenų paketo dar pridedami papildomi duomenys: MAC antraštė (protokolo MAC 802.xx antraštė kartu su fizinio lygmens preambule bei antrašte), LLC bei tinklinių IP, UDP ir RTP protokolų antraštės, kurios vadinamos vienu bendru pavadinimu ( IP antraštė, ir klaidų aptikimui reikalinga kontrolinė suma (angl. Cyclic Redundancy Check – CRC). Apibendrinta paketo struktūra, kai naudojamas realaus laiko duomenų transportavimo protokolas su paketų antraščių kompresija (angl. Commpresses Real Time Protocol – CRTP) [134], pateikiama 4.21 pav. Šiuo atveju vietoje IP, UDP ir RTP paketų perduodamas CRTP paketas, kurio dydis sudaro vos 4 baitus, jei naudojama klaidų korekcija, ir 2 baitus, jei nėra. Būtina pažymėti, kad CRTP protokolą galima taikyti tik „taškas – taškas“ sujungimui. Jei balso paketas turi keliauti per keletą stočių, tada kiekviename maršruto punkte kiekvienas paketas turi būti atskirai išpakuojamas ir supakuojamas iš naujo prieš siunčiant jį į kitą stotį.

4.20 pav. Balso perdavimo IEEE 802.3x ir 802.11x tinklais paketų struktūra, nenaudojant paketų antraščių kompresijos

4.21 pav. Balso perdavimo IEEE 802.3x ir 802.11x tinklais paketų struktūra, naudojant paketų antraščių kompresiją

Kaip teigia gerai žinoma ITU G.114 rekomendacija, leistinas balso vėlinimas į vieną pusę gali būti 0–150 ms (toks vėlinimas priimtinas daugumai vartotojų [135]). Todėl, projektuojant VPT bene svarbiausiu tinklo apkrovą ribojančiu faktoriumi tampa leistina balso paketų perdavimo vėlinimų riba. Skaičiuojant maksimalų balso kanalų skaičių (o pagal jį galima vertinti ir perdavimų vėlinimą) tikslinga pasinaudoti (2.3–2.6) išraiškomis. Balso perdavimo atveju tTCP/IP laikas nusakomas balso paketo antraščių perdavimo trukme, kuri lygi:

	tTCP/IP = tVoIP = tIP+tUDP+tRTP; nenaudojant kompresijos,
	(4.30)


ir

	tTCP/IP = tVoIP = tCRTP; naudojant kompresiją,
	(4.31)


čia: tIP, tUDP, tRTP, tCRTP ( IP, UDP, RTP ir CRTP paketų antraščių perdavimo laikai.

Balso perdavimo WLAN tinklu efektyvumo tyrimai. Pasirinkto kodavimo būdu (žr. 4.4 lentelė) suformuotus balso paketus į nagrinėjamo standarto tinklo paketus galima įterpti po vieną arba po kelis ( Nb. Kadangi balsas, kaip procesas, vyksta realiame laike, tai įterpiant po keletą paketų, svarbu atsižvelgti į jų vėlinimą. Planuojant, kad VPT gali tapti tarptautinių tinklų dalimi, leistiną maksimalią vėlinimo normą būtina riboti iki 150 ms. Šiame darbe pagal pasirinktą kalbos kodavimo algoritmą perduodamų kalbos intervalų trukmė yra 30 ms. Tačiau kalbos kodavimui bei dekodavimui ir paketų perdavimui yra būtini papildomi laiko intervalai, todėl bendras vėlinimas VPT tinkle yra didesnis už 30 ms.
Vienam kalbos paketui perduoti būtino laiko intervalo trukmė Tp išreiškiama formule (3.6). Padauginus šią trukmę iš konkretaus kalbos kodavimo algoritmo reikalaujamų perduoti kalbos paketų dažnio, Vp , gaunamas bendras laikas as:

	as= Vp·Tp,
	(4.32)


kuris, išreikštas sekundės dalimis, parodo, kokią nagrinėjamo tinklo laidumo dalį tenka išskirti vienam kalbos signalui perduoti. Šis parametras gali būti traktuojamas kaip vieno balso signalo sukuriama tinklo apkrova. Atvirkštinis dydis Ct:

gali būti laikomas nagrinėjamo tinklo teorine laidumo riba, t. y. vienu metu perduotinų kalbos signalų kiekiu. Realistiškesnė laidumo išraiška gaunama įvertinus empirinius koeficientus [136]:

Didžiausia kanalo apkrova avmax atsiranda tuo atveju, kai, perduodant kalbą, nėra naudojamas CRTP protokolas. Kanalo apkrovos priklausomybė nuo kalbos kodavimo algoritmų parodyta 4.22 pav., pagal kurį kanalo apkrova labiau priklauso nuo paketo formavimo laiko (0, t. y. siunčiamų paketų skaičiaus nei nuo kalbos kodavimo algoritmo. Iš paveikslo matyti, kad kai paketų formavimo laikas trumpas, t. y. 10 ms (G.711–1), kanalo apkrova padidėja 2,75 karto lyginant su ilgu formavimo laiku (G.711–3).

4.22 pav. IEEE 802.11b kanalo apkrova av, naudojant RTS/CTS be CRTP

4.23 pav. IEEE 802.11b kanalo apkrova av be RTS/CTS su CRTP

Mažos apimties tinkluose yra įmanoma eksploatuoti IEEE 802.11 standarto tinklą, nenaudojant RTS/CTS rezervavimo protokolo, bet naudojant CRTP kompresavimo algoritmą. Šiuo atveju susikuria minimali kanalo apkrova pavaizduota 4.23 paveiksle. Pagal šį paveikslą kanalo apkrova yra mažesnė nei didelės apimties vartotojų tinkluose.

Pateiktame grafike akivaizdžiai matosi CRTP protokolo efektyvumas. Jis apskaičiuojamas pagal žemiau pateiktą išraišką:

	
[image: image133.wmf]100

vvCRTP

v

aa

E

a

-

=

.
	(4.35)


Grafikuose 4.24 ir 4.25 vaizduojamas CRTP protokolo efektyvumas IEEE 802.11 tinkle, kai RTS/CTS mechanizmas naudojamas (4.24 pav.) ir kai nenaudojamas (4.25 pav.).

4.24 pav. CRTP protokolo efektyvumas IEEE 802.11b tinkle naudojant RTS / CTS

4.25 pav. CRTP protokolo efektyvumas IEEE 802.11b tinkle nenaudojant RTS / CTS

4.26 pav. CRTP protokolo efektyvumo priklausomybė nuo fizinio lygmens protokolo

4.27 pav. IEEE 802.11b kanalo pralaidumas

4.28 pav. IEEE 802.11a ir b bei g kanalo pralaidumas

Iš šių grafikų matyti, kad, kai balsas perduodamas IEEE 802.11x tinklais naudojant CRTP protokolą, kanalo apkrova sumažėja nuo 4 iki 20 %. Šio protokolo santykinis efektyvumas didėja mažėjant perdavimo spartai. Tačiau CRTP protokolas gali būti naudojamas tik „taškas - taškas“ sujungimuose.

Teorinio tinklo laidumo arba suminio kalbos kanalų skaičiaus priklausomybė nuo kanalo spartos ir balso kodavimo algoritmo apskaičiuojama pagal (4.33) išraišką pateikiama 4.27–4.28 paveiksluose. Perdavimai, kurie atliekami naudojant RTS/CTS kanalo rezervavimą, yra pažymėti simboliu „R“. Iš grafikų matyti, kad didėjant perdavimo spartai, didėja ir kanalo pralaidumas. Tačiau IEEE 802.11g standarto tinkluose, net naudojant 54 Mb/s perdavimo spartą, kanalo laidumas yra 3,5 karto mažesnis nei IEEE 802.11a tinkluose dėl ilgos preambulės, perduodamos 1 Mb/s sparta.

4.3 Skyriaus išvados

Šioje darbo dalyje detaliai nagrinėjamas kalbos ir duomenų perdavimas WLAN tinklais. Tyrimo metu buvo atlikta duomenų šaltinių, jų modelių ir charakteristikų analizė bei kalbos šaltinių, jų specifikos, modelių ir talpumo vertinimai. Be to, siekiant nustatyti duomenų ir kalbos šaltinių charakteristikas, atlikti eksperimentai tinkle, panašiame į vartotojų prieigų tinklą. Tyrimų pagrindu daromos šios išvados:

1. vartotojų prieigų tinkluose sukuriamas duomenų srautas gali būti aprašytas „paketų traukinio“ ir automodeliais, bet ne Puasono modeliu;

2. eksperimentiškai ištirtuose tinkluose 50% perduodamų paketų skaičiaus sudaro paketai, kurių dydis yra iki 100 baitų. Taigi daroma išvada, kad vartotojų prieigų tinkluose perduodama daug mažų paketų;

3. vartotojų prieigų tinklų duomenų srautams santykinai mažuose laiko intervaluose būdingos automodelio savybės, nors Hersto parametras nėra didelis. Dideliuose laiko intervaluose (valandų eilės) Hersto parametro vertė tampa tipiška, kaip ir kituose duomenų perdavimo tinkluose;

4. ištyrus automodelio duomenų srautus generuojančią programinę įrangą, nustatyta, kad dirbtinai sintezuojamo srauto automodelio charakteristikos yra artimos eksperimentiškai tirtų srautų charakteristikoms;

5. išnagrinėjus balso aktyvumo intervalų modelius ir atlikus eksperimentinius tyrimus, nustatyta, kad prielaidos apie eksponentinius balso bei tylos intervalų trukmių skirstinius yra iš dalies pagrįstos;
6. nustatyta, kad gretimų balso signalų kalbos ir tylos intervalų trukmės yra koreliuotos, koreliacijos koeficientas dažniausia yra neigiamas, dėl to mažėja balso ir tylos periodo dispersija; 
7. sukurta ir ištirta programinė įranga, pagal patikslintą modelį generuojanti balsą imituojantį srautą. Nustatyta, kad dirbtinai generuojamo srauto charakteristikos yra tokios pat, kaip ir eksperimentiško tirto balso;
8. perduodant balsą IEEE 802.11 tinklais, kanalų laidumas naudojamas labai neefektyviai; 

9. perduodant balsą IEEE 802.11b protokolo tinklu, sudėtingi balso kodavimo algoritmai (G.723.1, G.729) yra mažai efektyvūs, kanalo apkrova, lyginant su G.711 algoritmu, mažėja nežymiai;

10. rekomenduotina VPT tinkluose taikyti G.711 balso kodavimo būdą, o balso paketus perduoti sublokuotus po 240 ir daugiau baitų;

11. apibendrinus atliktus tyrimus, galima teigti, kad vartotojų prieigų tinklai WLAN technologijų pagrindu gali funkcionuoti, tačiau tinklo resursai naudojami neefektyviai. Siūloma paplitusią WLAN įrangą papildyti perduodamų duomenų srautų apdorojimo (rūšiavimo, grupavimo bei multipleksavimo) priemonėmis, gerinančiomis kanalo laidumo panaudojimą. 

5 WLAN ADAPTACIJA VARTOTOJŲ TINKLAMS

5.1 Geresnio ryšių kanalo naudojimo būdai 

Antrame skyriuje parodyta, kad pagrindinis WLAN rodiklis yra fizinis kanalo laidumas, kuris realiai gana ribotas (ženklią jo dalį užima MAC antraštės, laiko intarpai SIFS, DIFS, RTS/CTS bei ACK paketai) ir yra žymiai mažesnis už analogiškų fiksuoto ryšio tinklų laidumą. Be to, dėl WLAN specifikos ryšio kanalo naudojimo efektyvumas labai priklauso ir nuo perduodamų duomenų paketų apimties. Efektyvumas didesnis perduodant didelės apimties paketus ir akivaizdžiai sumažėja perduodant trumpus paketus.

Trečio skyriaus medžiaga rodo, kad šiuolaikinių informacinių technologijų vartotojai sukuria bendruose duomenų srautuose kaip tik daug trumpų paketų, kuriuos perduodant tiesiogiai kanalo laidumas labai neracionaliai panaudojamas. Kita vertus, didėjant kanalo apkrovai, didėja perduodamų paketų vėlinimai. Deja, vėlinimų pokyčiai (nuokrypos nuo periodinės sekos) neigiamai veikia balso kokybę (ITU normos nustato leistiną 150 ms vėlinimų ribą).

Ankstesniuose skyriuose išsakytos mintys – tai motyvai WLAN įrenginių racionalesnio panaudojimo galimybių paieškai. Šiame skyriuje nagrinėjamos galimybės bei nepanaudoti būdai, leidžiantys sumažinti perduodamų paketų kiekį, o taip pat siūlomas specialus paketų multipleksavimo būdas, grupuojantis mažus balso ir duomenų paketus į bendrus perdavimo kadrus. 

Sprendžiant taikomuosius uždavinius WLAN, įrangos naudojimo efektyvumą galima pagerinti perduodamų duomenų srautus pritaikant WLAN specifikai, t. y. koreguoti aukštesnių OSI lygmenų (pradedant nuo tinklo lygmens) protokolus.

WLAN tinklais duomenys perduodami kadrais. Kiekvieno kadro struktūra identiška: antraštė ir duomenų paketas. Tokia struktūra nulemia ir galimas adaptacijos priemones: duomenų kompresiją, panaikinant perteklinę informaciją, ir multipleksavimas. Kompresuoti galima tiek antraštes, tiek pačius duomenis. Multipleksuojami kadrai stambinami, maži duomenų paketai apjungiami į vieną kadrą, taip mažinamas perduodamų antraščių kiekis ir kartu didinamas kanalo išnaudojimo efektyvumas.

Fizinis WLAN ryšių kanalas apibūdinamas perdavimo sparta. Perduodant atskirą kadrą, fizinis kanalas užimamas laikotarpį Tf. Į jį įskaičiuojami visi su paketo perdavimu susiję laikai, todėl jis vadinamas kartotinio perdavimo laiku (angl. repetition time). Nagrinėjant multipleksavimo bei kompresijos priemones, laikai Tmux(n) ir Tpkomp atitinkamai išreiškia kanalo užėmimo laikus perduodant n apjungtų paketų ir viena kompresuotą paketą. Papildomų priemonių panaudojimo efektyvumą tikslinga vertinti tam tikru santykiniu rodikliu, parodančiu, kiek kartų panaudota priemonė (multiplekseris ar kompresavimo priemonė) padidina realią tinklo (kanalo) talpą. 

5.1.1 Duomenų srautų kompresijos būdai

Kompresijos objektu gali būti vartotojų duomenys ir-arba protokolų antraštės. Šiuolaikiniuose modemuose jau senai naudojami V.42bis ir V.44 duomenų kompresijos standartai. Balsui perduoti taip pat naudojami kodavimo-kompresijos algoritmai [112 – 114], mažinantys balso duomenų srautą nuo 64 kb/s iki 32–5.3 kb/s. WWW duomenų srauto, perduodamo HTTP/1.1 protokolu, mažinimui yra naudojami specialūs duomenų kompresijos algoritmai [137, 138]. Interneto srauto mažinimui yra sukurtas ipcomp protokolas [139], kompresuojantis IP pakete esančius duomenis, šio protokolo efektyvumo analizė pateikiama [140].

Paketų antraščių pertekliškumui mažinti naudojama antraščių kompresija. Jos veikimo principas yra pagrįstas antraščių laukų, kurie duomenų perdavimo sesijos metu nesikeičia, pakeitimu trumpesne bitų seka. Tai ypač aktualu lėtuose ryšio kanaluose [141, 142].

Labiausiai paplitęs paketų antraščių kompresavimo protokolas, naudojamas perduodant balsą per IP tinklus, yra CRTP. Šis protokolas remiasi ta aplinkybe, kad, perduodant balsą, pokalbio metu, IP ir UDP paketų antraščių laukai nekinta, todėl vienos sesijos metu juos galima pakeisti trumpesne bitų seka. Tokiu būdu CRTP protokolas iš 40 baitų IP/UDP/RTP paketų antraščių padaro 2 baitų antraštę, kai nenaudojama klaidų korekcija, ir 4 baitų antraštę, kai klaidų korekcija yra. Naudojant CRTP protokolą, antraščių dydis sumažėja 10 – 20 kartų. Tačiau CRTP turi keletą esminių trūkumų: pirma, jis veikia tik „taškas – taškas“ sujungimuose, ir antra, jo efektyvumas mažėja, didėjant kanalo klaidų dažniui [143]. Todėl standartas tobulinamas tam, kad būtų mažinamas jo jautrumas paketų dingimui bei galima būtų perdavinėti duomenis per keletą stočių [144 – 146].

5.1.2 Paketų multipleksavimas

Multipleksavimas – n mažesnių paketų apjungimas į vieną paketą, kuris talpinamas į tinklo kadrą ir perduodamas ryšio kanalu. Tokiu būdu mažinamas tinklo kadrų skaičius. Kadangi kiekvienam kadrui perduoti reikalinga antraštė, tai multipleksuojant perduodamų kadrų ir jų antraščių skaičius mažinamas. Radijo kanalo naudojimo efektyvumas multipleksuojant didėja ne tik dėl mažesnio kadrų antraščių kiekio, bet ir dėl sumažėjusių laiko tarpų tarp kadrų.

Multipleksavimo idėja nėra nauja. Telefonijoje multipleksavimo metodai buvo pradėti naudoti 6–ajame dešimtmetyje ir iki šiol yra plačiai taikomi. Iš pat pradžių buvo naudojamas dažninis sutankinimas, vėliau jį pakeitė laikinis sutankinimas. Labiausiai paplitę kanalų multipleksavimo standartai telefonijoje yra T1/E1 [147]. Tuo tarpu pirmieji multipleksavimo protokolai, skirti duomenų perdavimui, sukurti tik 1979 metais [148, 149]. Tačiau šie protokolai neprigijo ir nebuvo vartojami.

Multipleksavimo principai ir metodai. Multipleksavimo metodus galima sisteminti pagal kadro formavimo taisykles (požymius), grupuojamų duomenų šaltinių kiekį, duomenų šaltinių tipą bei jų veikimo vietą OSI modelio lygmenyse. Pagal požymius, kuriais remiantis paketai yra formuojami ir išsiunčiami, multipleksavimo metodus galima skirstyti į [150]:

1. fiksuoto kadro dydžio (požymis – buferio dydis L yra fiksuotas);

2. kintančio kadro dydžio (požymis – buferio dydis L(M,A) yra dinamiškai kintantis);

3. periodinės sekos (požymis – laikas T yra fiksuotas);

4. kombinuotas būdas, apjungiantis 1–ą ir 3–ią požymius kartu.

Čia M – paketų skaičius, A – srauto intensyvumas, kuris, perduodant balsą, atitinka kalbos aktyvumo rodiklį. Visi išvardinti metodai yra naudotini, tačiau jie turi ir savitų, specifinių trūkumų, ribojančių jų tinkamumą vartotojų tinklams. 

Pirmu atveju paketas yra išsiunčiamas tada, kai multipleksavimo buferio dydis viršija reikšmę L (5.1 paveikslas, a). Kai duomenų srautas nėra intensyvus, reikia ilgo laiko tarpo tam, kad buferis užsipildytų. Taigi esminis šio metodo trūkumas – ženklus vėlinimas, kuris priklauso nuo tinklo apkrovos kitimo. 

Antras variantas šiuo atžvilgiu yra lankstesnis, nes čia kadro dydis keičiasi priklausomai nuo funkcijos L(M,A) reikšmės, kuri nusako mažų paketų, sugeneruotų per tam tikrą periodą (pavyzdžiui, balso kodavimo algoritmo periodą), skaičių taip, kad vėlinimo laikas būtų minimalus (5.1 paveikslas, b). 

Trečiuoju atveju, apsprendžiant kadro išsiuntimo laiką, yra naudojami periodiniai laikmačiai (5.1 paveikslas, c). Dažniausiai yra naudojamos fiksuotos laiko vertės T. Laikmačiui baigus skaičiuoti šį laiką, multipleksavimo buferio turinys yra išsiunčiamas. Yra apskaičiuota, kad, perduodant balsą, antras arba trečias metodai yra efektyviausi [150]. 

Ketvirto metodo veikimo principas pasižymi tuo, kad paketas išsiunčiamas esant bent vienai iš šių sąlygų: arba kai buferio dydis pasiekia reikšmę L, arba kai pasibaigia laikmačio laikas T. Anksčiau minėtame darbe teigiama, kad ketvirto metodo efektyvumas yra mažesnis dėl griežtai periodinių laiko tarpų, kadangi net buferiui esant tuščiam, taimeris vis tiek skaičiuoja laiką tt. Tačiau šis metodas garantuoja mažiausią vėlinimą esant didelei apkrovai.

Kitas požymis, pagal kurį galima klasifikuoti multipleksavimo metodus, yra grupuojamų duomenų šaltinių kiekis. Grupuojami vieno arba daugelio šaltinių paketai. Toks grupavimas, kai grupuojami tik vieno šaltinio paketai, vadinamas „surišimu“ (angl. bundled) (5.2 paveikslas, a). Jis naudojamas standartiniame RTP protokole. Šiuo atveju į vieną paketą yra talpinami keli sugrupuoti to paties šaltinio duomenų blokai [133]. Tam, kad susikauptų reikiamas to paties šaltinio paketų kiekis, kartais tenka laukti ilgą laiko tarpą, o tai didina vėlinimą [151]. Siekiant pagerinti kanalo išnaudojimą ir nepabloginti kalbos kokybės, tenka riboti sugrupuotų kanalų kiekius.

Grupuojant skirtingų šaltinių paketus (5.2 paveikslas, b), pasiekiamas žymiai didesnis efektyvumas [133], tačiau dėl srautų, generuojamų skirtingų šaltinių, gaunama tirtis (angl. jitter). Be to, perduodant multipleksuojamus paketus tinklu, jų IP antraštės paslaugų tipo laukai yra ignoruojami, nes juos pakeičia vienas sugrupuoto kadro IP antraštės laukas. Detali tokio multipleksavimo schema su paketų struktūra pateikiama 5.3 paveiksle. 

Multipleksavimo įrenginiai gali būti įrengiami VoIP telefonuose bei kelvedžiuose arba balso sąsajose (angl. Voice gateway). Jie privalo būti abiejuose ryšio kanalo galuose bei dirbti tuo pačiu multipleksavimo protokolu. Per tokį įrenginį perduodami balso paketai yra grupuojami į vieną bendrą paketą ir perduodami ryšio linija kitam įrenginiui, kuris balso duomenis sudėlioja atgal į individualius paketus ir perduoda gavėjams. 

Multipleksavimo metodus galima sisteminti ir pagal duomenų šaltinio tipą.. Yra sukurti algoritmai, kurie sugeba multipleksuoti to paties arba skirtingų tipų duomenis. Plačiausiai taikomas to paties tipo duomenų paketų multipleksavimo metodas. Tokio taikymo pavyzdžiai yra duomenų paketinio perdavimo multipleksavimo algoritmai, aprašyti [149], [152–154]. Visuose juose aiškinama, kaip į vieną bendrą paketą grupuojami maži paketai, kuriuos dideliais kiekiais generuoja dvi komunikuojančios tarnybinės stotys, ir kaip tas bendras paketas perduodamas ryšio kanalu. Pirmuose straipsniuose aprašyti algoritmai taikytini tik vieno tipo duomenims, o paskutiniame multipleksavimo protokolas yra skaidrus (angl. transparent), t. y. jis gali transportuoti įvairių tipų duomenų paketus (pvz. telnet, rlogin, ssh ir pan.). Interneto standartus tvirtinanti organizacija IETF (angl. The Internet Engineering Task Force) yra pripažinusi jį oficialiu standartu. 

Tuo tarpu balso paketų multipleksavimo standartas patvirtintas dar nėra, nors IETF audio ir video duomenų perdavimo grupė organizavo srautų multipleksavimo algoritmų, kurių santrauka pateikiama 5.1 lentelėje, kūrimą. Tuo siekiama sukurti vieningą standartą, leidžiantį, perduodant balsą IP tinklais, efektyviau išnaudoti esamus perdavimo kanalus.

5.1 lentelė. Multipleksavimo bei paketų antraščių kompresijos algoritmų palyginimas
	Parametras
	Otavos universite-tas [155]
	Nokia [156]
	Bell Labs / Kolumbijos universitetas [157, 158]
	TCRTP [159]
	Hitachi [160]
	GeRM [161]

	Antraštės dydis baitais
	2/4
	2
	2/4
	4–7
	12
	1–13

	Maksimalus multipleksuoja-mo paketo dydis baitais
	128/65536
	64
	65536
	Nėra ribojama
	Nėra ribojama
	Nėra ribojama

	Ne RTP paketų multipleksavi-mas
	Taip
	Taip
	Ne
	Taip
	Ne
	Ne

	Sudėtingumas
	Paprastas
	Paprastas
	Paprastas
	Paprastas
	Paprastas
	Sudėtingas

	Srautų skaičiaus ribojimas
	iki 256
	iki 256
	iki 128
	Nėra ribojama
	Nėra ribojama
	Nėra ribojama

	RTP laiko žymės išsaugojimas
	Galima
	Ne
	Ne
	Galima
	Taip
	Taip

	RTP sekos numerio išsaugojimas
	Galimas
	Ne
	Ne
	Galima
	Taip
	Taip

	Prarastų paketų įtaka darbui
	Galima
	Galima
	Galima
	Galima
	Ne
	Ne

	Papildomo paketo formavimas
	Ne
	Ne
	Taip
	Ne
	Ne
	Ne

	Dirba tik tarp kraštinių kelvedžių
	Taip
	Taip
	Taip
	Taip
	Ne
	Ne

	RTP kompresija
	Taip
	Ne
	Ne
	Taip
	Ne
	Taip


Trumpai apžvelgiant šiuos multipleksavimo algoritmus, verta paminėti, kad Otavos universiteto pasiūlytas multipleksavimo metodas labiausiai primena ATM tinklo veikimo būdą. Iš pradžių kuriamas virtualus kelias, jam priskiriamas kelio indeksas. Virtualiu keliu perduodami tie paketai, kuriems priskirtas atitinkamas indeksas. Šiuo būdu grupuojami tik IP/UDP/RTP paketai. Algoritmas yra pritaikytas perdavinėti balso duomenis tarp dviejų terpių sąsajų. Kaip teigiama [162], šis metodas turi neapibrėžtą sinchronizacijos protokolą. 

Firmos „Nokia“ pasiūlyme maksimalus grupuojamo paketo dydis tik 64 baitai, be to, grupuotame sraute visų paketų RTP laiko ir eilės numeriai nustatomi vienodi. Firmos „Lucent“ pasiūlymas yra efektyvus tuo atveju, kad visų kalbos srautų kodavimo algoritmai yra vienodi. Firmos „Hitachi“ pasiūlyme yra tik srautų multipleksavimas, nėra paketų antraščių kompresijos. Firmų: „Nokia“, „Bell Labs“ bei „Hitachi“ pasiūlymus įgyvendinant reikia tobulinti egzistuojančias signalizacijos sistemas (H.323 ar SIP) [156, 157], [160]. Bendrasis multipleksavimo transportavimo realaus laiko protokolas (angl. Generic RTP Multiplexing – GeRM) yra pats efektyviausias [133] iš visų pateiktų, tačiau kartu ir sudėtingiausias. Efektyvumas yra pasiekiamas ne spaudžiant atskirai kiekvieną paketą, bet perduodant skirtumą tarp gretimų multipleksuotų paketų. Čia efektyvumas mažėja, jei naudojami skirtingi balso kompresijos algoritmai bei nėra klientų laiko sinchronizavimo. Tuo tarpu tunelinis kompresavimo realaus laiko perdavimo protokolas (angl. Tunneling multiplexed Compressed RTP – TCRTP) paremtas jau egzistuojančiais CRTP [134], PPPMUX [163] ir L2TP [146], [164, 165] standartais. Būtent dėl to šis protokolas yra labiausiai tobulinamas tam, kad ateityje įgytų oficialaus protokolo statusą [151], [166]. TCRTP protokolo paketo struktūra pateikiama 5.4 paveiksle.

Multipleksavimo algoritmus klasifikuoti galima ir pagal jų veikimo vietą OSI modelio lygmenyse, pavyzdžiui, kanaliniame, tinkliniame, transportiniame arba taikomajame
. Dažniausiai multipleksavimo protokolai naudojami taikomajame lygmenyje. Šiame lygmenyje veikia visi balso multipleksavimo protokolai, papildantys tiek RTP standartą, tiek ir balso perdavimo signalizacijos sistemas. Kuo aukštesniame lygmenyje veikia multipleksavimo algoritmas, tuo mažiau sistema yra universali. Ir atvirkščiai, apatiniuose lygmenyse multipleksavimas daro sistemą universalią ir skaidrią didelei daliai duomenų šaltinių. Tačiau mažėja efektyvumas, nes tenka perduoti didesnį paketų antraščių kiekį. Be to, multipleksavimo diegimas į žemesnį lygmenį sudaro papildomų problemų, nes reikia modernizuoti arba keisti įrenginių techninę dalį ir/arba juos valdančią programinę įrangą. Teorinis multipleksavimo kanaliniame ir fiziniame lygmenyje modelis pateikiamas [167]. Praktiškai multipleksavimo kanaliniame lygmenyje yra realizuota programa „KarlNet“ [168], kurios veikimas paremtas modernizuotu IEEE 802.11b standartu. Tačiau ši sistema yra brangi ir nestandartizuota, be to, ji veikia tik centralizuotame 802.11 tinkle.

Visi minėti duomenų multipleksavimo būdai yra skirti didelio balso kanalų kiekio perdavimui magistraliniais ryšio kanalais arba didelio mažų paketų kiekio apsikeitimui tarp dviejų tarnybinių stočių. Lyginant vartotojų tinklus ir didelės aprėpties tinklus, tarp jų galima pastebėti esminį skirtumą: vartotojų tinkluose nėra magistralinių perdavimo kanalų, nes juos atstoja vartotojų prieigų kanalai, t. y. tas pats kanalas tarnauja ir galutinio vartotojo duomenų srauto, ir kitų vartotojų duomenų perdavimui. Dėl to yra tikslinga kurti naują multipleksavimo protokolą, pritaikytą vartotojų tinklams. Kadangi VPT nėra centrinės perdavimo įrangos, kiekviename vartotojo prieigos įrenginyje reikia įdiegti atskiras multipleksavimo sistemas. Kuriamas multipleksavimo algoritmas turi būti skaidrus ir galintis multipleksuoti ne tik balso, bet ir kitų duomenų šaltinius, generuojančius mažų paketų duomenų srautus (4.3 paveikslas).

5.1.3 Kompleksinis multipleksavimo protokolas. 

Pagal anksčiau išsakytas pastabas naujam protokolui yra formuluojami tokie reikalavimai:

5. grupuoti įvairių šaltinių ir tipų duomenų paketus, tarp jų ir balso;

6. turėti galimybę keisti buferio formavimo laiką;

7. būti skaidriam TCP, UDP ir dar aukštesniems protokolams;

8. būti skaidriam tinkliniams įrenginiams, veikiantiems tinklo lygmenyje;

9. turėti paslaugos kokybės sistemą.

Reikalavimas „protokolas turi būti skaidrus įvairiems duomenų tipams (protokolams)“, iš karto eliminuoja jo kūrimą taikomuosiuose OSI modelio lygmenyse. Pasirenkant žemesnius lygmenis reikia atsižvelgti į tai, kad ne tik stotyse, bet ir kituose tarpiniuose tinkliniuose įrenginiuose, jei jie dirba tame pačiame lygmenyje, kaip ir multiplekseris, turi būti įdiegti multipleksavimo ir demultipleksavimo algoritmai. O tai ne visada įmanoma, nes tinkle gali būti tokių standartinių įrenginių, kurių modernizavimas sudarytų papildomų problemų (5.10 paveikslas). Kadangi šiuo metu pagrindiniai tinkliniai įrenginiai veikia kanaliniame ir tinklo lygmenyse, todėl kompleksiniam multipleksavimo algoritmui (KMUX) pasirenkamas transportinis lygmuo (šiame lygmenyje taip pat veikia TCP ir UDP protokolai), o IP naudojamas kaip tinklo protokolas. Taip užtikrinamas suderinamumas su egzistuojančiais tinklais ir tinklo įrenginiais. 

5.6 pav. KMUX funkcinė schema

Kompleksinio multipleksavimo protokolo architektūra. Multipleksavimo algoritmo funkcinė schema pateikiama 5.6 pav., o jo struktūra išskaidyta OSI tinklo modelyje pateikiama 5.7 paveiksle. Multipleksavimo algoritmas yra įdiegiamas atskirame KMUX sublygmenyje. Paketai, patekę į ši sublygmenį, yra rūšiuojami ir atrenkami grupavimui pagal tam tikrus IP, UDP, TCP bei kitų protokolų antraščių požymius. Pagrindinis požymis – tai paketo dydis; kiti požymiai gali būti tokie: siuntėjo ar gavėjo adresas arba prievado (angl. port) numeris, protokolo tipas ir t. t. Jei nusprendžiama, kad paketas nėra multipleksuotinas, iš KMUX sublygmens jis patenka į žemesnį kanalinį lygmenį, iš kurio per fizinį lygmenį perduodamas į kaimyninę stotį.
Kai filtras nustato, kad paketas grupuotinas, jis nukreipiamas į multiplekserį, iš kurio pagal gavėjo IP adresą (kelvedžio lentelių reikšmes (angl. routing tables)) ir filtro paketui suteiktą prioritetą jis talpinamas į atitinkamą buferį. Prioriteto suteikimas priklauso nuo paketo duomenų tipo. Balsui ar kitiems realaus laiko duomenims suteikiamas aukščiausias prioritetas, kitiems duomenims žemesnis. Kuo aukštesnis prioritetas, tuo mažesnė buferio laikmačio vertė, nusakanti maksimalią laiko atkarpą, kurią paketas gali išbūti buferyje. 

Aukštesnis prioritetas garantuoja mažesnį multipleksavimo vėlinimą. Kai suveikia buferio išsiuntimo mechanizmas (jis aptariamas tekste žemiau), buferio turinys perduodamas į transportinį multipleksavimo lygmenį. Čia jis inkapsuliuojamas į multipleksavimo paketą, t. y. prie buferio turinio pridedama multipleksavimo paketo antraštė. Iš šio lygmens naujai suformuotas paketas perduodamas į tinklinį lygmenį, iš kurio per MUX sublygmenį bei kanalinį ir fizinį lygmenis pasiekia kaimyninę stotį.

Iš ten gautas paketas per žemesniuosius lygmenis yra perduodamas į tinklo lygmenį, kuriame pagal stoties maršrutų lentelę yra nusprendžiamas jo tolesnis maršrutas. Kai paketas yra adresuotas kitai stočiai, jis perduodamas į MUX sublygmenį. Kai paketas pasiekia adresatą, iš tinklo lygmens jis patenka į transportinį lygmenį. Jei transportinio lygmens protokolas yra TCP arba UDP, tada paketas yra persiunčiamas į stoties taikomąsias programas. Jei gautas paketas yra KMUX, tada jis perduodamas į multipleksavimo transportinį lygmenį, iš kurio patenka į demultiplekserį. Čia duomenų paketai yra išgrupuojami ir perduodami į tinklinį lygmenį tolesnei maršrutizacijai. Po to išgrupuoti paketai vėl patenka į filtrą ir gali būti iš naujo multipleksuojami, tačiau priklausomai nuo įrašų IP maršrutų lentelėse gali būti patalpinti į skirtingus buferius.

Šioje sistemoje ypatingą svarbą atlieka filtras, kuris turi sekti ir analizuoti duomenų perdavimą, t. y. paketų analizė atliekama ne tik pagal apdorojamo paketo antraščių, bet ir duomenų perdavimo sesijos, kuriai paketas priklauso, informaciją. Pavyzdžiui, perduodant balsą H.323 protokolu [169] srauto perdavimo prievado numeris nėra reglamentuojamas, ir jis kinta kiekvieno pokalbio metu, todėl tik turint visą informaciją apie balso perdavimo sesiją yra įmanoma susekti duomenų srautų paketus ir juos teisingai multipleksuoti.

5.8 pav. Multipleksavimo buferių išsidėstymo schema

Tipiniu atveju, kai duomenys yra perduodami magistraliniais ryšio kanalais, grupavimo buferiai multipleksavimo įrenginyje kuriami tik tinklo sąsajoms arba tik tiems kaimyniniams (demultipkesuojantiems) mazgams, kuriems siunčiamas magistralinis srautas. Kadangi VPT tinkluose griežtai apibrėžtus magistralinio tipo kanalus atstoja visi galimi sujungimai su kaimyninėmis stotimis, todėl kiekvienai iš jų sukuriamas individualus multipleksavimo buferis (5.8 paveikslas). 

Tuo atveju, kai naudojamos 802.3 arba 802.11 tipo tinklinės sąsajos, buferių skaičius lygus stoties atmintinėje esančių kaimyninių stočių MAC adresų skaičiui (5.7 paveikslas). Kiekvienas buferis turi savo indeksą, tapatų kaimyninės stoties, kuriai skirti buferyje sugrupuoti paketai, MAC adresui. Tuo atveju, kai paketo gavėjas yra tame pačiame IP potinklyje, buferio indeksu yra gavėjo MAC adresas. Kai paketas yra skirtas ne tame pačiame IP potinklyje esančiai stočiai, tada buferio indeksas yra tapatus kelvedžio, per kurį yra pasiekiamas gavėjas, MAC adresui. Kelvedžių IP maršrutų lentelės yra pildomos rankiniu būdu arba OSPF [170] ar RIP [171] protokolų pagalba.

Buferio turinio išsiuntimo sąlygos. Siūlomas protokolas naudoja kombinuotą buferio turinio išsiuntimo sąlygų būdą, kuris užtikrina mažiausią vėlinimą, esant didelei tinklo apkrovai.

Pirmas paketo išsiuntimo požymis yra buferio dydis L. Jei atėjus naujam paketui, buferio dydis viršija tam tikrą reikšmę LMAX, buferio turinys be paketo, perpildžiusio buferį, yra išsiunčiamas į transportinį multipleksavimo lygmenį. Likęs paketas dedamas jau į tuščią buferį. Rekomenduojama, kad LMAX reikšmė būtų pasirinkama kaip ir maksimalaus transportavimo vieneto (angl.  Maximum Transfer Unit – MTU) reikšmė, kuri IEEE 802.11 standarte yra lygi 2312 baitų, o IEEE 802.3 – 1500 baitų tam, kad būtų pasiektas maksimalus multipleksavimo efektyvumas.

Kitas požymis – tai laikmačio laikas. Literatūroje yra aprašomi metodai, pagal kuriuos laikmačio laikas yra perkraunamas griežtai periodiškai, t. y. pasibaigus laikmačio skaičiavimo laikui, pradinė skaičiavimo reikšmė T yra įrašoma iš naujo, ir laikmatis paleidžiamas iš naujo, nepriklausomai nuo paketų srauto intensyvumo. Kompleksiniame multipleksavimo protokole yra siūlomas naujo tipo laikmačio paleidimo mechanizmas. Laikmatis pradeda skaičiuoti tik tada, kai pirmas paketas yra padedamas į buferį (5.9 paveikslas). Jei buferis yra laisvas, laikmatis sustabdomas. Atėjus pirmam paketui, į laikmatį įrašoma pradinė skaičiavimo reikšmė, ir jis yra paleidžiamas. Pirmas paketas, patekęs į buferį, vėlinamas daugiausia verte T, o paketai, patekę į buferį vėliau, automatiškai vėlinami mažiau. Tokia laikmačio paleidimo schema padeda išvengti pagrindinio šio buferio išsiuntimo požymio trūkumo – griežtai periodinių laiko tarpų, kurie mažina multipleksavimo efektyvumą. Paketas yra išsiunčiamas tenkinant vieną iš dviejų požymių. Dvigubo požymio panaudojimas leidžia net tik efektyviai išnaudoti kanalo resursą, bet ir kartu garantuoja paketų vėlinimų kontrolę.

5.9 pav. Modernizuotas multipleksavimo buferio išsiuntimo variantas

Tam, kad paketų vėlinimas dėl multipleksavimo dar būtų labiau sumažintas, tai pačiai kaimyninei stočiai sukuriami skirtingų prioritetų buferiai. Duomenys, kurie yra jautresni vėlinimui, pavyzdžiui, balsas, yra dedami į didesnio prioriteto buferius, o duomenys, mažiau jautrūs vėlinimui, dedami į mažesnio prioriteto buferius (5.7 paveikslas). Didesnį prioritetą turinčio buferio laikmačio trukmė yra mažesnė, todėl paketas išbūna buferyje trumpesnį laiko tarpą, o tai reiškia, kad jo vėlinimas yra mažesnis. Jei suveikus laikmačiui, multipleksuojamame pakete yra laisvos vietos, prie jo prijungiami paketai iš didesnį prioritetą turinčių buferių. Jei tokių nėra, jungiami mažesnį prioritetą turinčių buferių paketai. Taip jungiami tol, kol bendro paketo dydis tampa maksimalus. Tokiu būdu buferių turiniai, nors laikmačiai nebaigė skaičiuoti nustatyto laiko, išsiunčiami paankstintai. Taip mažinamas paketų vėlinimas ir didinamas išsiunčiamų paketų dydis, ir taip užtikrinamas efektyvus kanalo išnaudojimas. Tokią multipleksavimo buferių turinių išsiuntimo schemą galima vadinami adaptyvia, jos veikimo schema pateikiama 5.10 paveiksle. Tada, kai dėl vietos trūkumo ne visi buferyje esantys paketai gali būti paankstintai išsiunčiami, buferio laikmačio vertė nustatoma iš naujo pagal pirmo likusio paketo buvimo buferyje likutinę vertę Tn` (5.10 paveikslas), t. y. laikmačio vertė yra nustatoma taip, kad pirmas buferyje likęs paketas nebūtų vėlinamas daugiau nei leistina atitinkamo buferio paketui.

Multipleksavimo paketo struktūra. Kai yra išpildoma bet viena iš buferio išsiuntimo sąlygų, iš multipleksavimo buferiuose esančių paketų formuojamas naujas multipleksavimo paketas, o buferiuose buvę paketai tampa duomenimis, prie kurių yra pridedamos multipleksavimo antraštė transportiniame lygmenyje ir IP antraštė tinklo lygmenyje. Multipleksuotų paketų duomenyse ir jų antraštėse nedaromi jokie pakeitimai. Multipleksavimo paketo struktūra pateikiama 5.11 paveiksle. Išsiunčiamo paketo IP antraštės siuntėjo adreso lauke yra įrašomas siunčiančiosios stoties, o gavėjo lauke – stoties, į kurią paketas perduodamas, IP adresai. IP antraštės versijos laukui suteikiama iš RFC protokolų lentelės [172] paimta laisva reikšmė, kuri naudojama kaip multipleksavimo paketo žymė, pavyzdžiui „135“. Panašų mechanizmą naudoja standartas RFC 1692 [149].

5.11 pav. Multipleksavimo paketo struktūra

5.12 pav. Kontrolės paketų struktūra: a) multipleksavimo užklausos, b) multipleksavimo patvirtinimo paketo

Prie informacijos, siunčiamos iš buferio, pridedamos multipleksavimo paketo antraštės, kurių dydis gali būti nuo 0 iki 4096 baitų. Antraštės tipas ir jos dydis priklauso nuo to, kokio tipo paketas yra perduodamas. Paketų tipai yra du: kontrolinis ir duomenų perdavimo. Kontroliniai paketai yra skirti užtikrinti multipleksavimo sistemos funkcionalumą. Šiam tipui priklauso multipleksavimo užklausos paketas (5.12 paveikslas, a), kuris yra siunčiamas, siekiant sužinoti, ar kaimyninė stotis atlieka multipleksavimo funkciją, ir multipleksavimo patvirtinimo paketas, kuriuo kaimyninė stotis patvirtina, kad ji grupuoja (5.11 paveikslas, b). Abiem atvejais paketo dydis yra lygus vienam baitui.

Multipleksavimo buferiai kuriami MUX agento pagalba (5.7 paveikslas). Kai tam tikros stoties adresų raiškos protokolo (angl. Address Resolution Protocol – ARP) lentelėje atsiranda įrašai apie kaimyninės stoties MAC ir IP adresus, agentas šiai stočiai siunčia specialų multipleksavimo užklausos paketą (5.12 paveikslas, a). Tuo atveju, kai kaimyninė stotis atgal atsiunčia multipleksavimo patvirtinimo paketą (5.12 paveikslas, b), abiejose stotyse sukuriami buferiai su jų MAC adresų indeksais. Buferis naikinamas tada, kai iš ARP lentelės panaikinamas MAC ir IP adreso įrašas. 

Paslaugos kokybės sistema. Kitas multipleksavimo paketų tipas, skirtas duomenų perdavimui, yra dviejų rūšių: su QoS funkcija ir be jos. Nuo QoS funkcijos priklauso, ar paketas gali būti dedamas į multipleksavimo buferį (taigi kartu ir vėlinamas) ar negali. Tuo atveju, kai ši funkcija naudojama (5.13 paveikslas), kiekvienam siunčiamam duomenų paketui multipleksavimo antraštėje suteikiamas skaitiklis, užimantis vieną baitą. Skaitiklis rodo, kiek kartų konkretus paketas gali būti grupuojamas arba kiek laiko jis gali būti laikomas buferyje, priklausomai nuo sistemos konfigūracijos. Kai naudojama laiko funkcija ir kai 1 bito vertė lygi 1 ms, maksimalus vėlinimo laikas yra 254 ms. Kai suteikiama maksimali, 255 ms, vėlinimo reikšmė, atitinkamam paketui funkcija išjungiama. TMUX standarte [149] nurodoma, kad multipleksavimo buferių sąlygojamas vėlinimo laikas neturėtų viršyti 20–30 ms. Įvertinus tai, kad VPT tinklais perdavinėjami ir duomenys, ir balsas, bei tai, kad multipleksuojama ne vienoje, o keliose stotyse, pasirenkama minimali vėlinimo trukmė, kuri lygi 1 ms. Tai visiškai atitinka ir duomenų vėlinimo [122], [149], ir VPT reikalavimus. Po kiekvieno multipleksavimo veiksmo skaitiklio reikšmė sumažėja vienetu. Gavusi paketą su nuline skaitiklio reikšme, stotis pakeičia jo IP antraštės paslaugos rūšies lauko prioriteto reikšmę maksimalia. Tai jau yra požymis, pagal kurį stotis tokio paketo negali talpinti į buferį ir privalo išsiųsti jį kaip galima greičiau. Yra dvi multipleksuotų paketų, palaikančių paslaugos kokybės funkciją, antraščių rūšys: trumpo paketo (5.13 paveikslas, a), kuriame telpa iki 127 grupuotų duomenų paketų, ir ilgo paketo (5.13 paveikslas, b), kuriame gali būti iki 4097 grupuotų duomenų paketų. Pirmu atveju multipleksavimo antraštę sudaro iš eilės einantys: informacinis baitas, kurio 7 bitai turi informaciją apie perduodamų multipleksuotų paketų kiekį, ir paketų QoS reikšmės. Po antraštės perduodami multipleksuoti duomenų paketai. Antru atveju multipleksavimo antraštės informacinę dalį sudaro 2 baitai, iš kurių 12 bitų yra skirti perduodamų paketų skaitikliui, o visų likusių baitų reikšmės identiškos trumpam paketui. Bendru atveju multipleksuoto paketo dydis apskaičiuojamas pagal (5.1) išraišką. Ilgas paketas naudojamas tuo atveju, kai buferyje esančių paketų skaičius viršija 127. Taip atsitikti gali tada, kai tinkle MTU dydis yra didelis, pavyzdžiui, 1000BASE–T standarto [173] įrenginiai palaiko iki 9000 baitų MTU dydį.

Tais atvejais, kai paslaugos kokybės funkcija nenaudojama, multipleksuoto paketo antraštės iš viso nėra (5.14 paveikslas). Toks duomenų paketų perdavimo būdas yra efektyviausias dėl pertekliškumo nebuvimo. Šio multipleksuoto paketo antraštė sutampa su jame esančių duomenų paketų IP antraštėmis. Iš kitų paketų jie yra išskiriami pagal pirmo duomenų paketo IP antraštės pirmojo baito 4–7 bitus. Kai jie lygus „0100b“, tai reiškia IPv4 [174], o jei „0110b“ – IPv6 [175] paketą. Skirtingų versijų duomenų paketai gali būti perduoti tame pačiame multipleksavimo pakete (5.14 paveikslas). Duomenų paketai į multipleksavimo paketą yra dedami vienas paskui kitą eilute, tačiau jie nėra indeksuojami, t. y. jame nėra informacijos apie esančių duomenų paketų dydžių reikšmes bei jų padėtis paketo pradžios atžvilgiu. Kadangi duomenų paketai yra perduodami nuosekliai, todėl kito duomenų paketo pradžios adresas yra prieš jį esančio duomenų paketo pradžios adreso ir jo paties IP antraštės ilgio laukų suma pagal išraišką (5.2). Kai multipleksavimo paketas pasiekia kaimyninės stoties tinklinę sąsają, perduodami duomenų paketai yra atstatomi pagal juose pačiuose esančią informaciją ( paketo dydis yra sužinomas iš IP paketo dydžio lauko reikšmės. Duomenų vientisumą garantuoja MAC lygmens CRC lauko reikšmė, kuri parodo, ar paketas gavėją pasiekė nesugadintas.

Taigi perduodant multipleksavimo kadrus transportiniu lygmeniu (pagal OSI modelį) ir naudojant aprašomąjį MUX protokolą, o ne jau esančius TCP ar UDP, galima turėti mažesnes antraštes ir taip sumažinti perduodamų baitų skaičių bei padidinti kanalo išnaudojimą.

Tiesa, egzistuoja dar viena galimybė labiau padidinti kanalo išnaudojimo efektyvumą. Tai pasiekiama atsisakant IP antraštės ir multipleksavimo paketą formuojant tinklo, o ne transporto lygmenyje. Tai leidžia sutaupyti mažiausiai 20 baitų nuo kiekvieno išsiųsto paketo. Tačiau šis variantas turi esminį trūkumą – neskaidrumą. Tai reiškia, jog jei tinkle egzistuotų kiti tarpiniai įrenginiai, veikiantys tinklo lygmenyje, ir kuriuose multipleksavimo protokolo nebūtų galima įdiegti, tai šie įrenginiai paketų be IP antraštės perduoti negalėtų. Tokio scenarijaus pavyzdys pateikiamas 5.15 paveiksle.

5.14 pav. Duomenų perdavimo paketas be QoS funkcijos. Kintamieji Stopm ir Startn skaičiuojami pagal 5.2 išraišką

5.15 pav. Multipleksavimo protokolo naudojimas viešuose tinkluose

Vartotojų tinkluose toks multipleksavimo algoritmas gali būti realizuojamas stotyse, kurios yra valdomos naudojant atviro kodo operacines sistemas – Linux bei BSD atmainas dėl jų paplitimo, mažos kainos bei jau sukurtų didelių tinklinių galimybių. Siūlomą multipleksavimo protokolą gali įgyvendinti arba sistemos tvarkyklė (angl. driver), arba paketų perėmimo mechanizmai (tokie kaip „iptables“, „Divert socket“ ar „BSD Packet Filter“) kartu su vartotojo lygmenyje dirbančia programine įranga. Tokiam darbui atlikti reikia didelių laiko ir žinių resursų, todėl darbe yra pateikiami tik šio algoritmo modeliavimo rezultatai.

5.2 Paketų multipleksavimo efektyvumo tyrimai

Šiame darbe balso multipleksavimo efektyvumas yra tiriamas ir analitiškai, ir skaitmeniniu būdu modeliuojant sistemą. Duomenų multipleksavimo efektyvumas tiriamas tik modeliavimo būdu, nes dėl duomenų šaltinio modelio sudėtingumo analitiniu būdu gaunami netikslūs efektyvumo vertinimai. 

5.2.1 Analitinis balso multipleksavimo tyrimas

Multipleksavimo efektyvumo ( apibrėžimas pateiktas [156], [160] kaip:

čia n – multipleksuotų balso kanalų skaičius, tvp – vieno balso kanalo perdavimo laikas, tmux(n) – n multipleksuotų kanalų perdavimo laikas. Kaip matyti, formule (5.3) apibūdintas efektyvumas – tai sutaupyto 

arba kitiems perdavimams išlaisvinamo laiko santykinė dalis. Akivaizdu, kad <1. 

Minėtas efektyvumas naudojamas ir kituose darbuose, pavyzdžiui, [176]. Tačiau reikia atkreipti dėmesį į tai, kad [156], [160] ir [176] darbuose nagrinėjamas aukštesnių OSI lygmenų efektyvumas neatsižvelgiant į kanalinio lygmens parametrus. O šiame darbe efektyvumas skaičiuojamas pagal (5.3) išraišką, įvertinant ne tik trečią ir ketvirtą, bet ir antrą OSI lygmenį. Literatūroje pasitaiko ir kitokių efektyvumo skaičiavimo metodikų, pvz., [177, 178]. IEEE 802.xx standartų tinklams (5.3) formulės parametrai išreiškiami taip:

čia tf – fizinio kanalo papildomas laikas (IEEE – 802.3 – tai laikas tarp paketų, IEEE 802.11 – tai SIFS ir DIFS laikų bei RTS, CTS ir ACK paketų perdavimo laikų suma pagal 2.4 lentelę), nMAC, nIP, nUDP, nRTP – MAC, IP, UDP, RTP paketų antraščių dydžiai, nb – balso duomenų kiekis pagal 4.4 lentelę, vf  – kanalo perdavimo sparta, n – kalbančiųjų skaičius, fmux(n) – funkcija, skirta konkrečiam multipleksavimo metodui, parodanti, kiek papildomų baitų yra panaudojama n balso kanalų perdavimui pagal 5.2 lentelę.

5.2 lentelė. Multipleksavimo paketo antraštės skaičiavimo metodika

	Grupavimo metodas
	Funkcijos fmux(n) reikšmė baitais
	Paaiškinimas
	Pastabos

	Otavos universitetas
	40+4·n
	nIP+nUDP+nRTP+ nMUX ·n

	nMUX=4

	Nokia
	40+2·n
	nIP+nUDP+nRTP+ nMUX ·n8
	nMUX=2;
Maksimalus balso duomenų kiekis iki 64 baitų

	TCRTP
	22+4·n
	nIP+nL2TP+nPPP+ +(nPPP_MUX+nECRTP) ·n8
	nL2TP=1; nPPP=1;

nPPP_MUX=2; nECRTP=2

	Hitachi
	28+12·n
	nIP+nUDP+nRTP*n
	

	GeRM
	40+n–1
	nIP+nUDP+nRTP +nMUX · (n–1) 8
	nMUX=1;
Visi kanalai turi būti koduoti tuo pačiu kodavimo algoritmu

	Bell Labs
	40+4·n
	nIP+nUDP+nRTP+ nMUX ·n8
	nMUX=4;
Visi kanalai turi būti koduoti tuo pačiu kodavimo algoritmu

	KMUX
	20+1+40·n
	nIP+nMUX+( nIP+nUDP+nRTP) ·n8
	nMUX=1;
nMUX=0 (jei nėra naudojama QoS)


Kai balso kodavimo įrangoje yra balso aktyvumo detektoriai (VAD), skaičiuojant multipleksavimo efektyvumą, reikia įvertinti tai, kad perduodamų balso kanalų kiekis i yra atsitiktinis (tikimybė pi išreiškiama formule (3.16)). Tada vidutinis efektyvumas yra 

čia TMUX ir TVP apskaičiuojami pagal:

čia n – kalbančiųjų skaičius.

Balso 30 ms, duomenų 30 ms

a)

Multipleksavimo algoritmų, išvardintų 5.1 lentelėje, efektyvumo palyginimas pateikiamas 5.16 paveiksle. Palyginimas atliktas neįvertinus dviejų apatinių OSI lygmenų parametrų. Iš grafiko matyti, kad, didėjant multipleksuotų balso šaltinių kiekiui, efektyvumas didėja, nes vis daugiau balso šaltinų yra perduodama viename multipleksavimo kadre. Galima pastebėti, kad, kai kalbos aktyvumo detektorius įjungtas (5.16 paveikslas, a), efektyvumas yra mažesnis nei tada, kai kalbos aktyvumo detektorius išjungtas (5.16 paveikslas, b). Tai paaiškinama tuo, kad kalbos aktyvumo detektorius tylos intervalų metu balso paketų neperduoda, o multipleksavimo efektyvumas tiesiogiai priklauso nuo perduodamų paketų skaičiaus. Kai kanalų skaičius neviršija 10, efektyviausiu yra TCRTP multipleksavimo protokolas. Kanalų skaičiui viršijus 10, efektyvesniu tampa GeRM multipleksavimo mechanizmas. Hitachi protokolas neprilygsta nei TCRTP, nei GeRM, nes jame nėra įdiegtas RTP paketų kompresavimo algoritmas. Darbe siūlomo KMUX mechanizmo efektyvumas, neįvertinus fizinio ir kanalinio lygmens parametrų, yra neigiamas, nes, perduodant kiekvieno balso šaltinio IP, UDP ir RTP paketų antraštes, yra užimama tam tikra kanalo dalis, o tai ženkliai mažina efektyvumą. Tačiau toks multipleksavimo mechanizmas leidžia atlikti duomenų multipleksavimą visose tarpinėse stotyse ir tada, kai balso siuntėjo ir gavėjo adresai kiekvienam kanalui yra skirtingi. Tai būdinga vartotojų tinklams, kuriuose nėra vieningos krypties, perdavinėjančios duomenų srautus.

5.17 pav. TCRTP ir MUX multipleksavimo mechanizmų palyginimas IEEE 802.11b 11Mb/s be kanalo rezervavimo tinkle. Kalbos aktyvumo detektorius įjungtas, kalbos aktyvumo rodiklis lygus 0,385

TCRTP ir MUX multipleksavimo protokolų palyginimas IEEE 802.11b tinkle, t. y. įvertinus apatinių dviejų lygmenų parametrus, pateikiamas 5.17 paveiksle. Iš grafiko matyti, kad efektyvumo skirtumas yra tik apie 4 %, o, neįvertinus apatinių lygmenų, efektyvumo skirtumas tarp šių protokolų siekia net 50 % (5.16 paveikslas). Tai paaiškinama tuo, kad IEEE 802.11 bevielės kreipties tinkluose didelę tinklo laidumo dalį užima tarnybiniai laiko tarpai bei tarnybinė informacija. Duomenys, pateikti 5.17 pav., rodo, kad perduodant balsą IEEE 802.11 tinklais ir naudojant nesudėtingus multipleksavimo mechanizmus galima ženkliai sutaupyti tinklo kanalo resursą. Multipleksavimo efektyvumo priklausomybė nuo paketų dydžio bei balso kodavimo algoritmo pateikiama 5.18 paveiksle. Matyti, kad jis didėja, kai mažėja paketo dydis, nes tada daugiau balso šaltinių telpa viename multipleksavimo kadre. Skaičiavimo metodikoje, pagal kurią yra gauti 5.17–5.18 paveikslai, yra įvertintas IEEE 802.11 standarto MTU dydis.

5.18 pav. Balso multipleksavimo efektyvumo priklausomybė nuo balso paketų dydžio IEEE 802.11b 11Mb/s tinkle be kanalo rezervavimo. Kalbos aktyvumo detektorius įjungtas, kalbos aktyvumo rodiklis lygus 0,385, multipleksavimo algoritmas TCRTP

5.19 pav. KMUX multipleksavimo algoritmo efektyvumo palyginimas, įvertinus 1–3 lygmenis, naudojant G.723 6,3kb/s, balso kodavimo algoritmas su HF, kalbos aktyvumo rodiklis lygus 0,385
Siūlomo multipleksavimo algoritmo efektyvumo priklausomybė nuo tinklo standarto pateikiama 5.19 paveiksle. Matyti, kad multipleksavimo efektyvumas didžiausias IEEE 802.11g standarto tinkluose. Tai susiję su didžiausiu šio standarto perteklinės informacijos kiekiu. Efektyvumas taip pat padidėja, jei tinkle naudojamas kanalo rezervavimo mechanizmas, nes prieš perduodant kiekvieną balso paketą dalis kanalo resurso naudojama kanalo rezervavimui. Multipleksuojant mažinamas kanalo rezervavimo kartų skaičius, o tai mažina kanalo resurso išnaudojimą ir didina multipleksavimo efektyvumą.

Iš analitinio tyrimo aišku, kad perduodant balsą IEEE 802.11a, b bei g protokolo bevielės kreipties tinklais ir naudojant vieną iš minėtų multipleksavimo protokolų, kanalo resurso išnaudojimas sumažėja nuo 10 iki 90 %. Atsilaisvinusi kanalo dalis gali būti naudojama duomenų perdavimui.

5.2 Multipleksavimo protokolo modeliavimas

Siūlomo multipleksavimo algoritmo tyrimai buvo atliekami modeliuojant balso ir duomenų paketų perdavimą ryšio kanalu, jungusiu dvi stotis, kuriuose buvo įdiegtas MUX protokolas. Balsas buvo generuojamas pagal eksponentinį kalbos ir tylos trukmių pasiskirstymo, o duomenys – pagal auto modelį. Modeliavimo tikslais buvo sukurta programinė įranga C kalba, virš 5000 programos eilučių ir veikianti Unix OS terpėje.

5.2.1 Tyrimų metodika

Ketvirtame skyriuje aptartos balso ir duomenų srautų generavimo programos buvo panaudotos kaip duomenų šaltiniai. Abiejų srauto generavimo programų rezultatai, tokie, kaip paketų šaltinio eilės numeris, paketo starto laikas, jo dydis, prioritetas ir programos kodas
, yra įrašomi į rinkmenas. Po to šios rinkmenos yra apdorojamos šio darbo metu sukurta simtraf programine įranga, kurios išeities tekstas pateikiamas 1 priede. Ši programinė įranga modeliuoja paketų perdavimą IEEE 802.3 arba 802.11a ir b bei g
 ryšio kanalais viena kryptimi, „taškas - taškas“ sujungimuose naudojant multipleksavimą. Modeliavimo schema pateikiama 5.21 paveiksle.

Programos darbo algoritmas paremtas diskretinių įvykių modeliavimu [179, 180]. Modeliuojant paketų perdavimą simtraf programa, galima keisti fizinio kanalo standartą, perdavimo spartą bei siuntimo buferių dydį, be to, įjungti ar išjungti kanalo rezervavimo mechanizmą, įjungti ar išjungti tam tikrą multipleksavimo tipą, keisti multipleksavimo buferių kaupimo laikus įvairiems duomenų tipams, keisti duomenų šaltinio duomenų srauto intensyvumą bei siuntimo buferių dydį. Tyrimų metu, keičiant šiuos parametrus, buvo tiriamas kuriamo multipleksavimo efektyvumas.

5.2.2 Modeliavimo rezultatai

Balso perdavimo IEEE 802.11 tinklais modeliavimo metu buvo analizuojama balso perdavimo WLAN tinklais galimybės bei analizuojama siūlomo multipleksavimo algoritmo įtaka kanalo našumui. Pradiniai modeliavimo duomenys pateikiami 5.3 lentelėje.

5.3 lentelė. Multipleksavimo protokolo modeliavimo pradiniai duomenys
	Parametras
	Reikšmė(s)

	Tinklas
	IEEE 802.11b

	Kanalo perdavimo sparta
	11 Mb/s

	Perdavimo režimas
	DCF (su ir be kanalo rezervavimo)

	Klaidingų bitų dažnis
	 0

	Tarpaketinių laikų reikšmės
	tDIFS = 50 s
	tSIFS = 20 s
	tCW = 300 s

	Išsiuntimo buferio dydis
	128 K baitai*

	Perdavimo kryptis
	Vienakryptė

	Balso kodavimo algoritmas
	G.723.1 6,3 kb/s

	Balso paketo formavimo laikas
	30 ms

	Siunčiamų balso paketų skaičius
	1

	Paketų perdavimo protokolai
	IP/UDP/RTP

	Kalbos aktyvumo rodiklis
	0,3875**

	Balso šaltinių skaičius
	30 

	Balso šaltinio generavimo laikas
	400 s

	Duomenų šaltinių skaičius
	30

	Hersto parametro reikšmė
	0,6

	Duomenų šaltinio generavimo laikas
	~500 s

	Automodelio kanalo intensyvumas
	0,5


*  – Literatūroje galima aptikti atvejus, kai modeliavimuose siuntimo buferio dydis svyruoja nuo 32 KB iki 256 KB [181, 182], pasirinktas dydis atitinka šių reikšmių vidurkį.

** – Modeliavimai buvo atlikti ir su išjungtu kalbos aktyvumo detektoriumi.

5.22 pav. Kanalo apkrova perduodant balsą IEEE 802.11b 11 Mb/s tinklu

Balso perdavimo ryšio kanalu modeliavimas. Iš pradžių buvo modeliuotas tik balso perdavimas WLAN tinklais. Modeliavimo rezultatai, vaizduojantys kanalo perdavimo spartą pagal išraišką (3.10) naudojant ir nenaudojant multipleksavimo algoritmo, pateikiami 5.22 paveiksle. Matyti, kad jei multipleksavimas ir balso aktyvumo detektorius išjungtas (5.22 paveikslas, a, b), t. y. kai informacijos perdavimo sparta yra fiksuota (angl. – Constant Bit Rate – CBR), modeliavimo rezultatai sutampa su trečiame skyriuje pateikiamais analitiniais skaičiavimo rezultatais (4.27 paveikslas). Taip pat verta pažymėti, kad tinkle su kanalo rezervavimu (5.22 pav., b) 30 balso šaltinių pilnai apkrauna kanalą, ir paketai yra priversti laukti išsiuntimo buferio eilėje. Nors dėl didelio buferio dydžio, nė vienas iš paketų nebuvo prarastas, tačiau dėl per didelio vėlinimo (paskutinis paketas atėjo suvėlintas 50 s) pokalbis darosi neįmanomas. Kai duomenų paketo dydis lygus 64 baitams (tokius paketus generuoja balso kodavimo algoritmas), maksimalus pralaidumas IEEE 802.11b tinkle esant 11 Mb/s perdavimo spartai ir įjungus RTS/CTS funkciją yra tik 0,503 Mb/s (2.10), tuo tarpu 30 balso kanalų generuoja bendrą 0,512 Mb/s (5.9) duomenų srautą. Kadangi įeinantis srautas yra didesnis nei tinklas pralaidumas, paketai privesti laukti išsiuntimo buferiuose ir tinklas įsisotina. Dėl varžymosi periodo įsisotinimo metu kanalo apkrova išauga tik iki 0,8.

čia nb  – balso paketo dydis (4.4 lentelė), nVoIP – balso per IP paketų antraščių suma (4.20–4.21 paveikslai), n – kalbos šaltinių skaičius, t0 – paketo formavimo laikas (4.4 lentelė).

Įjungus kalbos aktyvumo detektorių, t. y. kai informacijos perdavimo sparta yra kintama (angl. – Variable Bit Rate – VBR) ir mažesnė nei CBR atveju, tiek tinklas su kanalo rezervavimu (5.22 pav., c), tiek be jo (5.22 pav., d) neįsisotina ir perduoda paketus be žymaus vėlinimo. Įjungus multipleksavimą, kanalo perdavimo sparta sumažėja nuo 2 iki 8 kartų, priklausomai nuo šaltinio tipo, kanalo rezervavimo bei buferio kaupimo laiko. Iš modeliavimo rezultatų gautas multipleksavimo efektyvumo skaičiavimas pagal (5.1) išraišką pateikiamas 5.23 paveiksle. Iš šio paveikslo matyti, kad didžiausias efektyvumas pasiekiamas tada, kai naudojami ilgiausi buferių formavimo laikai.

Multipleksavimo efektyvumas yra didesnis tinkluose su kanalo rezervavimu, nes juose yra didesnis perteklinės informacijos kiekis. Multipleksavimo įnešto paketų vėlinimo pasiskirstymo grafikai pateikiami 5.24 paveiksle. Akivaizdžiai matyti, kad VBR atveju maksimalus vėlinimo laikas sutampa su buferio formavimo laiko reikšme. CBR balso sraute yra griežtai pasikartojančios paketų serijos, todėl vėlinimo kreivės turi daug maksimumų. Kaip parodė detalesni tyrimai, paketų vėlinimas KMUX protokolo veikimo CBR atveju yra mažesnis nei VBR atveju, nes multipleksavimo protokolo buferių formavimo pradžios laikai automatiškai prisiderina prie pasikartojančios paketų serijos. Multipleksuotų kadrų dydžio dažnių tikimybių funkcija pateikiama 5.25 paveiksle. Čia matyti, kad CBR atveju kanalu yra išsiunčiami didesni kadrai. Tai patvirtina 5.23 pav. grafikas, pagal kurį CBR srautas yra multipleksuojamas efektyviau nei VBR. Iš 5.26 pav. matyti, kad, išjungus kalbos aktyvumo detektorių viename multipleksavimo kadre, multipleksuojamų paketų skaičiaus išsibarstymas yra mažesnis, o tai savo ruožtu įtakoja mažesnę tirtį. Atskirą atvejį sudaro, kai multipleksavimo buferio laikmačio trukmė yra 30 ms ir balso kodavimo algoritme nėra naudojamas kalbos aktyvumo detektorius. Tuomet viename multipleksuotame kadre išsiunčiami visų šaltinių balso paketai (5.26 paveikslas, b). Balso kodavimo algoritmas generuoja paketus kas 30 ms, taigi per ši laikotarpį visi balso šaltiniai sugeneruoja po vieną balso paketą, kurie surenkami ir išsiunčiami iš multipleksavimo buferio būtent po 30 ms.

5.23 pav. Balso multipleksavimo efektyvumo priklausomybė nuo buferio formavimo laiko IEEE 802.11b 11 Mb/s tinkle

5.24 pav. Balso paketų vėlinimų dėl multipleksavimo pasiskirstymas.

5.25 pav. Multipleksuoto balso srauto kadrų dydžio pasiskirstymai: a) VBR srautas b) CBR srautas

5.26 pav. Multipleksuojamų paketų pasiskirstymo viename IEEE 802.11b kadre priklausomybė nuo buferio formavimo laiko: a) VBR srautas, b) CBR srautas
Multipleksavimo efektyvumo priklausomybė nuo balso šaltinių skaičiaus pateikiama 5.27 paveiksle. Iš pateikiamų rezultatų matyti, kad modeliavimo metu gauti rezultatai sutampa su analitiškai apskaičiuota priklausomybe tarp balso šaltinių skaičiaus ir multipleksavimo efektyvumo (5.17 pav.), t. y. didėjant balso šaltinių skaičiui, didėja ir multipleksavimo efektyvumas. Iš grafiko taip pat matyti, kad CBR atveju multipleksavimo efektyvumas yra didesnis ne VBR.

Duomenų perdavimo ryšio kanalo modeliavimas. Multipleksavimo efektyvumo tyrimas taip pat buvo atliktas perdavinėjant ryšio kanalu vien tik duomenų paketus. Buvo pasirinkta 2 Mb/s perdavimo sparta, kurią generavo 30 duomenų šaltinių. Tai atitiktų vartotojų tinklų atvejį, kai internetu tuo pat metu naudojasi 30 vartotojų, kiekvienas iš jų duomenis siųsdamas ~ 64 kb/s perdavimo spartą. Modeliavimo rezultatai, vaizduojantys kanalo apkrovą naudojant ir nenaudojant multipleksavimo algoritmo, pateikiami 5.28 paveiksle. Iš grafiko akivaizdžiai matosi, kad multipleksavimo įvedimas, net mažiausiam buferio formavimo laikui 5 ms, sumažina kanalo apkrovą apie 2 kartus. Tai mažiau nei balso srautui, nes duomenų srauto šaltinis generuoja skirtingų dydžių paketus, kurių aritmetinis vidurkis yra 368 baitai, tuo tarpu balso srauto šaltinis – tik mažus 64 baitų dydžio paketus.

5.27 pav. Multipleksavimo efektyvumo priklausomybė nuo balso kanalų skaičiaus: a) VBR srautas, b) CBR srautas

5.28 pav. Duomenų perdavimas IEEE 802.11b 11 Mb/s tinklu: a) be kanalo rezervavimo, b) su kanalo rezervavimu

5.29 pav. Duomenų multipleksavimo efektyvumo priklausomybė nuo buferio formavimo laiko IEEE 802.11b 11 Mb/s tinkle

Duomenų multipleksavimo efektyvumo vertinimas pateikiamas 5.29 paveiksle. Matyti, kad lyginant su balso multipleksavimo efektyvumu, duomenų efektyvumas yra ~30 % mažesnis. Vėlinimų pasiskirstymo priklausomybė nuo buferių formavimo laiko pateikiama 5.30 paveiksle. Kaip ir balso atveju, vėlinimas visame buferio kaupimo laiko intervale pasiskirsto maždaug tolygiai. Multipleksuoto duomenų srauto kadrų dydžio pasiskirstymas pateikiamas 5.31 paveiksle. Matyti, kad maži (iki 150 baitų) nemultipleksuoto srauto paketai sudaro apie 80 % visų perduodamų paketų. Tuo tarpu įjungus multipleksavimo algoritmą, mažų paketų skaičius sumažėja net esant mažai buferio formavimo trukmei. Staigus paketų kiekio šuolis ties 1514 padala aiškinamas tuo, kad maksimalus duomenų šaltinių kadro dydis yra būtent 1514 baitai, o tai atitinka tipines vartotojų tinklų sąlygas (žiūr. 3 skyrių). Tuo tarpu IEEE 802.11 standarte maksimalus IP paketo dydis yra 2304 baitai, o tai leidžia papildomai sujungti kartu (multipleksuoti) netgi maksimalų duomenų šaltinių paketą su keletu mažų paketų. Tai dar labiau padidina kanalo išnaudojamumą. 

Iš 5.31 pav. matyti, kad priklausomai nuo buferio formavimo laiko tokių „didelių“ paketų yra nuo 12 % iki 30 %. multipleksavimo efektyvumo priklausomybė nuo įeinančio srauto dydžio pateikiama 5.32 paveiksle. Matyti, kad kai didėja įeinančių duomenų srautas, didėja ir multipleksavimo efektyvumas, nes vis daugiau paketų patenka į multipleksavimo buferius. IEEE 802.11b tinkle multipleksavimo efektyvumas yra didesnis nei IEEE 802.11a, dėl didesnių tarnybinių intervalų. Tačiau šis paveikslas yra gautas naudojant neribotą išsiuntimo buferio dydį, t. y. paketai niekada nėra prarandami. Tuo tarpu 5.33 pav. pateikiama multipleksavimo efektyvumo priklausomybė nuo įeinančio duomenų srauto, kai išsiuntimo buferio dydis yra 128 K baitai. Grafike aiškiai matyti ekstremumai, kurie sutampa su maksimaliu kanalo laidumu. Iš eksperimentinių duomenų (žiūr. 4 skyrių) vidutinis paketo dydis yra 368 baitai, tuomet IEEE 802.11b tinkle maksimalus laidumas yra ~ 2,5 Mb/s nenaudojant kanalo rezervavimo, bei 1,5 Mb/s/ naudojant rezervavimą (3.10). Tačiau realiai maksimalus pralaidumas mažesnis, nes dauguma perduodamų paketų yra mažesni už vidutinį dydį, todėl realus duomenų srautas yra mažesnis. Kai įeinantis duomenų srautas pasidaro didesnis už maksimalų kanalo laidumą, o išsiuntimo buferis persipildo, paketai yra prarandami. Todėl, esant didesniam apkrovimui, nei maksimalus laidumas, efektyvumas pradeda mažėti, nes laikas reikalingas perduoti nemultipleksuotus paketus neįvertina tų paketų kurie buvo prarasti, tuo tarpu multipleksuojant, kanalo apkrova sumažėja ir visi paketai yra sėkmingai persiunčiami (5.3).

5.33 pav. Multipleksavimo efektyvumo priklausomybė nuo į stotį įeinančio duomenų srauto intensyvumo: a) IEEE 802.11b 11 Mb/s, su kanalo rezervavimu, b) IEEE 802.11b, be kanalo rezervavimo. Stoties siuntimo buferio dydis 128 K baitai
Balso ir duomenų perdavimo ryšio kanalo modeliavimas. Kaip jau buvo minėta, sukurtas KMUX multipleksavimo algoritmas leidžia apjungti balso ir duomenų srautą, perduodant jį dideliais kadrais. Modeliuojant buvo siekiama ištirti, kaip multipleksavimo algoritmas gali veikti kai vienu metu duomenys perdavinėjami kartu su balsu. Šio modeliavimo metu buvo panaudotas tas pats duomenų ir balso srautas, kaip ir ankstesniuose dviejuose tyrimuose. Modeliavimo metu atskirai buvo keičiami balso ir duomenų buferių formavimo laikai. 

Kanalo perdavimo spartos priklausomybė nuo buferių formavimo laiko pateikiama 5.34 paveiksle. Iš grafiko matyti, kad nenaudojant multipleksavimo kanalas yra arti maksimalios kanalo apkrovos. Panaudojus multipleksavimą kanalo perdavimo sparta sumažėja apie 2 kartus. Kanalo apkrovos sumažėjimą ties modeliavimo 300 s momentu paaiškina tai, kad balso šaltiniai nustoja generuoti srautą. Kai yra naudojamas kanalo rezervavimas, tuomet kanalas įsisotina, ir siunčiami paketai pradedami vėlinti bei dingti dėl buferio persipildymo. Matyti, kad įjungus multipleksavimą kanalas išsilaisvina, ir perduodami visi paketai. Multipleksavimo efektyvumo tyrimo rezultatai pateikiami 5.35 paveiksle, iš kurio matyti, kad kuo didesnis buferio formavimo laikas, tuo didesnis efektyvumas. Verta pastebėt, kad duomenų buferio laiko padidinimas duoda mažesnį efektyvumo padidėjimą, nei (poros 5–30 ir 10–10). Sumažinus duomenų formavimo laiką nuo 30 ms iki 10 ms, tačiau padidinus balso kaupimo laiką nuo 5 ms iki 10 ms, efektyvumas padidėja. Tai atsitinka dėl to, kad visą balso srautą sudaro tik maži paketai, tuo tarpu duomenų paketai yra įvairių dydžių. Vėlinimo pasiskirstymo grafikas pateikiamas 5.36 paveiksle. Matyti, kad, kaip ir ankstesniais atvejais, vėlinimas pasiskirsto tolydžiai. Išimtimi yra tik vidurinė kreivė, nes čia balso kaupimo laikas buvo mažesnis nei duomenų, todėl balso paketų vėlinimas atsispindi staigiu 
[image: image171]vėlinimo padidėjimu ties 5 ms žyme. Multipleksuoto duomenų srauto kadrų dydžio pasiskirstymas pateikiamas 5.37 paveiksle. Matyti, kad nemultipleksuoto srauto maži paketai (iki 150 baitų) sudaro virš 85 % visų perduodamų paketų. Mažų paketų kiekį padidino kartu su duomenimis perduodami maži balso paketai. Tuo tarpu įjungus multipleksavimo algoritmą, mažų paketų skaičius nukrito taip pat ženkliai, kaip ir perduodant vien tik duomenį srautą. Kuo didesnis buferio kaupimo laikas, tuo daugiau didelių paketų yra perduodami kanalu (pagal modeliavimo rezultatus virš 65 %). 

5.35 pav. Duomenų ir balso multipleksavimo efektyvumo priklausomybė nuo buferio formavimo laiko IEEE 802.11b 11 Mb/s tinkle

5.36 pav. Duomenų ir balso paketų vėlinimų pasiskirstymas priklausomai nuo buferių formavimo laiko

5.37 pav. Multipleksuoto duomenų ir balso srauto kadrų dydžių pasiskirstymai

Kokybės vertinimas. Visi šie modeliavimo rezultatai pasiekti esant idealioms kanalo sąlygoms, tačiau realiai tokių kanalų nebūna. Multipleksuoto kadro perdavimas užima daug laiko, todėl, dingus ryšio kanale tokiam kadrui tektų kartoti siuntimą iš naujo, o tai sumažins kanalo naudojimo efektyvumą. Todėl yra būtina sukurti naują mechanizmą, kuris pagal kanalo būklę dinamiškai koreguotų maksimalų kadro dydį taip, kad būtų pasiektas geriausias efektyvumas.

5.3 Skyriaus išvados

Šio skyriaus analizės pagrindiniai rezultatai yra šie:

1. susisteminta efektyvumo didinimo metodika ir parinkta WLAN tinklų modifikavimo kryptis, sukuriant naują kompleksinį multipleksavimo būdą;

2. sukurta multipleksavimo algoritmo vertinimo metodika;

3. suformuluoti reikalavimai ir sukurtas kompleksinis multipleksavimo algoritmas, skirtas vartotojų prieigų tinklams, kuriuose naudojami bevielio ryšio kanalai;

4. pasiūlyta skirtingų prioritetų srautus talpinti į skirtingus multipleksavimo buferius. Taip pasiekiamas mažas duomenų, kurie yra jautrūs delsai, vėlinimas ir didelis multipleksavimo efektyvumas visam kitam likusiam srautui. Adaptyvios buferio išsiuntimo sąlygos naudojimas užtikrina, kad išsiuntimo metu kadras yra didžiausias;

5. sukurtos programinės priemonės C programavimo kalba Unix operacinei sistemai multipleksavimo algoritmui modeliuoti IEEE 802.11 a/b/g tinkluose;

6. modeliavimo rezultatai rodo, kad:

a) perduodant tik balsą, multipleksavimo efektyvumas išauga iki 90 %. Perduodant tik duomenis – iki 60%, o perduodant balsą ir duomenis kartu, iki 68 %,

b) multipleksavimo efektyvumas labai priklauso nuo duomenų šaltinio savybių bei buferių formavimo laiko;

7. panaudojant aukščiau aprašytą multipleksavimo algoritmą, galima padidinti kanalo panaudojimo efektyvumą, kartu padidinant VPT talpumą.

6. DARBO REZULTATŲ APIBENDRINIMAS

Šiame darbe pateiktą medžiagą galima būtų apibendrinti tokiomis pagrindinėmis išvadomis:

1. Bevielio ryšio priemonės vartotojų prieigų tinkluose – tai alternatyva laidinio ryšio priemonėms, kurių realiais savininkais išlieka telekomai.

2. Laboratorijos ir lauko sąlygomis atlikti IEEE 802.11b standarto įrangos eksperimentiniai tyrimai leidžia teigti, kad signalo ir triukšmo lygiai stacionariose linijose laikui bėgant kinta nežymiai, todėl minėtą įrangą galima rekomenduoti diegti vartotojų prieigų tinkluose.

3. Tipinius IEEE 802.11b standarto pagrindu sukurtus įrenginius galima sėkmingai naudoti pavienių vartotojų tinklų prieigose bendrųjų telefono ir interneto paslaugų tiekėjų tinklams sujungti, kai ryšio nuotolis siekia nuo keleto šimtų metrų iki maždaug 20 km.

4. Kai balso šaltinių nedaug ir duomenų srautas nėra didelis (bendra apkrova neviršija 50% vienakrypčio kanalo laidumo), vartotojų prieigų tinklams taikytina standartinė IEEE 802.11a,b bei g įranga.

5. Eksperimentiškai ištirtuose tinkluose, panašiuose į vartotojų tinklus, 50 % perduodamų paketų skaičiaus sudaro paketai, kurių dydis yra iki 100 baitų.

6. Pateikti duomenys taip pat akivaizdžiai rodo, kad perduodant balsą IEEE 802.11b protokolo tinklu, sudėtingi balso kodavimo algoritmai (G.723.1, G.729) yra mažai efektyvūs, o kanalo apkrova, lyginant su G.711 algoritmu, mažėja nežymiai.

7. Eksperimentiškai tyrinėjant koduoto balso signalo kalbos ir tylos intervalų trukmes bei jų tarpusavio ryšius, nustatyta, kad gretimų intervalų trukmės yra koreliuotos. Tipinis koreliacijos koeficientas yra neigiamas, todėl bendro kalbos ir tylos periodo dispersija yra mažesnė lyginant su analogiškų nepriklausomų periodų dispersija.

8. Sukurtas naujas duomenų ir balso paketų grupavimo algoritmas gali žymiai pagerinti apkrautų ryšio kanalų naudojimo efektyvumą. Modeliavimo rezultatai parodė, kad efektyvumas padidėja iki 7 kartų.

9. Multipleksavimo algoritme panaudotas naujas paslaugos kokybės užtikrinimo mechanizmas, leidžiantis kontroliuoti srauto vėlinimą multipleksavimo buferiuose, nemažinant multipleksavimo efektyvumo.

10. Sukurta programinė įranga C kalba Unix operacijų sistemai paketų grupavimo priemonėms modeliuoti. Modeliavimo būdu išnagrinėta grupavimo algoritmo parametrų įtaką jo efektyvumui. Nustatyta, kad, esant net mažam multipleksavimo buferio formavimo laikui, kanalo išnaudojimo efektyvumas padidėja keletą kartų.

11. Atliktų tyrimų pagrindu pasiūlytas vartotojų radijo prieigų kūrimo būdas, naudojant standartines bevielio ryšio priemones mažai apkrautoms linijoms ir papildant jas programinėmis paketų grupavimo priemonėmis aukšto intensyvumo kryptyse. Šis būdas leidžia perduoti balsą ir duomenis kartu, vartotojui teikiant maksimalų telekomunikacinių paslaugų paketą už minimalią kainą.

�


5.4 pav. TCRTP protokolo paketo struktūra





�


5.7 pav. Multipleksavimo protokolo architektūra





�





�





5.16 pav. Balso multipleksavimo algoritmų efektyvumo palyginimas 3 lygmenyje, naudojant G.723 6,3 kb/s balso kodavimo algoritmą: a) kai kalbos aktyvumo detektorius įjungtas, kalbos aktyvumo rodiklis lygus 0,385, b) kai kalbos aktyvumo detektorius išjungtas

5.13 pav. Duomenų perdavimo paketai su QoS funkcija: a) trumpas paketas (k=1), b) ilgas paketas (k=2). Kintamieji Stopm ir Startn skaičiuojami pagal 5.1 išraišką





























� Kai maksimalus MPDU lauko dydis lygus 2312 baitams.


� Kai maksimalus MPDU lauko dydis lygus 2312 baitams.


� Šioje lentelėje pateikti tik tie prievadų numeriai, kurie buvo aptikti ir identifikuoti eksperimentiškai tirtame tinkle. Tai nėra kiekvienos kategorijos pilnas prievadų sąrašas


� 15 valandų sraute perdavimų įrašymas vyko nepriklausomai nuo pagrindinio paketų registravimo proceso. Kiekvieno įrašymo (jų buvo atlikta 5) metu buvo gaunama 2 GB dydžio rinkmena. 


� Dėl programinės įrangos apribojimų nebuvo galima ištirti viso gauto duomenų masyvo. Buvo atsitiktinai pasirinkta keletas surinktų duomenų blokų ir buvo tikrinta, ar procesas turi automodelio savybių.


� Šiame skyriuje IEEE 802.11g standarto skaičiavimuose naudota CCK/OFDM moduliacijos schema. Kai šis standartas naudojamas su OFDM moduliacijos schema, tai jo rezultatai yra tapatūs IEEE 802.11a standarto rezultatams.


� Kadangi TCP/IP tinklo modelis skiriasi nuo OSI septynių lygmenų modelio, čia sesijos, vaizdavimo ir taikomasis lygmenys yra vadinami taikomuoju lygmeniu.


� Čia: nMUX – multipleksavimo antraštė, nL2TP, nPPP, nPPP_MUX, nECRTP – L2TP, PPP, PPP MUX, ECRTP protokolų antraščių dydžiai


� Programos kodas yra suprantamas kaip TCP arba UDP paketo gavėjo sąsajos numeris.


� Modeliavime yra naudojamas CCK/OFDM moduliacijos tipas, leidžiantis pasiekti 54 Mb/s perdavimo greitį.

